November 21, 2020 March 15, 20213Comments\nআঘোণী পৰশ- তৃপ্তি বৰা\nআঘোণ মানেই সোণালী প্ৰতিশ্ৰুতি, আঘোণ মানেই ভৰুণ মন, আঘোণ মানেই সোণগুটিৰ সুবাস, আঘোণ মানেই এটি পুৰঠ সপোন, হেমন্তৰ আগমন। কুঁৱলীৰ আঁচলত ধৰি এখুজি দুখুজিকৈ নামি অহা আঘোণ একাঁজলি ৰ’দালি, দূবৰিৰ দলিচাত এক বুটাবছা বাখৰ!\nআঘোণ মানেই জানো মাথোঁ সোণগুটিৰ সুবাস? আঘোণে কঢ়িয়াই স্মৃতিৰ ভঁৰালৰ সোণোৱালী সুবাসক। তাহানিতে লেচেৰি বোটলা, ন-খোৱা, চোতালত বলধযোৰৰ লগত সমানে সমানে কণমানি ভৰিৰে মৰণা মৰা, নিয়ৰজিলিকা দূবৰিৰ দলিচাত সৰি থকা সতেজ শেৱালি বোটলা, শীতৰ আগমনৰ লগে লগে জুহালত পোৰা আলুৰ জুতি লৈ সাধুকথাৰ জগতত ভাঁহি ফুৰা আৰু কত যে কি!\nবৰ্তমান বিশ্বায়নৰ যুগ। ডিজিটেল মাধ্যম, ইণ্টাৰনেট আদিয়ে পৃথিৱীখনক সৰু কৰি তুলিছে। পিছে আঘোণ তাহানিৰ দৰেই আজিও আহিছে। একেদৰেই নিয়ৰ সৰিছে, একেদৰেই পথাৰ ভৰিছে। কিন্তু এতিয়াৰ আঘোণ আৰু তাহানিৰ আঘোণৰ মাজত যেন আকাশ-পাতাল পাৰ্থক্য। এইয়া হয়তো দৃষ্টিৰ পাৰ্থক্য- দুটা যুগ অথবা দুটা প্ৰজন্মৰ পাৰ্থক্য।\nআমি আমাৰ শৈশৱক যিদৰে উপভোগ কৰিছিলোঁ, বৰ্তমান আমাৰ উত্তৰ পুৰুষে সেইদৰে সেই শৈশৱৰ সুধা হয়তো আকণ্ঠ পান কৰিব নোৱাৰে। অৱশ্যে সেয়া বৰ্তমান যুগত সম্ভৱো নহয়। সেউজীয়াৰ ঠাইত কংক্ৰিটৰ অৰণ্যৰে ভৰি পৰা বৰ্তমানৰ পৃথিৱীত আকাশৰ বিশালতাক অনুধাৱন কৰিবলৈ আমি আকাশখন দেখোঁৱেই বা কিমান? এৰি অহা সোণোৱালী সময়বোৰক স্মৃতিৰ জোলোঙাৰে চাকি চাব পাৰোঁ যদিও আমি বিচাৰিলেও সেই দিন নাপাওঁ। বাৰ-চৈধ্য ফুটীয়া কোঠাৰ ফ্লেটত থাকি জন-অৰণ্যৰ মাজত আঘোণৰ পথাৰৰ সুবাস বিচাৰি যোৱাটো পৰ্বতত কাছকণী বিচৰাৰ দৰেই নহয় জানো?\nএই পৰিৱৰ্তন অনস্বীকাৰ্য তথা গ্ৰহণযোগ্যও। সময়ৰ বোকোচাত উঠি অহা পৰিৱৰ্তনশীলতাক হাঁহিমুখে গ্ৰহণ কৰিব পৰাটোৱেই হৈছে সুখী জীৱনৰ মূলমন্ত্ৰ। পৰিৱৰ্তনশীলতা সময়ৰ ধৰ্ম আৰু সময়ৰ গতিশীলতাক সহজভাৱে গ্ৰহণ কৰিব পৰাটোৱেই হয়তো সফল জীৱনৰ চাবিকাঠী। বাহ্যিক দৃষ্টিৰে প্ৰকৃতিক যিয়ে উপভোগ কৰিব পাৰে, তেৱেঁই অন্তৰ্দৃষ্টিৰেও আনৰ দুখ-যন্ত্ৰণাক অনুধাৱন কৰিব পাৰে। হয়তো তাতেই লুকাই থাকে পৰিৱৰ্তনশীলতাক সুখলৈ ৰূপান্তৰিত কৰিব পৰা এক আমোঘ মন্ত্ৰ।\nআজিৰ পৰা পঁচিশ-ত্ৰিশ বছৰৰ আগেয়ে আমি যি পৰিৱেশত ডাঙৰ হৈছিলোঁ, সেই পৰিৱেশ আমি আমাৰ সন্তানক দিয়াটো অসম্ভৱ। কিন্তু চেষ্টা কৰিলে নিশ্চয়কৈ আমি তেনে এক পৰিৱেশ গঢ়ি তুলিব পাৰোঁ। আমাৰ সতি-সন্ততিক টিভি ভিডিঅ’, মোবাইল গেম আদিতেই ব্যস্ত কৰি নাৰাখি চাদত বহি জোনাকৰ পোহৰত সাধুকথাৰ আমেজ দিবলৈ সামান্য চেষ্টা কৰিব নোৱাৰি জানো? আঘোণৰ প্ৰলেপেৰে কংক্ৰিটৰ চাদতো আবৰি ৰাখিব পাৰোঁ আমাৰ উত্তৰ পুৰুষক। ঢাৰিপাটি পাৰি আইতাই কোৱা সাধুকথা বাংময় হৈ ফুটি উঠিব পাৰে আপোনাৰ বা মোৰ কণ্ঠস্বৰত। আঘোণৰ সাধু কোৱা মুখখনত হয়তো আইতাৰ তামোলৰ সেলেঙীৰ গোন্ধ অবিহনেও আমি আমাৰ ভৱিষ্যত প্ৰজন্মৰ সংবেদনশীলতা, কল্পনাপ্ৰৱণতা, সৃষ্টিশীলতা তথা আবেগক অধিক শক্তিশালী কৰি তুলিব পাৰোঁ। প্ৰকৃতিৰ প্ৰেমেৰে সেই পুৰুষক উদ্বেলিত কৰি প্ৰকৃত মানুহ কৰি তুলিবলৈ আমি এনেদৰে যৎসামান্য চেষ্টা নিশ্চয়েই অব্যাহত ৰাখিব পাৰোঁ।\nআমি আমাৰ দিনবোৰ আমাৰ উত্তৰ পুৰুষক দিব নোৱাৰোঁ যদিও তেওঁলোকক তেওঁলোকৰ দৃষ্টিৰেই বৰ্তমানৰ প্ৰকৃতিক উপভোগ কৰিবলৈ অলপ সুবিধা কৰি দিব পাৰোঁ। গছপুলি এটি ৰুই আৰু এখন ফুলনি পাতিও দেখোন কংক্ৰিটৰ অৰণ্যত সেউজীয়াক উপলব্ধি কৰিবলৈ দিব পাৰি। আঘোণৰ কোমল পুৱাবোৰক উপভোগ কৰিবলৈ দিয়াৰ সমানে বাৰিষাৰ এজাক বৰষুণত এদিন তিতিবলৈ সিহঁতক জানো অনুমতি দিব নোৱাৰি? কুঁৱলীৰ মিঠা আৱেশৰ দৰেই ভিজা মাটিৰ গোন্ধ উপভোগ কৰিবলৈ আমাৰ উত্তৰ পুৰুষক আমি সজীৱ কৰি তুলিব পাৰোঁ।\nএখন সুস্থ সমাজৰ মূল ভেঁটিয়েই হৈছে নিজৰ ঘৰখন। পৰম্পৰা, কৃষ্টি-সংস্কৃতি এটা জাতিৰ অবিচ্ছেদ্য অংগ। যাক উপেক্ষা কৰি চলা সম্ভৱ নহয়। সংস্কৃতিয়ে এখন বোৱঁতী নৈৰ দৰে এটা জাতিৰ পৰিচয় বহন কৰে। দুষ্কৃতিয়ে সেই নৈক মৰাসুঁতিলৈ পৰিণত কৰে। নিজৰ বিচাৰ-বিবেচনাৰে বেয়াবোৰক এৰি ভালখিনিক আঁকোৱালি ল’ব পাৰিলেই সোণত সুৱগা চৰে। আনৰ ভালবোৰ আঁকোৱালি লোৱাটো ভাল কথা, কিন্তু সেইবুলি নিজৰখিনিক পুৰণিকলীয়া বুলি আঁতৰাই পেলোৱাৰ পৰিৱৰ্তে নিজকে সগৌৰৱেৰে আন দহজনৰ আগত পৰিচয় দিব পৰাকৈ উত্তৰ পুৰুষক গঢ় দিয়াটোও আমাৰেই কৰ্তব্য নহয়নে? অৱশ্যে বৰ্তমানৰ বিদ্যালয়সমূহতো তেনে কিছুমান পদক্ষেপ লোৱা দেখিবলৈ পোৱা গৈছে। ব্যক্তিগত খণ্ডৰ বিদ্যালয়সমূহতো বৰ্তমানে ভোগালীৰ উৰুকাত মেজি জ্বলোৱা, ৰঙালীত হুঁচৰি গোৱা আৰু ছাত্ৰ-ছাত্ৰীক বৰগীত, বিষ্ণু, জ্যোতি, ভূপেন্দ্ৰ সংগীত আদি শিকোৱা দৃষ্টিগোচৰ হয়। এয়া নিতান্তই সমাজলৈ ধনাত্মক বাৰ্তা তথা প্ৰশংসনীয় পদক্ষেপ বুলিব পাৰি। এনে পৰিৱৰ্তন আমাৰ সদায় কাম্য।\nআধ্যাত্মবোধে মানুহৰ মনত ধনাত্মক চিন্তাৰ সঞ্চাৰ কৰে। পুৱা-গধূলি ধূপ-চাকি জ্বলাই প্ৰাৰ্থনা এভাগি গোৱা অভ্যাসটো প্ৰকৃততে আমাৰ মনটোক প্ৰফুল্ল কৰি ৰখাৰ এক অন্যতম উপায়। ধূপৰ সুগন্ধ আৰু চাকিৰ পোহৰৰ মায়াময় পৰিবেশত গোৱা প্ৰাৰ্থনাৰ সুৰে মানুহৰ দেহ, মন পৱিত্ৰ কৰাৰ লগতে মানুহক প্ৰাণৱন্ত কৰি তোলে। ধ্যানে আমাৰ মনোবল বৃদ্ধি কৰাত সহায় কৰে। সুখী তথা সফল জীৱন এটিৰ বাবে যোগাত্মক দৃষ্টিভংগীৰ নিতান্তই প্ৰয়োজন। সকলো কথাকে বিশ্বাস-অবিশ্বাসৰ চালনীৰে চালি চোৱাৰ পৰিৱৰ্তে আমাৰ সন্তানক আধ্যাত্মিকতাৰ অৱলোকনেৰে অৱলোকিত কৰিবলৈ আমি অলপ হ’লেও চেষ্টা কৰিব পাৰোঁ।\nশেহতীয়াকৈ সমগ্ৰ অসমতে খলকনি তোলা জে ই ই (JEE) কেলেংকাৰীয়েও আমাক বহু কথা ভাবিবলৈ বাধ্য কৰিছে। আমি বাৰু আমাৰ সন্তানৰ ওপৰত নিজা চিন্তাধাৰা জাপি দিছোঁ নেকি? জীৱনটো তেওঁলোকৰ দৃষ্টিৰে চাবলৈ দিয়াৰ পৰিৱৰ্তে অভিভাৱকে নিজৰ দৃষ্টিভংগীৰ বিতচকু এযোৰ পিন্ধাই দিয়া নাইনে বাৰু? ডাঙৰেই হওক বা সৰুৱেই হওক, নিজৰ জীৱনটোৰ ওপৰত সকলোৰে নিজা অধিকাৰ থাকে। সেই কথা পিতৃ-মাতৃসকলে পাহৰি যোৱাটো অনুচিত। তেওঁলোকক আমাৰ পছন্দ বা অপছন্দসমূহ জাপি দিয়াৰ পৰিৱৰ্তে তেওঁলোকৰ মাজত থকা সৃজনীশীলতাক উদগনি দি কৰ্মযোগী হোৱাত সহায় কৰিব পাৰোঁ। তদুপৰি অত্যধিক উচ্চাকাংক্ষা তথা পিতৃ-মাতৃয়ে নিজৰ অপূৰ্ণ হাবিয়াস সন্তানৰ জৰিয়তে পূৰণ কৰিবলৈ বিচৰাই ইয়াৰ অন্যতম কাৰণ নহয়তো! ইণ্টাৰনেট তথা সামাজিক মাধ্যমসমূহৰ জৰিয়তে ভূৱা যশ-খ্যাতি টকা-পইচাৰে কিনি ৰাতিটোৰ ভিতৰতে লাভ কৰা জনপ্ৰিয়তাও ইয়াৰ আন এক কাৰণ বুলি ভাবিব পৰা যায়। কম আয়াসতে পোৱা জনপ্ৰিয়তাৰ লোভত বহুক্ষেত্ৰত পিতৃ-মাতৃয়েও সন্তানক বিপথে পৰিচালিত কৰিছে বুলি ক’লেও হয়তো ভুল নহ’ব।\nবৰ্তমান প্ৰতিযোগিতাৰ যুগ। তাৰ বাবে আমি আমাৰ সন্তানক প্ৰস্তুত কৰিবই লাগিব। গছ এজোপা ৰুলে ফললৈ আশা কৰিয়েই ৰোৱা হয়, অথচ ফল লাগক বা নালাগক গছজোপাই ছাঁ দিব পৰাকৈ বাঢ়িবলৈ সাৰ-পানী যোগাই যতন লোৱাটো পিছে ৰোৱাজনৰহে কৰ্তব্য। মূল কথা হ’ল, সন্তানক ভৱিষ্যতৰ বাবে প্ৰস্তুত কৰক কিন্তু প্ৰতিযোগিতাৰ এন্দুৰ দৌৰৰ বাবে নহয়, জীৱন গঢ়িব পৰাকৈ গঢ় দিয়াটোহে জৰুৰী। লগতে প্ৰকৃতিৰ লগত একাত্ম হ’বলৈও সুযোগ দিয়ক যাতে যান্ত্ৰিকতাৰ পৰিৱৰ্তে তেওঁলোকে মানৱতাক উপলব্ধি কৰিব পাৰে। আঘোণৰ নিয়ৰ উপভোগ কৰিবলৈ, মাঘৰ ভোগালীক আদৰিবলৈ অথবা কাতি বিহুৰ আকাশবন্তিৰ চাকিগছি অনুভৱ কৰিব পৰাকৈ আমাৰ উত্তৰ পুৰুষক প্ৰস্তুত কৰি তোলাত নিশ্চয়েই অভিভাৱক হিচাপে আমাৰো দায়িত্ব আছে। বিশ্বায়নৰ এই ধামখুমীয়াত এই অনুভৱবোৰ আমাৰ শিশু অথবা নতুন পুৰুষৰ মনবোৰত প্ৰোথিত কৰিব পাৰিলেই হয়তো অনাগত দিনত সমাজখনত অসূয়া-অশান্তি আদি লাহে লাহে নোহোৱা হৈ পৰিব।\nপ্ৰকৃততে আমাৰ জীৱনবোৰো এক পৰিক্ৰমা নহয়নে? তাহানিতে বাহিৰৰ পৰা আহিয়েই গা ধুই আহি ভিতৰলৈ সোমোৱা নিয়মটোক আমি ইতিমধ্যে উপেক্ষা কৰিবলৈ লোৱাৰ পৰতেই কৰ’না অতিমাৰীয়ে আমাক পুনৰ সোঁৱৰাই দিলে যে পৰিষ্কাৰ-পৰিচ্ছন্নতাইহে নিৰোগ তথা সুস্থ জীৱন উপহাৰ দিব পাৰে। বৰ্তমান মহামাৰীৰ তাণ্ডৱ কমিছে যদিও ই আমাক কিছু ভাল শিক্ষা দি গৈছে। এই শিক্ষাই আমাক আমাৰ স্বভাৱৰ পৰিৱৰ্তন কৰিবলৈ বাধ্য কৰালে। ভাল স্বভাৱ, ৰীতি-নীতি আৰু সু-সংস্কাৰে মানুহক জ্ঞানী কৰি তোলে আৰু জ্ঞানী হ’ব পৰাটোৱেই মানৱ জন্মৰ সাৰ্থকতা। নিশ্চিতকৈ প্ৰকৃতিয়ে আমাৰ উত্তৰ পুৰুষকো চাফ-চিকুণতাৰ বিষয়ে অলপমান হ’লেও সজাগ কৰি তুলিলে।\nশেষত সকলোলৈকে আগন্তুক শীতৰ শুভেচ্ছা জ্ঞাপন কৰিলোঁ। কুশলে থাকক। বৰ্তমানৰ পৰিস্থিতিৰ বাবে ল’বলগীয়া সাৱধানতাখিনি অৱলম্বন কৰি চলক। শেষত পুনৰাই ক’ম, আপোনাৰ শৈশৱ, অনুভৱ আৰু আঘোণৰ ভৰুণ প্ৰকৃতিক আপোনাৰ উত্তৰ পুৰুষৰ সৈতেও ভাগ-বটোৱাৰা কৰক। আপোনাৰ সেই সোণালী সুদিনৰ ছাঁ-পোহৰৰ খেলে জাতিষ্কাৰ কৰি তোলক আমাৰ নতুন প্ৰজন্মক। ধন্যবাদেৰে,\n← সাক্ষাৎকাৰ- সংগীত সমুদ্ৰত অৱগাহন: এক ব্যতিক্ৰমী পথেৰে শিল্পী ৰঞ্জন বেজবৰুৱা\nসোণসেৰীয়া এক বিদ্ৰোহৰ নাম — ‘অভিযাত্ৰী’ অনামিকা বড়া →\nবৰ সুন্দৰ লেখা।


অসমীয়া ছবিজগতৰ এক নক্ষত্ৰস্বৰূপ নিপন গোস্বামীৰ সৈতে সাক্ষাৎকাৰ - সাহিত্য ডট অৰ্গ\nসাহিত্য ডট অৰ্গ: অসমীয়া চিনেমাৰ ইতিহাসত আপোনাৰ স্থিতি এক নক্ষত্ৰস্বৰূপ। শৈশৱত আপুনি এই জগতখনলৈ অহাৰ সপোন দেখিছিলনে?\nনিপন গোস্বামী: আচলতে প্ৰথম প্ৰশ্নৰ প্ৰথম শাৰীৰ প্ৰশ্নৰ উত্তৰ দিছোঁ যে মই কোনো নক্ষত্ৰ নহয়। এতিয়াও শিকিহে আছোঁ। শিকাৰ কোনো শেষ নাই। আমি শিকিয়েই আছোঁ। গতিকে নক্ষত্ৰ নহয়। ইয়াত ওতঃপ্ৰোতভাবে জড়িত হৈ আছোঁ। সাত-আঠ বছৰ বয়সৰপৰা মানে ১৯৫৭ চনত মই ‘পিয়লী ফুকন’ৰ যোগেদি ছবিত ভুমুকি মাৰিছিলোঁ। তাৰ পিছত মই professionally জড়িত হওঁ ‘সংগ্ৰাম’ চিনেমাখনৰ যোগেদি- প্ৰয়াত অমৰ পাঠকৰ ছবি। সেই যে আৰম্ভ হ’ল একাদিক্ৰমে মই third picture ‘ডক্তৰ বেজবৰুৱা’ কৰিলোঁ। সেইখনৰ পিছত ইমান চিনেমা কৰিলোঁ যে মোৰ হিচাপেই নোহোৱা হ’ল। মানুহে খুব ভাল পালে, গ্ৰহণ কৰিলে। সেইখিনিকে লৈ মই এতিয়ালৈকে কাম কৰি আছোঁ। এয়া মই পঞ্চমখন ছবি direction কৰি আছোঁ। ডক্তৰ বেজবৰুৱা বুলি ব্ৰজেন বৰুৱাৰ এখন ছবিত মই ৰোমাণ্টিক লীড কৰিছিলোঁ। চুপাৰ-দুপাৰ হিট ছবি আছিল আৰু সেইখনে অসমীয়া ছবিজগতৰ গোটেই পৰিৱেশটো সলনি কৰিলে। আৰু তেতিয়া এই কাৰণে সলনি কৰিলে কিয়নো ব্ৰজেন বৰুৱা একমাত্ৰ পৰিচালক আছিল, যিয়ে মানুহৰ ঘৰত শ্বুটিং কৰিছিল, কোনো ষ্টুডিঅ’লৈ যাব নালাগিছিল। আৰু আমাৰ থলুৱা কলা-কৃষ্টিৰ যিখিনি লোকেল শিল্পী আছিল, কাৰিকৰী দিশত যিখিনি জড়িত আছিল সেইখিনিক শিকাই বুজাই এটা গ্ৰুপ তৈয়াৰ কৰিছিল। আপুনি শুনিলে আচৰিত হ’ব যে আমি যিটো কেমেৰাৰে ফটোগ্ৰাফী কৰোঁ সেই কেমেৰাটোত যিবিলাক লাইট লগাইছিল সেই লাইটবিলাক ডাল্ডা টিং যে আছে, ডাল্ডা ঘিঁ‌উৰ টিং; সেই ডাল্ডা ঘিঁ‌উৰ টিং কাটি তাত লেন্স লগাই লাইট কৰিছিল। যিবিলাক ডাইলগ আমি কওঁ- সেইবোৰ সাধাৰণ এটা টেপ ৰেকৰ্ডাৰত ৰেকৰ্ড কৰিছিল। আমি দৌৰোঁতে এটি ষ্টপ ৱাটচ থাকে যে যিটোৰ ব্যৱহাৰেৰে কিমান সময় লাগে জানিব পাৰি; সেইটো ব্যৱহাৰ কৰি সময়টো বান্ধি দিছিল। সেই সময়ৰ ভিতৰত আমি ডাইলগ ক’ব লগা হৈছিল। গতিকে সেইবোৰ ব্ৰজেন বৰুৱাৰ অবদান। আৰু সেই ব্ৰজেন বৰুৱাৰ পিছত অসমীয়া বোলছবি যে অসমীয়া মানুহে চায় সেয়া বুজা গ’ল আৰু আমিও যে ছবি নিৰ্মাণ ভালকৈ কৰিব পাৰোঁ সেই প্ৰচেষ্টা আৰম্ভ হৈ গ’ল। সেই কাৰণে তেখেতক ধন্যবাদ জনাইছোঁ। জ্যোতিপ্ৰসাদৰ পিছতে ব্ৰজ দাৰ যি অৱদান সেইখিনিক স্বীকৃতি দি আমি এতিয়ালৈকে লাহে- লাহে আগবাঢ়ি গৈ আছোঁ।\nসাহিত্য ডট অৰ্গ: ডাবিং কেনেকৈ কৰিছিল?\nনিপন গোস্বামী: সেইটো আচৰিত কথা। তাৰ বাবে চাৰিওফালে কাপোৰ বান্ধি এন্ধাৰ ৰূমৰ নিচিনা কৰি কৰিছিল। তাতেই ষ্টপ ৱাটচ ব্যৱহাৰ কৰি কেনেকৈ ডাইলগ কোৱা হয় সেয়া ইতিমধ্যে ক’লোঁৱেই। মই সেইটো জীৱনত কেতিয়াও কৰা নাছিলোঁ। মই তিনিবছৰ বোম্বেত আছিলোঁ। মই তাতো কাম কৰিছিলোঁ। তাত বি আৰ চোপ্ৰাৰ ডাবিং থিয়েটাৰ আছে। তাত মই ডাবিং কৰিছোঁ। তাত পদ্ধতিটো বেলেগ। প্ৰজক্টৰেৰে ঘূৰাই থাকে। সেইটো চাই আমি ডাবিং synchronize কৰোঁ। সেইটো সুবিধাজনক। বহুতখিনি চাই চাই কৰিব পাৰোঁ। কিন্তু ব্ৰজেন বৰুৱাই যি কৰিছিল সেইটো আচৰিত! মই যেতিয়া ব্ৰজেন বৰুৱাক সুধিছিলোঁ- ‘এইটো যে আপুনি ডাবিং কৰিছে এইটো কেনেকৈ হ’ল? কেনেকৈ মিলিব?’ তেতিয়া তেখেতে কৈছিল- তুমি এতিয়া এইটো মোক নুসুধিবা। ছবিখন ৰিলিজ হোৱাৰ পিছত নিজে গম পাবা।’ গতিকে তেনেকৈয়ে আমি কৰিছিলোঁ।\nসাহিত্য ডট অৰ্গ: পুণে ফিল্ম ইন্সটিটিউটৰ দৰে প্ৰতিষ্ঠানত পঢ়াৰ অভিজ্ঞতা সম্পৰ্কে কওকচোন! তাৰপৰা উভতি অসমলৈ অহাৰ সলনি আপুনি হিন্দী চিনেমাত অভিনয় কৰি কিয় নাথাকিলে?\nনিপন গোস্বামী: এইটো বৰ আচৰিত ধৰণৰ ঘটনা। এবাৰ The Assam Tribune পেপাৰখনত এটা এডভাৰ্টইজমেণ্ট ওলাইছিল। তাত দিছিল যে পুণে ফিল্ম ইন্সটিটিউটত ফিল্মৰ লগত জড়িত কিছুমান শিক্ষা দিয়ে যেনে এক্টিং, ডিৰেকচন, ফটোগ্ৰাফী, এডিটিং এইবিলাকৰ তাত ট্ৰেইনিং দিয়ে। মোকো মোৰ বন্ধু-বান্ধৱে ক’লে যে তই এপ্লিকেচন কৰি দে। দেখাই- শুনাই ঠিকেই আছোঁ। সেই সময়ত কিন্তু মই হিন্দী তেনেকৈ ক’ব নোৱাৰোঁ- খাতা হেই, যাতা হেই জাতীয় কৈছিলোঁ। কিন্তু এপ্লিকেচন দিয়াৰ পিছত মোক চিলেক্ট কৰিলে। তাৰ পিছত মোক মাতি পঠিয়ালে। কলিকতাত ইণ্টাৰভিউ দিছিলোঁ- তাত তপন সিনহা আছিল, আমাৰ শিক্ষা গুৰু ৰৌচন তানেজা চাজাব আছিল। মোৰ লগত তাত শত্ৰুঘ্ন সিনহা আছিল, কল্যান চেটাৰ্জী বুলি এজন আছিল, আভা হাজৰিকা আছিল। আমি আটাইকেইজন চিলেক্ট হ’লোঁ আৰু তেনেকৈ ফিল্মৰ বিষয়ে পঢ়িবলৈ এক আভাস পালোঁ। ফিল্ম এখন কৰিবলৈ ইমান কথা যে জানিব লাগিছিল গম পোৱা নাছিলোঁ। তাত গৈহে গ’ম পালোঁ যে ফিল্মৰ বিষয়ে ইমান কথা জানিব পাৰি, পঢ়িব পাৰি আৰু তাত নানান ধৰণৰ পৃথিৱীৰ best of the best film আমাক দেখুৱাইছিল- তাৰ ওপৰত আমি criticism লিখিব লগা হৈছিল। আমি সেই কাৰণে বহুত বহুত ভাল ভাল চিনেমা চাইছিলোঁ। এইদৰেই আমি নিজে নিজে গ্ৰ’-আপ কৰিছোঁ। সেইখিনিয়েই!\nসাহিত্য ডট অৰ্গ: আপুনি কোনটো বিভাগত আছিল?\nনিপন গোস্বামী: মই এক্টিং। দুবছৰীয়া ক’ৰ্চ। এক্টিঙত পঢ়িছিলোঁ হয় কিন্তু আমাক সাম্যক জ্ঞানখিনি প্ৰায়েই দিছিল- মেকআপ কেনেকৈ হয়, ডান্স কেনেকৈ হয়, ম’ভমেণ্ট কেনেকৈ হয়, ভইচ মডুলেচন কেনেকৈ কৰিব পাৰি, ভইচ কালচাৰ কেনেকৈ কৰিব পাৰি গোটেইখিনি আমাক শিকাইছিল। তাৰ পিছত তিনিবছৰ বোম্বেত থাকিলোঁ। তাত কেইবাখনো হিন্দী চিনেমাও কৰিলোঁ। কিন্তু মোৰ অসমলৈ টানটো বেছি আছিল। মোৰ মাতৃভাষা, মোৰ জন্মভূমি, মোৰ মানুহখিনিক মই ভাল পাওঁ। অসমখনক মই ভাল পাওঁ। অসমখনৰ কাৰণে যদি সাংস্কৃতিক দিশত কিবা এটা অৱদান দিব পাৰোঁ, সেই ইচ্ছাৰে পুণেত establish হোৱাৰ পথত থকা সত্বেও মই ইয়ালৈ গুচি আহিলোঁ। অসমতে মই ৰাইজৰ আশীৰ্বাদ পালোঁ, মৰম পালোঁ, এতিয়া সেই মৰম-আশীৰ্বাদ লৈয়ে আছোঁ। অহাৰ কাৰণে বহুতে মোক গালিও পাৰিছিল- ‘তই গুচি গ’লি, আমি তোৰ ওপৰত আশা কৰি আছিলোঁ, তই হিৰো হ’বি আমি ডিৰেক্টৰ হ’ম সেইটো আশাও আছিল।’ তেনেকৈয়ে হ’ল আৰু- অসমক ভাল পোৱা কাৰণে, জাতিটোক ভাল পোৱা কাৰণে গুচি আহিলোঁ।\nসাহিত্য ডট অৰ্গ: আপুনি সত্যজিত ৰায়ক পাইছিলনে?\nনিপন গোস্বামী: সেইটো ইণ্টাৰেষ্টিং। এবাৰ মই অসমীয়া চিনেমা এখনৰ শ্বুটিং কলিকতাত কৰিছিলোঁ। সেই সময়ত শ্বুটিং কলিকতাত হয়। ইন্দ্ৰপুৰী ষ্টুডিঅ’ত। মোৰ প্ৰথম চিনেমা ‘পিয়লি ফুকন’খনো তাতেই শ্বুটিং হৈছিল। তাতে কেইবাটাও ফ্লৰত শ্বুটিং হয়। তাৰে এটা ফ্লৰত সত্যজিত ৰায়ৰ চিনেমা এখনৰ শ্বুটিং চলি আছিল। চিনেমাখনত জয়া ভাডুৰীয়ে অভিনয় কৰিছিল। সেই সময়লৈকে তেওঁ ভাডুৰী আছিল, জয়া বচ্চন হোৱা নাছিল। তেওঁ সেই সময়ত মোৰ ডাঙৰ ফেন। জয়াই মোৰ ছবি চাই সাংঘাতিক ভাল পাইছিল। তেওঁ ক’লে- ‘আমি তোমাৰ ফেন।’ মই সুধিলোঁ- ‘কি ৰকম ফেন হলো’। তেওঁ ক’লে- ‘আমি তোমাৰে ফিল্ম দেখেছি।’ জয়াই মোক সত্যজিত ৰায়ৰ লগত চিনাকি কৰি দিবলৈ লৈ গ’ল। তাতে তেওঁৰ লগত চিনাকি হ’লোঁ। তাৰ পিছত তেওঁৰ ঘৰলৈ মাতিলে। এইদৰে মই তেওঁৰ ঘৰলৈ গ’লোঁ। ফিল্মৰ কথাও বহুত পাতিলোঁ। তেনেকৈয়ে চিনাকি হ’লোঁ।\nসাহিত্য ডট অৰ্গ: আপোনাৰ অভিনয়ৰ দীঘলীয়া যাত্ৰাপথত কাম কৰা কোন তিনিগৰাকী পৰিচালকে আপোনাক আজিও প্ৰভাৱিত কৰে?\nনিপন গোস্বামী: সেইটো মই ক’ব নোৱাৰোঁ। মই বহুত পৰিচালকৰ লগত কাম কৰিলোঁ। গোটেই ভাৰতবৰ্ষৰ- অকল অসমৰে নহয়- বহুত ডাঙৰ ডাঙৰ শিল্পীৰ লগত আৰু অসমৰো বহুত ডাঙৰ-ডাঙৰ শিল্পীৰ লগত কাম কৰিছিলোঁ। অসমতো নিপ বৰুৱা, ব্ৰজেন বৰুৱা, নলীন দুৱৰাৰ লগত কাম কৰিছোঁ। সকলোকে ভাল পাওঁ। সকলোৰে ছবি কৰাৰ পদ্ধতি বেলেগ বেলেগ। চিন্তাধাৰা বেলেগ বেলেগ। তেনেকৈয়ে ছবি কৰিলোঁ আৰু যিসকলৰ লগত কাম কৰিলোঁ সকলোৰে লগত কাম কৰি ভাল পাইছোঁ।\nসাহিত্য ডট অৰ্গ: জীৱনৰ ভিন্ন বয়সত আপুনি সেই বয়সৰ সৈতে মিলি পৰা চৰিত্ৰসমূহ ৰূপায়ণ কৰা আমি দেখিছোঁ। যৌৱনত নায়ক হোৱাৰ পৰা মধ্য বয়সত দেউতাক, বৰদেউতাকৰ পাছত এতিয়া ককাদেউতাকৰ দৰে চৰিত্ৰত অভিনয় কৰি ভিন্নস্বাদ লভিছে। এই বহুৰঙী চৰিত্ৰবোৰৰ মাজৰপৰা কোনকেইটি চিৰদিন আপোনাৰ বুকুৰ কাষত ৰ’ব আৰু কিয়?\nনিপন গোস্বামী: মই বহুত সোনকালে চৰিত্ৰ অভিনয় কৰিলোঁ। ইমান সোনকালে যাব নালাগিছিল। নিপ দাই এখন চিনেম কৰিছিল ‘আজলী নবৌ’। মেক-আপ মেন আছিল দেবী হালদাৰ বুলি এজন। নিপ দাই দেবী দাক সুধিলে যে- ‘মই যদি নিপনক এই চৰিত্ৰটোৰ কাৰণে লৈ আহোঁ আপুনি তাক সাজু কৰি দিব পাৰিব নে নাই?’ তেতিয়া মোৰ বয়স বেছি হোৱা নাই। তেতিয়া দেবী দাই ক’লে যে ‘মই তেখেতৰ দেউতাকৰ মেক-আপ কৰিছোঁ, প্ৰয়াত চন্দ্ৰধৰ গোস্বামীৰ।’ সেইমতে আহিলোঁ। মেক-আপ দিলে, চছমা পিন্ধি সেই চৰিত্ৰটো কৰিলোঁ। ‘আজলী নবৌ’ মোৰ character ৰোলত টাৰ্ণিং পইণ্ট। মোৰ বাবে প্ৰায়বিলাক চৰিত্ৰই এক এক প্ৰত্যাহ্বান। শিল্পীৰ সেই প্ৰত্যাহ্বানৰ মানসিকতাটো থাকিব লাগিব। গতিকে সেই চৰিত্ৰবোৰ মই ভাল পাইছিলোঁ। নানান ধৰণৰ experiment কৰিছিলোঁ। ডাঙৰ কথা, মোৰ অভিনয়টো পৰিস্কাৰ আৰু উজ্জ্বল কৰিবৰ কাৰণে মই ভ্ৰ্যাম্যমানত জইন কৰিছিলোঁ। ৫ বছৰ মই ভ্ৰ্যাম্যমানত আছিলোঁ। তাত নিজৰ অভিনয়টো বেলেগ বেলেগ ধৰণে কৰি চাওঁ। Experiment। কেনেকৈ কৰিলে ভাল লাগিব। তাত ৰাইজৰ response টো লগে-লগে পাই যাওঁ। নিজকে polish কৰিবলৈ চেষ্টা কৰি আছোঁ, এতিয়াও হোৱা নাই- বহুত আছে, কিন্তু বহুতখিনি মোৰ improve হ’ল।\nসাহিত্য ডট অৰ্গ: ড° বেজবৰুৱা ছবিখনৰ জৰিয়তে আপোনাক অসমৰ ৰাইজে এগৰাকী তাৰকাৰ আসনত বহুৱাইছিল। সেইখন ছবিৰ স্মৃতি কেনেদৰে সুঁৱৰিবলৈ বিচাৰিব?\nনিপন গোস্বামী: সাংঘাতিক ধৰণে। এতিয়াও প্ৰত্যেকটো কথা মোৰ মনতেই আছে। আৰু সেইখন চিনেমাৰপৰাই ষ্টাৰ ইমেজটো তৈয়াৰ হয়। সেই ষ্টাৰ ইমেজটো মই create কৰিছিলোঁ। মানুহে মোক চুই চাব বিচাৰে, কোলাত তুলি ল’ব বিচাৰে, বয়োজ্যেষ্ঠ মহিলাখিনিয়ে মোক চুমাও খায়। তেনেকুৱা পৰ্য্যায় পাইছিল। আৰু কিছুমান young ছোৱালীয়ে মোৰ ছবি দৰ্জাৰ ওপৰত লগাই থৈছিল। ওলাই যোৱাৰ সময় মোৰ ফটোখন চাই যায় আৰু ঘৰত সোমালে মোৰ ছবিখন চাই সোমায়। গতিকে সেই craze টো আছিল।\nসাহিত্য ডট অৰ্গ: আমি শুনামতে, নিয়মানুৱৰ্তিতা আৰু সময়জ্ঞান শিকিবলৈ মানুহে নিপন গোস্বামীৰ দিনপঞ্জী অনুসৰণ কৰা উচিত। নিজৰ কোনকেইটি গুণক আপুনি আপোনাৰ সফলতাৰ আঁৰৰ কাৰক বুলি বিবেচনা কৰে?\nনিপন গোস্বামী: সেইটো সাংঘাতিক। অকল এইখন ক্ষেত্ৰতেই নহয়। মানুহৰ জীৱনত উন্নতি কৰিবলৈ নিয়মানুৱৰ্তীতাৰ সাংঘাতিক প্ৰয়োজন। সময়ক গুৰুত্ব দিয়া প্ৰত্যেকজন মানুহৰ বাবে সাংঘাতিক দৰকাৰী। মোৰ ক্ষেত্ৰত এক বদনাম নে সদনাম কি নাজানো- ইণ্ডাষ্ট্ৰীত মোৰ নাম এটা আছে নিপন টাইম। মোক যিটো টাইম দিয়ে তাৰে ৫ মিনিট আগতেই গৈ পাওঁ। সেই মানুহখিনিয়েই তেনেকৈ মোৰ নামকৰণ কৰি দিলে। সেইখিনি আমাক মা-দেউতাই শিকাইছিল- সময়ৰ অপব্যৱহাত নকৰিবি। গান এটা আছে নহয়- সময়ৰ টিকনি আগফালে দৌৰে। গতিকে সময়ে আমাৰ বাবে ৰৈ নাথাকে। সময়ৰ লগত যদি আমি খোজ মিলাই যাব নোৱাৰোঁ তেতিয়া দিগদাৰ হয়। সময়ৰ কাম সময়ত সমাধা কৰিব লাগে। সময়-জ্ঞান যাতে সকলোৰে গাত থাকে তাৰ বাবে মই অনুৰোধ কৰোঁ।\nসাহিত্য ডট অৰ্গ: নিজে অভিনয় নকৰা কোনখন অসমীয়া চিনেমা আপোনাৰ প্ৰিয় আৰু কিয়?\nনিপন গোস্বামী: “অপৰূপা” বুলি মই নিজে অভিনয় কৰা এখন বোলছবি মোৰ ভাল লাগে। জাহ্নু বৰুৱাৰ দুখন ছবি মোৰ ভাল লাগে – বিষ্ণু খাৰঘৰীয়া অভিনীত “সাগৰলৈ বহু দূৰ” আৰু ইন্দ্ৰ বনীয়া অভিনীত “হালধীয়া চৰায়ে বাওঁধান খায়” ছবি দুখন। সঞ্জীৱ হাজৰিকাৰ “হলধৰ” নামৰ ছবিখনো চাই খুব ভাল পাইছিলোঁ।\nসাহিত্য ডট অৰ্গ: কোনগৰাকী পৰিচালক আৰু কোনগৰাকী অভিনয় শিল্পীৰ সৈতে কাম কৰিবলৈ আপোনাৰ আজিও হেঁপাহ আছে?\nনিপন গোস্বামী: সকলোৰে সৈতে কাম কৰিবলৈ হেঁপাহ আছে, প্ৰত্যেকৰ লগতেই আছে। বেছিখিনিৰ লগতেই কাম কৰিছোঁ, নতুনখিনিৰপৰাও বহুত জানিবলগীয়া আছে, যিহেতু তেওঁলোকৰ দৃষ্টিভংগীবোৰ আধুনিক।\nসাহিত্য ডট অৰ্গ: ছাৰ, আৰম্ভণিৰপৰা ভাৰতীয় চিনেমাৰ প্ৰেক্ষাপটত মূলসুঁতিৰ হিন্দী বা বলিউদী চিনেমাৰ বাদেও মাৰাঠী, বাংলা বা দক্ষিণ ভাৰতীয় আঞ্চলিক চিনেমাই নিজৰ শক্তিশালী অৱস্থান কিদৰে ধৰি ৰাখিছে বুলি আপুনি ভাবে?\nনিপন গোস্বামী: উৰিষ্যাৰ ছবিও সাংঘাতিক ভাল; মালায়ালম, তামিল, তেলেগু আদিৰ ছবিবোৰো ভাল। তেওঁলোকৰ চিন্তা-ধাৰাবোৰ ইমান ভাল…! তেওঁলোকে নতুন নতুন আইডিয়া লৈ ছবি কৰে, যিবোৰ আমি কোনোদিন ভাবিবই নোৱাৰোঁ। হিন্দী চিনেমাবোৰেও এইবোৰক অনুসৰণ কৰে।\nসাহিত্য ডট অৰ্গ: আমি জানিব বিচাৰিছোঁ, পশ্চিমবঙ্গৰ বা দাক্ষিণাত্যৰ চিনেমাবোৰ বাণিজ্যিক ক্ষেত্ৰত সাংঘাটিক সফল হৈছে, কিন্তু আমাৰ অসমীয়া চিনেমাৰ ইতিহাস বৰ এটা সুখপ্ৰদ নহয়। এই ক্ষেত্ৰত আপুনি কি ক’ব?\nনিপন গোস্বামী: বাণিজ্যিক ক্ষেত্ৰত ‘ড° বেজবৰুৱা’ই চোন প্রমাণেই কৰিলে যে ভালকৈ চিনেমা এখন কৰিলে মানুহে চাব, বাণিজ্যিক দিশত সফলতা লাভ কৰিব। তাৰ উদাহৰণ- শেহতীয়াভাবে যতীন বৰাৰ অভিনীত “ৰত্নাকৰ” বা মুনীন বৰুৱাৰ ছবিবোৰলৈ আমি চাব পাৰোঁ। মই ভাবোঁ যে- ভালকৈ চিনেমা কৰিলে আৰু সেই ধাৰাটো অব্যাহত ৰাখিব পাৰিলে আমাৰ চিনেমাও বাণিজ্যিকভাবে সফল হ’ব। আনকি বহুক্ষেত্ৰত হৈছেও। চিনেমা সম্পৰ্কে পঢ়া-শুনা কৰি বা তাৰ লগত জড়িত হৈ যদি চিনেমা কৰে তেন্তে সফল হ’বই।\nসাহিত্য ডট অৰ্গ: অসমীয়া চিনেমাৰ ইতিহাসত আপুনি প্ৰথমবাৰৰ বাবে এখন চিকুৱেল চিনেমা নিৰ্মাণ কৰিবলৈ ওলাইছে আৰু সেয়া হৈছে- “ড° বেজবৰুৱা ২য়”। এই পৰিকল্পনাৰ আঁৰৰ কথাখিনি আমাক জনাব নেকি?\nনিপন গোস্বামী: মোৰ যেতিয়া অসুখ হৈছিল, মৃত্যুৰ সৈতে মই যুঁজি আছিলোঁ, চাৰিমাহমান হস্পিতালত আছিলোঁ, তেতিয়া মোৰ মনত হঠাতে এটা খেয়াল আহিল যে মই মৃত্যুৰ আগতে যদি এখন ছবি কৰিবলৈ পালোঁহেঁতেন..! সেই ভাবটো মনলৈ অহাৰ লগে লগে মই ‘লাচিত বৰফুকন’ ছবিখন কৰিবলৈ প্লেন কৰিছিলোঁ; কিন্তু সেইখন বহুত ব্যয়বহুল হোৱাৰ বাবে কৰা নহ’ল। তাৰপিছত সেই প্ৰজেক্টটো লৈ মই সঞ্জীৱ নাৰায়ণৰ ওচৰলৈ গ’লোঁ, তেওঁ “ড° বেজবৰুৱাৰ” পুনৰ নিৰ্মাণৰ কথা ক’লে। মই ভালেই পালোঁ আৰু লগেলগেই কৰিম বুলি কথা দিলোঁ। সেই মুহূৰ্ততে মই পৰামৰ্শ দিলোঁ যে- ড° বেজবৰুৱা ৰোলটো কৰিবলৈ মোক আদিল হুছেইনক লাগে। লগেলগে মই আদিল হুছেইনলৈ ফোন লগালোঁ আৰু ছবিখনৰ কামত মই থাকিম বুলি গম পাই তেওঁ লগেলগে মান্তি হ’ল।\nসাহিত্য ডট অৰ্গ: অসমত এচাম নতুন পৰিচালকে নব্য ধাৰণাৰে কিছুমান চিন্তা-চৰ্চা আৰম্ভ কৰিছে। এইক্ষেত্ৰত আপোনাৰ মত?\nনিপন গোস্বামী: সাংঘাতিক ভাল কথা। মই তেওঁলোকক ৱেলকাম কৰিছোঁ। তেওঁলোকে বৰ ভাল কাম কৰি আছে। তেওঁলোকৰ চিন্তা-ধাৰা আজিৰ সময়ৰ লগত মিলা, তেওঁলোকৰ বহুত আগলৈকে চিন্তা কৰিব পৰা ক্ষমতা আছে আৰু তেওঁলোকে বহুত ভাল ভাল চিনেমাও কৰিছে। তেওঁলোকক মই ধন্যবাদ জনাইছোঁ আৰু তেওঁলোকে যেন এনে ধৰণৰ কাম কৰি আগুৱাই যায় তাৰ বাবে শুভকামনা যাচিলোঁ। অথেল’, কথানদী, আমিষ আদি সাংঘাতিক ব্যতিক্ৰমধৰ্মী ছবি তেওঁলোকে কৰিছে আৰু হয়তো নতুন নতুন চিন্তা-চৰ্চা চলি আছে। মুঠতে নতুন পৰিচালকসকলক লৈ মই সাংঘাতিক আশাবাদী।\nসাহিত্য ডট অৰ্গ: ছাৰ যদি আপুনি অভিনেতা ন’হলহেঁতেন, তেন্তে কি হ’লহেঁতেন?\nনিপন গোস্বামী: সেইটো মই কেনেকৈ ক’ম? সৰুৰেপৰা মোৰ ঘৰখনৰ পৰিবেশ আৰু পৰিস্থিতিয়ে মোক প্ৰভাৱিত কৰিছিল। ঘৰৰ পৰিবেশৰ বাবেই মই বিশেষভাৱে অভিনয়ৰ প্ৰতি আকৃষ্ট হৈছিলোঁ। ঘৰতে পোৱা সাংস্কৃতিক পৰিবেশে মোক সেই সুবিধা প্ৰদান কৰিছিল। মায়ে গান গাইছিল, ভায়লীন-ছেটাৰ আদি বজাইছিল, দেউতা প্ৰয়াত চন্দ্ৰধৰ গোস্বামীও বহুত উচ্চ শ্ৰেণীৰ অভিনেতা আছিল। আনকি সৰুতে মই মিমিক্ৰিও কৰিছিলোঁ। সেই আটাইবোৰ কাৰণতেই কিজানি মোৰ অৱচেতন মনত চিনেমাৰ প্ৰতি আকৰ্ষণৰ সৃষ্টি হৈছিল।\nসাহিত্য ডট অৰ্গ: ছাৰ, নিপন গোস্বামী, বিজু ফুকন আৰু যতীন বৰা― তাৰ পিছত অসমীয়া চিনেমাত ষ্টাৰ অভিনেতা আমাৰ চকুত পৰা নাই, এই সম্পৰ্কে আপুনি কি ক’ব? আৰু কেনেকৈ পূৰ হ’ব সেইটো স্থান?\nনিপন গোস্বামী: সেইটো অৱশ্যে মোৰো চকুত পৰা নাই। সেইটো মোৰ দুখ থাকি যাব। বিজু আৰু মোৰ পাছত যতীন আহিছিল, কিন্তু তাৰপাছত ষ্টাৰ বুলিবলৈ এতিয়ালৈকে তেনে কোনো দেখা নাই। উচ্চমানৰ শিল্পী বহুত আছে কিন্তু ষ্টাৰ নাই। শিল্পীসকলৰ একাগ্ৰতা, পঢ়া-শুনা আৰু কাম কৰাৰ অভিজ্ঞতা নিপুণ হ’লে লাহে লাহে সেই অভাৱ পূৰ হ’ব। মই আশা কৰোঁ যে তেনেকুৱা ভাল অভিনেতা-অভিনেত্ৰী ওলাওক।\nসাহিত্য ডট অৰ্গ: ছাৰ, এতিয়াৰ নতুন চামৰ যিসকল চিনেমাৰ সৈতে জড়িত হ’বলৈ ইচ্ছুক, অভিনয় হওঁক বা সম্পাদনা-পৰিচালনাই হওঁক, তেওঁলোকৰ বাবে কেনে ধৰণৰ পৰামৰ্শ আপুনি আগবঢ়াব? তেওঁলোক কিদৰে আগবাঢ়িব?\nনিপন গোস্বামী: তেওঁলোকে ভালদৰে চর্চা কৰিব লাগিব, মঞ্চৰ মাধ্যমলৈ আহিব লাগিব আৰু পঢ়া-শুনা কৰিব লাগিব। সেইটো মোৰ তেওঁলোকলৈ অনুৰোধ থাকিল। ইনষ্টিটিউচনেল শিক্ষাৰ ওপৰত গুৰুত্ব দিব খোজোঁ যদিও নিজৰ একাগ্ৰ চেষ্টাৰেও মানুহ সফল হয়।\nসাহিত্য ডট অৰ্গ: ছাৰ আপোনাৰ সৈতে কথা পাতি ভাল লাগিল। আপোনাৰ সাৰুৱা কথাবোৰে সকলোকে উপকৃত কৰিব বুলি আশা কৰিলোঁ।\nনিপন গোস্বামী: ধন্যবাদ। কথাবোৰ ক’বলৈ পাই মোৰো বহুত ভাল লাগিল। কি ক’লোঁ নাজানো আৰু! কিন্তু উঠি অহা চামৰ ভাল হওঁক, সেইলৈ মই আশাবাদী। পুনৰ ধন্যবাদ জনালোঁ।\nসাহিত্য ডট অৰ্গ: ধন্যবাদ ছাৰ।\n(সাহিত্য ডট অৰ্গৰ হৈ সাক্ষাৎ গ্ৰহণ কৰিলে ৰূপাংকৰ চৌধুৰী আৰু মেঘনা চৌধুৰীয়ে। )\n← এজোপা মটৰমাহ আৰু এখন যাদুকৰী পৃথিৱী\nমদনৰ চিঠি — নিখিল ফ্লুট শৰ্মা →


ভয়ংকৰ বিপদত দেশ! নৌসেনাৰ দুৰ্নীতিগ্ৰস্ত বিষয়াই শত্ৰুক যোগান ধৰিছিল নিৰাপত্তাৰ গুপুত তথ্য -\nHomeৰাষ্ট্ৰীয়ভয়ংকৰ বিপদত দেশ! নৌসেনাৰ দুৰ্নীতিগ্ৰস্ত বিষয়াই শত্ৰুক যোগান ধৰিছিল নিৰাপত্তাৰ গুপুত তথ্য\nভয়ংকৰ বিপদত দেশ! নৌসেনাৰ দুৰ্নীতিগ্ৰস্ত বিষয়াই শত্ৰুক যোগান ধৰিছিল নিৰাপত্তাৰ গুপুত তথ্য\nডিজিটেল ডেস্ক : দেশৰ অখণ্ডতাৰ প্ৰতি এক বৃহৎ ভাবুকি। দেশৰ প্ৰতিৰক্ষাৰ প্ৰতি আহিছে এক অশনি সংকেত। ভাৰতীয় নৌসেনা বিভাগত সংঘটিত হৈছে ভয়ংকৰ দুৰ্নীতিৰ ঘটনা। দেশৰ গুৰুত্বপূৰ্ণ তথ্য শত্ৰুক গোপনে যোগান ধৰিছিল দুই নৌসেনা বিষয়াই। চিবিআইয়ে অভিযোগনামা দাখিল কৰিছে দুই কৰ্মৰত নৌসেনাৰ বিৰুদ্ধে। দুই নৌসেনা বিষয়াই ভাৰতৰ নৌসেনাৰ কিলোক্লাছ ছাবমেৰিনৰ তথ্য অবৈধভাৱে যোগান ধৰিছিল অজ্ঞাত শত্ৰুক। ৬ জন ব্যক্তিৰ বিৰুদ্ধে উত্থাপিত হৈছে এই গুৰুতৰ অভিযোগ।\nদুৰ্নীতি নিবাৰণ আইনৰ অধীনত অভিযুক্ত হৈছে ৬ গৰাকী ব্যক্তি। দুই কৰ্মৰত নৌসেনা বিষয়াৰ উপৰি আন দুগৰাকী অৱসৰপ্ৰাপ্ত নৌসেনা বিষয়া অভিযুক্ত হৈছে এই অভিযোগত। চিবিআইৰ সূত্ৰমতে ভাৰতীয় নৌসেনাৰ কিলোক্লাছ ছাবমেৰিনৰ মিডিয়াম ৰিফিট লাইভ চাৰ্টিফিকেশ্বনৰ তথ্য গোপনে যোগান ধৰিছিল অজ্ঞাত শত্ৰুক। নৌসেনাৰ দুই অৱসৰপ্ৰাপ্ত বিষয়া ৰণদ্বীপ সিং আৰু এছ জে সিঙৰ গ্ৰেপ্তাৰৰ পাছতে পোহৰলৈ আহিছিল এই ভয়ংকৰ কেলেংকাৰিৰ তথ্য। ৩ ছেপ্টেম্বৰত চিবিআইৰ জালত পৰিছিল দুই অৱসৰপ্ৰাপ্ত নৌসেনা বিষয়া। অৱসৰপ্ৰাপ্ত কমডৰ ৰণদ্বীপ সিঙৰ বাসভৱনৰ পৰা চিবিআই জব্দ কৰিছিল দুই কোটি টকাৰ উপৰি বহু মূল্যবান সা-সামগ্ৰী।\nউল্লেখ্য যে দুই কৰ্মৰত আৰু দুই অৱসৰপ্ৰাপ্ত নৌসেনা বিষয়াৰ উপৰি দুজন আন লোকৰ নামো সাঙোৰ খাইছে এই কেলেংকাৰিত। চিবিআইৰ তদন্তত ইতিমধ্যে গ্ৰেপ্তাৰ কৰিছে কমাণ্ডাৰ অজিত কুমাৰ পাণ্ডেক। তাৰোপৰি গ্ৰেপ্তাৰ হোৱা অৱসৰপ্ৰাপ্ত বিষয়া এছ জে সিং বৰ্তমান কৰ্মৰত আছিল কোৰিয়াৰ এটা সংস্থাত। বৰ্তমানলৈ এই ভয়ংকৰ দুৰ্নীতি সংক্ৰান্তত ১২ জন নৌসেনা বিভাগৰ বিষয়াক জেৰা কৰা হৈছে। প্ৰশ্ন হৈছে ছাবমেৰিনৰ কি কি তথ্য গোপনে চুৰি হোৱাৰ আশংকা থাকে। ছাবমেৰিনৰ গতিবিধি আৰু উঠা-নমাৰ তথ্য বিচাৰিব পাৰে শত্ৰুই। কোন তৰংগৰ মাধ্যমেৰে বাৰ্তা আদান-প্ৰদান হয় তাৰো তথ্য বিচাৰিব পাৰে শত্ৰুই। আনহাতে কিমান জলপৃষ্ঠত ছাবমেৰিন চলাচল কৰে আৰু কি কি ক্ষেপণাস্ত্ৰ, টৰ্পেড’ বহন ক্ষমতা আছে আদি তথ্য সততে লাভ কৰিবলৈ চেষ্টা চলাই শত্ৰুপক্ষই।\nPrevious articleদীপাৱলীৰ পূৰ্বে ৰাজ্যৰ প্ৰশাসন ব্যৱস্থাত সাল-সলনি: কোন উপায়ুক্ত গ’ল কোনখন জিলালৈ?\nNext articleব্ৰেকফাষ্টৰ তালিকাত কি আছে আপোনাৰ? স্বাস্থ্যসন্মত পৰঠা কিদৰে প্ৰস্তুত কৰিব…


যদি দেউতা বিদেশী আছিল তেওঁৰ মৃতদেহ বাংলাদেশলৈ প্ৰেৰণ কৰক, চিকিৎসাধীন অৱস্থাত মৃত্যু হোৱা ঘোষিত বিদেশী দুলাল পালৰ পুত্ৰৰ ক্ষোভ|declared-foreigner-dulal-paul-dies-while-ongoing-treatment-family-refuses-to-accept-deadbody-challenges-to-send-his-body-to-bangladesh– News18 Assam\nপৰিয়ালৰ লোকে চমজি নলয় দুলাল পালৰ মৃতদেহ। কৰ্তৃপক্ষক তেওঁৰ মৃতদেহ বাংলাদেশলৈ প্ৰেৰণ কৰাৰ আহ্বান।\nUpdated:October 14, 2019, 4:39 PM IST\nUpdated: October 14, 2019, 4:39 PM IST\nতেজপুৰৰ ডিটেনচন কেম্পত দুই বছৰ বন্দি হৈ থকা ঘোষিত বিদেশী চিকিৎসাধীন অৱস্থাত মৃত্যুক কেন্দ্ৰ কৰি প্ৰতিক্ৰিয়া ৷ ঢেকিয়াজুলিৰ ঘোষিত বিদেশী দুলাল পালৰ মৃত্যুত ক্ষুব্ধ বাঙালী যুৱ ছাত্ৰ ফেডাৰেছন ৷ পৰিয়ালেও মৃতদেহ চমজি নলয় নোলোৱাৰ ঘোষণা কৰিছে ৷ ১৯৬৫চনৰ ভূমি নথি পত্ৰ দাখিল কৰাৰ পিছতো দুলাল পালে নাপালে ৰেহাই ৷ হিন্দু বাঙালীক ষড়যন্ত্ৰমূলক ভাবে বিদেশী সজাই জেললৈ প্ৰেৰন কৰি মৃত্যু মুখলৈ ঠেলি দিয়াৰ অভিযোগেৰে ক্ষোভ বাঙালী যুৱ-ছাত্ৰ ফেডাৰেচনৰ।\nঢেকিয়াজুলি ৰাজহ চক্ৰৰ অন্তৰ্গত আলিচিঙাতৰ নিৱাসী দুলাল পালক ১৯৯৩চনত ‘ডি’ ভোটাৰ কৰা হয়। এই গোচৰ সন্দৰ্ভত দুলাল পালে বিদেশী ন্যায়াধিকৰণত যুঁজি আছিল যদিও বিদেশী ন্যায়াধিকৰণত বিদেশী ঘোষিত হোৱাৰ পাছত ২০১৭চনত সীমান্ত আৰক্ষীয়ে দুলাল পালক নিশা গ্ৰপ্তাৰ কৰি তেজপুৰস্থিত ডিটেনচন কেম্পত প্ৰেৰন কৰিছিল ৷ ঘোষিত বিদেশী দুলাল পাল ২বছৰ তেজপুৰ ডিটেনচন কেম্পত কটোৱাৰ পিছত বিগত ১৫দিন পূৰ্বে অসুস্থ হৈ পৰাত জেল কৰ্তৃপক্ষই দুলাল পালক জি এম চি এইচ চিকিৎসাৰ বাবে ভৰ্তি কৰিছিল৷ কিন্তু দেওবাৰে চিকিৎসাধীন অৱস্থাতে দুলাল পালে শেষ নিশ্বাস ত্যাগ কৰে। দুলাল পালৰ পৰিয়ালক মৃতদেহ চমজাই দিয়াৰ সন্দৰ্ভত যোগাযোগ কৰাত পৰিয়ালৰ লোকে মৃতদেহ চমজি নোলোৱাৰ কথা কয় ৷ সম্প্ৰতি দুলাল পালৰ মৃতদেহ জিএমচিএইচত ৰখা হৈছে ৷ মৃত দুলাল পালৰ পুত্ৰ অশোক পালে News18ৰ আগত কয়-১৯৬৫চনৰ ভূমিৰ নথি পত্ৰ সহ দুলাল পালৰ পিতৃৰ সকলো বৈধ নথি পত্ৰ দাখিল কৰাৰ পিছতো কেনেকৈ বিদেশী হ’ল? সন্দেজনক ভাবে আটক কৰি জেললৈ প্ৰেৰন কৰিছিল দুলাল পালক ৷ ক্ষুব্ধ পুত্ৰ অশোক পালৰ মন্তব্য যদি পিতৃ বিদেশী হয় তেনে হ’লে মৃতদেহ বাংলাদেশ চমজাই দিয়ক ৷আমি মৃতদেহ চমজি নলও৷সমগ্ৰ ঘটনাৰ সন্দৰ্ভত সদৌ বাঙালি যুৱ ছাত্ৰ ফেডাৰেচনৰ নেতা বিপ্লৱ দাসেও চৰকাৰক তীব্ৰ সামলোচনা কৰে৷হিন্দু বাঙালি লোক সকলক এনেদৰে ষড়যন্ত্ৰমূলক ভাবে বিদেশী সজাই মৃত্যুৰ মুখলৈ ঠেলি দিছে৷সংগঠনটোৰ নেতা জনে ৰাজ্য চৰকাৰৰ বিৰুদ্ধে ক্ষোভ প্ৰকাশ কৰি হিন্দু বাঙালি লোক সকলক ষড়যন্ত্ৰমূলক ভাবে বিদেশী সজোৱা বন্ধ কৰক ৷দুলাল পালৰ মৃতদেহ বাংলাদেশ গতাই দিয়ক ৷ কাৰণ তেওঁ যদি বাংলাদেশী হয় পৰিয়ালক লোকক কি যুক্তিত মৃতদেহ চমজাই দিব বিচাৰিছে কৰ্তৃপক্ষই? সংগঠনটোৰ নেতা জনে কয় ৷ সমগ্ৰ ঘটনাই অঞ্চলটোত তীব্ৰ প্ৰতিক্ৰিয়াৰ সৃষ্টি কৰিছে৷


মৌন মহানগৰ : গীতালি বৰা – enajori\nমৌন মহানগৰ : গীতালি বৰা\n‘তাই আমাৰ বাগিচাৰে ছোৱালী।’ সুৰঞ্জনে ক’লে আৰু তাৰ চকু দুটা মুহুৰ্তৰ ভিতৰতে সেমেকি উঠিল।\n‘প্লিজ…সুৰঞ্জন।’ তাৰ কঁপি উঠা হাত দুখন হাতৰ মুঠিত সুমুৱাই লৈ মই ক’লোঁ। আৰু ক’বলৈ মোৰ একোৱেই নাছিল। যেন কিবা এক অশুভ শক্তি চাৎকৈ ক’ৰবাৰ পৰা আহি আমাৰ মাজত বহি ল’লে আৰু মোৰ ক’ব লগা কথাবোৰ হেৰাই থাকিল। অথচ মই কিবা এটা কোৱা উচিত। মোৰ সমুখত বাট হেৰুওৱা পথিকৰ দৰে বহি ৰোৱা মোৰ প্ৰিয় বন্ধুজনক মই কিবা এটা কোৱা উচিত।\n‘ছৰি’ যি কথা মই উচ্চাৰণ কৰিবলগীয়া আছিল সকলো অভব্যতাৰ বাবে, লজ্জানত মহানগৰীৰ হৈ, সেই কথাটোকে খুব বিনম্ৰতাৰে উচ্চাৰণ কৰি সুৰঞ্জনে আৰু ক’লে – ‘অসময়ত তোৰ অফিচলৈ আহি বহি আছোঁ। তইতো খুব ব্যস্ত থাক এই সময়ত।’\n‘ইটচ অ’ কে। তই বহ।’ তাৰ হাত দুখন, তাত লাগি থকা এক অসহায় কম্পনক মই মোৰ হাতৰ মুঠি খুলি এৰি দিলোঁ। কিন্তু তাৰ কষ্ট, অচিন এক ক্ষোভ আৰু আন বহু অজানা কিবা কিবি – যাক উপলব্ধি কৰাৰ চেষ্টা কৰিছোঁ আৰু শিয়ঁৰি উঠিছোঁ প্ৰতিনিয়ত – সেয়া মোৰ ভিতৰত নিগাজী হৈ বহি থাকিল। অলপ পিছতে পিয়নজনে আনি দিয়া একাপ গৰম কফি আৰু এটা পেষ্ট্ৰি যত্নেৰে মই সুৰঞ্জনৰ ফালে আগবঢ়াই দিলোঁ।\nসি এবাৰ ধোঁৱাই থকা কফিখিনিলৈ চাই তীৰ্যক হাঁহি এটা মাৰিলে আৰু ক’লে, ‘অসমৰ সৰহসংখ্যক মানুহেই কফিতকৈ চাহ ভাল পায়।’ হয়তো চাহ-কফিৰ প্ৰসংগ এক অকাৰণ উত্থাপন আছিল। হয়তো সুৰঞ্জনৰ হাঁহিটো তীৰ্যক নাছিল। কিন্তু সেই সময়ত এক পুৰণি স্মৃতিয়ে যেন মোৰ মনৰ আঁচলত লাহেকৈ টান মাৰি দিলে। এটা কথা মনত পৰি গ’ল – তিনি/চাৰি বছৰৰ আগৰ। আৰ্ট গেলাৰিত হোৱা এখন প্ৰদৰ্শনীলৈ গৈছিলোঁ। সেয়া এক অনন্য অভিজ্ঞতা আছিল। চাহ মজদুৰসকলৰ জীৱনৰ বিভিন্ন ৰূপ, তেওঁলোকৰ দৈন্য আৰু দুখ-জৰ্জৰতাৰ কাহিনীক চাহ জনগোষ্ঠীৰ এজন তৰুণ শিল্পীয়ে ৩০ খন ছবিৰ জৰিয়তে তুলি ধৰিছিল। তেওঁ নিজে তেওঁলোকৰ দৈন্য আৰু দুৰৱস্থাৰ অংশীদাৰ হোৱাবাবেই হয়তো অদ্ভুত ধৰণে জীৱন্ত, মৰ্মস্পৰ্শী আছিল ছবিবোৰ। শিল্পীজনৰ লগত চিনাকী হৈছিলোঁ। স্বপ্নবিভোৰ দুচকুৰ সেই শিল্পীয়ে বহুকেইখন ছবিৰ অন্তৰ্নিহিত অৰ্থ ব্যাখ্যা কৰি বুজাই দিছিল আমাক।\nসেই বিয়লি প্ৰদৰ্শনীৰ সময় উকলি যোৱাৰ পাছত সন্মুখৰ সৰু চাহ দোকান এখনত শিল্পীৰ সৈতে আৰু কেইজনমান শিল্পী-সাহিত্যিক-সাংবাদিকৰ আড্ডা জমি উঠিছিল। আমি জোৰ কৰিও আড্ডাৰ মধ্যমণি শিল্পীজনক চাহ খুৱাব পৰা নাছিলোঁ। এসময়ত চাহ দোকানৰ ঢেলঢেলীয়া হালধীয়া পোহৰত ম্লান হৈ পৰা মুখেৰে তেওঁ ক’লে, ‘বিজ্ঞাপনৰ একো একোজন মডেলে যেতিয়া ভূবন ভুলোৱা হাঁহিৰে চাহৰ প্ৰশংসা কৰে, অদ্ভুত ক্ষোভ আৰু যন্ত্ৰণাই মোক মষিমূৰ কৰি আনে। সেই চাহকাপৰ আঁৰত থকা চাহ শ্ৰমিকৰ ঘাম-তেজ একাকাৰ হোৱা শ্ৰম সহজে কোনেও নেদেখে। বুজা হোৱাৰে পৰা মই চাহ নাখাওঁ– তাত মা-আইতাৰ ঘাম আৰু চকুপানী মিহলি হৈ থকা যেন লাগে।’\n…সেই তৰুণ শিল্পীজন – সুৰঞ্জন কৈৰী লাহে লাহে মোৰ ভাল বন্ধু হৈ পৰিল। এতিয়া এয়া – সুৰঞ্জন মোৰ সন্মুখত বহি আছে। বিধ্বস্ত। দুখী।\nকফিৰ কাপত চুমুক দিছে সুৰঞ্জনে। এক গোমা মৌনতা আৰু অস্বস্তিৰে কোঠাটো ভৰি পৰিছে। এই অস্বস্তিৰ পৰা মুক্তি বিচাৰি খিৰিকীৰে দৃশ্যমান হোৱা দূৰৰ এখন পাহাৰ, এধানি আকাশলৈ চাই মই আয়নাৰ সুদৃশ্য খিৰিকী খুলি দিলোঁ। কিন্তু অলপ বতাহ, অলপ সেউজীয়াৰ পৰিৱৰ্তে খিৰিকীৰে কি সোমাই আহিল এয়া?\n‘বিড়ি জ্বলাই লে জিগৰ চে পিয়া\nজিগৰ মা বড়ি আগ হে…’\nগান বাজিছে – তলৰ কোনোবা দোকানত। এই ঠাইৰ পৰা মাত্ৰ কেইমিটাৰমান আঁতৰত দুদিন আগতে ৰাজপথেৰে বিবস্ত্ৰ হৈ প্ৰাণৰ মমতাত দৌৰি গৈছিল এক আদিবাসী নাৰী – বিপন্ন, বিতত। মোবাইল, কেমেৰাৰে স্নেপ লোৱা হৈছিল – মিডিয়াৰ বাবে, এক অভূতপূৰ্ব দৃশ্য হিচাপে। তাইৰ আন্দোলিত স্তন আৰু নিতম্বলৈ চাই অট্টহাস্য কৰিছিল এচাম মানুহে আৰু তাই দৌৰি আছিল… হয়তো তাইৰ বাবে সেইদিনাই শেষ হৈ গৈছিল মানুহৰ প্ৰতি আস্থা আৰু বিশ্বাসৰ সেই আৱাহন – যি মানুহক মংগলময়তাৰে উজ্জীৱিত কৰি ৰাখে। হয়তো সেই পলাতকা নাৰীৰ শৰীৰ বুলি একো নাছিল, কোনো অংগ নাছিল, তাত লিপিট খাই থকা লজ্জা নাছিল। আছিল ভয় – মৃত্যুৰ, যি প্ৰচণ্ড গতিৰে কিৰিলি পাৰি তাইক হুৰাই আনিছিল।\n…আৰু আজি এই জলমল চহৰত সেই সকলো অতীত। দোকানত বাজিছে ‘বিড়ি জলাই লে জিগৰ চে…’। ৰেস্তোৰাঁত চিকেন দোপিয়াজীৰ সোৱাদ একে আছে। পাৰ্কত প্ৰেম। অফিচত অনিয়ম, দুৰ্নীতি। কিন্তু এয়াই অকল সত্য আৰু শেষ কথা নহয়। মই জানোঁ, জানে সুৰঞ্জনেও – সাম্প্ৰদায়িকতাৰ সূত্ৰক আওকাণ কৰি সকলো পতিতৰ বাবে আন্তৰিকতাৰে প্ৰাৰ্থনা কৰা বহুত মানু্হ আছে। মানৱতাৰ বধ্যভূমিত ৰৈ ম্ৰিয়মাণ হৈ পৰা অনেক জীৱন আছে – ।\nগানটোৰ পৰা, – নহয়, আচলতে তাতকৈ অধিক তীক্ষ্ন এক অস্বস্তি-অৱসাদৰ পৰা নিজক, লগতে সুৰঞ্জনকো আঁতৰাবলৈ যত্ন কৰি মই খিৰিকীখন বন্ধ কৰি দিলোঁ। আয়নাৰ খিৰিকীৰ বাহিৰৰ জলমল চহৰখন তেতিয়ালৈ কৃত্ৰিম পোহৰেৰে মোহময়হৈ পৰিছে।\n‘জাননে নীতি। বাগানৰ বহু ঘৰত কেইবাৰাতিও চাকি জ্বলা নাই। আখলত জুই জ্বলোৱা হোৱা নাই। অথচ কিমান নিৰুদ্বেগ তহঁতৰ এই চহৰ!…ৰাজনৈতিক সচেতনতা নথকা এচাম মানুহ চহৰলৈ আহে – গুৱাহাটী চাম বুলি। কাৰোবাৰ উচটনিত হিংস্ৰ হৈ উঠা সিহঁতবোৰক ইয়াত পোক-পৰুৱাৰ দৰে পিহি পেলাই নৰ্দমাত পেলাই দিয়া হয়। কাৰোবাক ধৰ্ষণ, কাৰোবাক উলংগ কৰা হয়। অথচ ইয়াত ক’তো একো নহয়। …একেই গতিৰে চহৰ ব্যস্ত হয়, উজলি উঠে। সঁচায়ে বিচিত্ৰ!’\nসুৰঞ্জনৰ কণ্ঠ স্বাভাৱিক হৈ আহিছিল। যেন কফিৰ ধোঁৱাৰ দৰে এক বিধ্বস্ত চিন্তা-চেতনাৰ পৃথিৱীৰ পৰা ক্ৰমাৎ বাস্পায়িত হ’বলৈ ধৰিছিল আৱেগ আৰু যন্ত্ৰণাৰ বুদ্ বুদবোৰ।\nমোক মোৰ কামৰ সৈতে এৰি সুৰঞ্জন অলপ পিছতে উঠি গ’ল। সি সেইখন বাগিচাৰে ল’ৰা – যিখন বাগিচাৰ এজনী কিশোৰীক নগ্ন কৰি মহানগৰীত দৌৰোৱা হ’ল। সেই একেখন বাগিচাৰ সেউজীয়া পাত, সেই পাতৰ জিৰজিৰ কঁপনিয়ে সুৰঞ্জনৰ শিল্পীসত্তাক গঢ় দিছে। সি কিয় লাজ আৰু দুখত হাউলি নপৰিব? সুৰঞ্জন যোৱাৰ পিছতো চাহপাতৰ আগৰ মৃদু কঁপনিৰ দৰে কিবা এটাই মোক কঁপাই থাকিল।\nএটাদুঃসংবাদেদিয়াব্যথাবুকুতলৈচহৰখনৰউন্নাসিক ব্যস্ততা আৰু বে-পৰোৱা গতিৰ পৰা পলাই আহিছিলোঁ। নবগিৰি পাহাৰৰ এটা ভাঁজত, এটা পাহাৰ টিঙত তেওঁক দেখা পালোঁ। ক্লান্ত। চেহেৰাত এটা অথিৰ-অবিৰ ভাব। চৌপাশ কিছু পৰিমাণে নিজান আছিল। সম্ভৱতঃ মানুহজনৰ চেহেৰাৰ পৰাও একধৰণৰ নিৰ্জনতা চৌপাশে বিয়পি পৰিছিল। মই নিৰ্জনতা বিচাৰিয়েই পাহাৰীয়া ৰাস্তা বগাই উঠি আহিছিলোঁ এই ঠাইলৈ। মানুহজনৰ উপস্থিতিয়ে মোক সামান্যভাৱে বিৰক্ত কৰিলে।\n‘আপুনি কোন?’ মোৰ ফালে মুখ ঘূৰাই ৰোৱা মানুহজনক সুধিলোঁ।\nতেওঁ কৰুণ হাঁহি এটা মাৰিলে আৰু ক’লে, ‘নামে মানু্হৰ পৰিচয় দাঙি নধৰে। এই মুহুৰ্তত আপুনি ক’ব পাৰে মই এক দিকভ্ৰান্ত সত্তা।’\nমোৰ বিৰক্তি বাঢ়িল। তেওঁৰ ফালে পিঠি দি লঠঙা গছ এজোপাত আউজি মই বহি পৰিলোঁ। এই যে অফিচ নকৰোঁ বুলি কৈ, মহানগৰীৰ মাজমজিয়াৰ পৰা পলাই আহি এজোপা গছৰ তলত এপৃথিৱী নিৰ্জনতা সমুখত লৈ মই বহি পৰিছোঁ, নিঃসন্দেহে এয়া একধৰণৰ বিলাস। তথাপি, সুৰঞ্জনৰ আপোন ভ্ৰাতৃৰ মৃতদেহ বেলতলাৰ নৰ্দমাত উদ্ধাৰ হোৱাৰ খবৰ পোৱাৰ পিছত মই স্বাভাৱিক হৈ থাকিব পৰা নাই। নৱম মানত পঢ়া সুৰঞ্জনৰ ভায়েক ‘মামাৰ বাড়ীত যাম’ বুলি ঘৰত ফাঁকি দি গুৱাহাটীলৈ আহিছিল বাগানৰ আন ল’ৰা-ছোৱালীৰ লগত। জনজাতিকৰণ, আন্দোলন আদি শব্দবোৰ সি আগতে কিজানি শুনাই নাছিল। আদিবাসীৰ ওপৰত চলা নিৰ্যাতন আৰু একেখন বাগানৰ ছোৱালীজনী গুৱাহাটীত বিবস্ত্ৰা হোৱাৰ খবৰ পাই মোৰ সমুখত দুখত ভাগি পৰাৰ সময়তো সুৰঞ্জনে পোৱা নাছিল ভায়েকৰ নিৰুদ্দেশৰ খবৰ। আৰু…এতিয়া.. এটি তজবজীয়া কিশোৰৰ মৃতদেহ সমুখত লৈ হিয়াধুনি কান্দিছে সুৰঞ্জনৰ মাকে, সুৰঞ্জন নিৰ্বাক হৈ পৰিছে। দুখ আৰু ক্ষোভত ফাটি পৰিছে এজুম মানুহ… বাগানৰ পাতবিলাক থৰ হৈ ৰৈ আছে।\nমোলৈ ফোন কৰিছিল দীপান্বিতাই। দীপা সুৰঞ্জনৰ প্ৰাক্তন প্ৰেয়সী। ছবিয়ে পেটৰ ভোক নুগুচাই বুলি ইঞ্জিনীয়াৰ এজনলৈ বিয়া হৈ যোৱা দীপান্বিতা এই সময়ত আন কেইজনমান বন্ধুৰ লগত দৌৰি গৈছে সুৰঞ্জনৰ ওচৰলৈ। সকলো সুৰঞ্জনৰ দুখৰ সমভাগী হৈছে। হয়তো তাৰ কান্ধত হাত থৈছে, হয়তো মৌন উপস্থিতিৰেই সান্ত্বনা দিয়াৰ যত্ন কৰিছে সুৰঞ্জনক। মই জানোঁ, সুৰঞ্জনে জানে, সুৰঞ্জনৰ ওচৰত থিয় দিয়া দীপান্বিতা, ৰূপক, আলতাফহঁতেও জানে – সেই প্ৰত্যন্ত বাগানখনত এই সময়ত সিহঁতো নিৰাপদ নহয়। যিকোনো মুহুৰ্ততে শতিকাৰ পাছত শতিকা জুৰি লাঞ্ছিত, বঞ্চিত হৈ অহা মানুহবোৰ হিংস্ৰ হৈ উঠিব পাৰে। দীপান্বিতা, আলতাফহঁতৰ ‘সুৰঞ্জনৰ বন্ধু’ পৰিচয় সিহঁতৰ বাবে মুহুৰ্ততে মচ খাই যাব পাৰে। প্ৰকট হৈ উঠিব পাৰে অন্য এক পৰিচয় – তেওঁলোক সেইখন মহানগৰীৰ বাসিন্দা, য’দ বঞ্চিত মানুহ এচামৰ উগ্ৰতাক বাধা দিবৰ বাবে প্ৰশাসন ব্যৰ্থ হয়, কীট-পতংগৰ দৰে মাৰি-কাটি পেলোৱা হয় স্বপ্নহীন মানুহবোৰক – আনকি, নিজৰ নেতাৰ নাম নজনা এচাম নিৰীহকো।\nনিঃসন্দেহে সুৰঞ্জনৰ ভায়েকৰ গলিত মৃতদেহ নৰ্দমাত উদ্ধাৰৰ বাতৰি কাকতৰ বাবে ‘হট কেক’ প্ৰস্তুতৰ উপকৰণ আছিল। কিন্তু মই পলাই আহিলোঁ। তীব্ৰ এক অস্বস্তি, অপৰাধবোধ, সৰ্বোপৰি এক ভীষণ অসহায়তাই মোক প্ৰাণচঞ্চল মহানগৰীৰ ওপৰেৰে হাত ধৰি ইয়ালৈ – এই নিৰ্জনতালৈ লৈ আহিল। মুহুৰ্তৰ বাবেও স্তব্ধ নোহোৱা, ম্লান নোহোৱা মহানগৰীৰ হাই-উৰুমি, কোৰ্হালৰ পৰা নিজকে লুকুৱাবলৈ মই আঁঠুত মুখ গুঁজি দিলোঁ। মোৰ মনতো ক্ষোভ জন্মিছিল। খুব হৃদয়হীন যেন এই মহানাগৰিক জীৱন – ভীষণ স্বাৰ্থপৰ! …আৰু এই মহানগৰ? কিয় নিৰ্বিকাৰ হৈ প্ৰচণ্ড বেগেৰে সময়ৰ হৈতে ধাৱমান হয় এই চহৰ? কিয় মৰাশৰ দ’ম আৰু মানুহৰ বিপন্নতাক ভৰিৰে মোহাৰি উজলি উঠে এই চহৰৰ কৃত্ৰিম শৰীৰ?\nমোৰ মূৰত কোনোবাই হাত থৈছিল। মই সাংঘাতিক বিৰক্ত হ’লোঁ। ‘কি লাগে আপোনাক?’\n‘তলৰ জলমল চহৰখন এৰি আহিছা তুমি। কিন্তু, তুমিওতো ইয়াৰে অংগ। নিজৰ পৰা নিজক আৰাল কৰিব পৰা যায় জানো?’ সুধিলে তেওঁ। মই নিৰুত্তৰ হৈ থাকিলোঁ। তেওঁ শেঁতা মাত এটাৰে কৈ গ’ল – ‘তুমি জানানে – এই মহানগৰীৰো আত্মা আৰু বিবেক আছে। মানুহে মৰিয়াই-খটিয়াই নৰ্দমাত পেলাই থৈ যোৱা মানুহবোৰক গোটেই ৰাতি পহৰা দি চকুলো টোকে এই চহৰখনে। খুব অসহায় এই চহৰ – সকলো হিংস্ৰতাৰ বাবে, হাই-উৰুমিৰ বাবে বুকু পাতি দি ক্ষত-বিক্ষত হোৱাৰ পিছতো হাঁহি আৰু কিৰিলিৰ বাবে নিৰ্লিপ্তচিত্তে নিজকে এৰি দিব লাগে – । তোমালোকৰ চকুত ধৰা দিয়া কৃত্ৰিম আলোৰ আঁৰত চহৰখনৰ কিমান হুমুনিয়াহ , কিমান চকুলো….’\nএইবাৰ মোৰ হাঁহি উঠিল। মানুহজন নিৰ্ঘাত পাগল।\n‘কি বকিছে এইবোৰ?’\nঈষৎ শীত নামিছিল। উৱলিবলৈ ধৰা চুৱেটাৰ এটাৰ ওপৰত মলিয়ন মাফলৰ এখন টানি-টুনি ল’লে মানুহজনে। তাৰ পিছত ক’লে –\n‘সুৰঞ্জন কৈৰীৰ ভায়েকৰ নাম আছিল অৰ্জুন। চাৰি পাঁচজন মানুহে টঙনিয়াই টঙনিয়াই নৰ্দমাত পেলাই দিয়া ল’ৰাটোৰ গাত ওৰে ৰাতি মহানগৰীৰ চকুলো সৰিছিল। …তুমি জানানে – ভয়ত পলোৱা আদিবাসী মানুহবোৰক বচাবৰ বাবে বেলতলা, হাতীগাঁৱৰ বহুত মানুহে সাংঘাতিক ৰিস্ক লৈছিল – সেই অঞ্চলৰ বহু মহিলা এতিয়াও শোকস্তব্ধ হৈ আছে। চহৰখন এই সকলোৰে সাক্ষী। অৰ্জুন কৈৰীক মাৰপিট কৰি নৰ্দমাত পেলাই দিয়া দৃশ্য দেখা পোৱা বেলতলাৰ কণমানি এজনী কেইবাদিনো শুব পৰা নাই…।’ মই সঁচাকৈয়ে এইবাৰ বিস্মিত হ’লোঁ। কোন এওঁ?\n‘…মহানগৰীৰ ক’ৰবাত এতিয়াও সততা আছে। মানৱতাৰে পুষ্ট হৃদয় আছে। সেয়ে মহানগৰীৰ আত্মাও আছে। কোনো নিজান পাহাৰ টিঙত মন মাৰি বহি থাকি সেয়ে মই আশাবাদেৰে উজ্জীৱিত হওঁ আৰু মহানগৰীলৈ উভতি যাওঁ।’\nতেওঁ হাঁহিলে। এক অপাৰ্থিৱ পোহৰেৰে যেন জিলমিলাই উঠিবলৈ ধৰিলে সেই পাহাৰৰ প্ৰাচীন সৌম্যতা।\n‘কোন তুমি? কোন?’ মই অধৈৰ্য হৈ উঠিলোঁ।\nতেওঁ শিল এচটাত উঠি ফিচফিচাই ক’লে, ‘মই এই চহৰৰ আত্মা’ আৰু শিলচটাৰ পৰা তললৈ নিজকে এৰি দিলে। একো শব্দ নহ’ল। হয়তো তেওঁ বতাহৰ শব্দত, দূৰৰ মহানাগৰিক কোৰ্হাল এটাত মিলি গ’ল।


মেদবহুলতা আধুনিক যুগত এক অভিশাপ: — Vikaspedia\nশতকৰা ৬০ ভাগ পিতৃ-মাতৃয়েই মানি ল’ব নোখোজে যে, তেওঁলোকৰ সন্তানটিৰ ওজন বৃদ্ধি হৈছে আৰু শকত হৈছে। ই এটা অতি দুখৰ কথা প্ৰশ্নটো হ’ল- পৃথিৱীত মানৱৰ দীৰ্ঘদিনীয়া অৱস্থিতি সত্ত্বেও মেদবহুলতাই কিয় সংক্ৰামক ৰূপ গ্ৰহণ কৰিছে? মানৱ ইতিহাসৰ আৰম্ভণিতে মানুহে প্ৰধানকৈ চিকাৰী আছিল। প্ৰাকঐতিহাসিক মানুহে অনুভৱ কৰিলে যে চিকাৰৰ ওপৰত নিৰ্ভৰ কৰি দৈনন্দিন প্ৰয়োজনীয় খাদ্য যোগাৰ কৰিব নোৱাৰি, সেয়ে তেওঁলোকে লাহে লাহে কৃষি কাৰ্যৰ ফালে আকৰ্ষিত হ’ল। কুৰি শতিকাৰ আৰম্ভণিতে যেতিয়া ঔদ্যোগিক বিপ্লৱ গঢ়ি উঠিল, তেতিয়া মানুহে পুৱা সূৰ্যোদয়ৰ পৰা সূৰ্যাস্তলৈকে কাম কৰিব লগা হৈছিল। মানুহৰ অৰ্থনৈতিক অৱস্থা উন্নত হ’বলৈ ধৰিলে, তেনেদৰে কৃষিকাৰ্যতো জীৱ-জন্তু, মানুহ আৰু যান্ত্ৰিক শক্তি ব্যৱহৃত হ’বলৈ ধৰিলে। যোগাযোগ ব্যৱস্থা উন্নত হ’ল, দুৰ্ভিক্ষ কমিল, খাদ্যও সহজলভ্য হৈ আহিল। এতিয়া মানুহৰ শাৰীৰিক শ্ৰম কমি আহিল, খাদ্যও সহজে পাব পৰা আৰু উভৈনদী হ’ল।\nপৰিশ্ৰমবিহীন জীৱন আৰু শাৰীৰিক কাম-কাজো কমি অহাৰ পৰিণতিত মেদবহুলতাই দেখা দিবলৈ ধৰিলে। তেনেহ’লে ‘জাংক ফুড’ৰ ভূমিকানো কি? আকৌ সেই একেই ইতিহাসৰ পুনৰাবৃত্তি-ঔদ্যোগিক বিপ্লৱে কৃষি উৎপাদনো বৃদ্ধি কৰিলে, লগতে ‘ফাষ্ট ফুড’ৰ প্ৰৱেশ ঘটিল। সহজতে পাব পৰা, ৰন্ধা-বঢ়াৰ বাবে কম সময় লগা সোৱাদযুক্ত, তেল বা চৰ্বিৰে ৰন্ধা খাদ্যবোৰ উচ্চ কেলৰিযুক্ত হোৱাৰ বাবে ‘ফাষ্ট ফুডে’ জনপ্ৰিয়তা বৃদ্ধিত অৰিহনা যোগালে।\nএতিয়া প্ৰশ্ন হ’ল- শিশু এটি ডাঙৰ-দীঘল কৰাত পিতৃ-মাতৃৰ ভূমিকা কি? যিকোনো কাম সহজে কৰাটো সঠিকভাৱে কৰাৰ সৈতে একে নহয়। আজিৰ মানুহৰ মাজত দেখা দিয়ে সাধাৰণ প্ৰৱণতা হৈছে স্বামী-স্ত্ৰী দুয়ো অৰ্থ উপাৰ্জন কৰি এটি মাত্ৰ সন্তানেৰে এটি সৰু পৰিয়াল চলাই নিয়া। পিতৃ-মাতৃ দুয়ো ভাবে, অৰ্থই হৈছে পিতৃ-মাতৃৰ দায়িত্বৰ সুন্দৰ বিকল্প। যেতিয়া পিতৃ বা মাতৃৰ প্ৰয়োজন হয়, ল’ৰা-ছোৱালীকেইটা কোনো বন কৰা মহিলা বা বৃদ্ধ ককাক-আইতাকৰ যত্নত ডাঙৰ-দীঘল হয়। তেতিয়া তেওঁলোকে সন্তানৰ সৈতে বন্ধুৰ দৰে থাকিবলৈ চেষ্টা কৰে।\nটেলিভিচন বা স্মাৰ্টফোন আদি আধুনিক ইলেক্টনিক সামগ্ৰীয়ে পিতৃ-মাতৃ আৰু শিশুৰ মাজত থাকিবলগা ভাব-বিনিময়তকৈ বেছি সময় লয়। আমি এই কথা অনুভৱ কৰা উচিত যে, গুগলত চাৰ্চ কৰিলে নেটত পাব পৰা সকলো তথ্যই আমাক বুদ্ধিমান কৰি তুলিব নোৱাৰে। বাহিৰত গৈ খোৱা-বোৱা কৰাটো কোনোমতে পৰিয়ালৰ আমোদ-প্ৰমোদৰ অৱসৰ বিনোদন হ’ব নোৱাৰে, বৰং ই এক প্ৰকাৰৰ নিয়মীয়া জীৱনশৈলীত হে পৰিণত হয়গৈ। চিনেমা হলত, স্কুল কেন্টিনত, মল আদিত তেলত ভজা স্নেক্স বা জাংক ফুড আকন্ঠ সেৱন কৰাৰ অভ্যাসে আমাৰ শিশুসকলৰ স্বাস্থ্যৰ ওপৰত অতি গভীৰ প্ৰতিকুল প্ৰভাৱ পেলাইছে। এই ক্ষেত্ৰত আমি সজাগ হোৱাৰ আৰু মানুহৰ ভৱিষ্যত প্ৰজন্ম ধ্বংস কৰা দৈত্যটোৰ মুখামুখি হোৱাৰ ইয়েই উপযুক্ত সময় হৈছে বুলি বিবেচনা কৰা উচিত। তাৰোপৰি আমাৰ মাজত কিছুমান সাংস্কৃতিক ভুল ধাৰণাৰ প্ৰচলন আছে, যেনে- আমি শকত-আৱত বা লোদোৰ-পোদোৰ শিশুক এটি স্বাস্থ্যবান শিশুৰূপে আখ্যা দিওঁ। সত্যৰ পৰা কোনো এটাকে আঁতৰত ৰাখিব নোৱাৰি।\nআমি অনুভৱ কৰা উচিত যে, ৰোগমুক্ত হৈ থকা অৱস্থাটোৱেই সুস্বাস্থ্য। ক্ৰমে শৰীৰত মেদ বা ওজন বৃদ্ধিৰ প্ৰৱণতা সুস্বাস্থ্যৰ লক্ষণ নহয়।\n‘শূন্য কেলৰি’ এনে এটা সংজ্ঞা, যাৰ অৰ্থ তেনেই কম সংখ্যক লোকেহে বুজি পায়। এবিধ খাদ্য দ্ৰব্যত থকা কেলৰিৰ পৰিমাণ আৰু সেই কেলৰি শৰীৰটোৰ বাবে প্ৰকৃততে প্ৰয়োজন নাথাকিবও পাৰে। কিন্তু আমি যিকোনো উপায়েৰে এই কেলৰি গ্ৰহণ কৰো। এবিধ কেলৰি থকা খাদ্য- আলু ভুজিয়া আদি ডিঙুইৰ গুৰিলৈকে সেৱন কৰো। এইবিধ দ্ৰব্যই আমাৰ শৰীৰৰ কাৰণে প্ৰতিদিনে দৰকাৰী কেলৰিৰ প্ৰায় গোটেইখিনিৰ যোগান ধৰে। তেতিয়া এই অতিৰিক্ত, অবাঞ্চিত, অপ্ৰয়োজনীয় কেলৰিখিনি শৰীৰত চৰ্বিৰূপে জমা হৈ ৰয়। সেয়ে সামৰণিত আমাৰ শিশুসকল মেদবহুলতাত আক্ৰান্ত হোৱাৰ ক্ৰমবৰ্ধমান ঘটনাৰ কাৰণবিলাক আপোনালোকক জনাব খুজিছো। সেই কাৰকবিলাক হ’ল- অৰ্থনৈতিক উন্নতি, সহজে পাব পৰা খাদ্য- বিশেষভাৱে জাংক ফুড, চাকৰি কৰা পিতৃ-মাতৃ, ভুল ধাৰণা, শুই-বহি কটোৱা জীৱনশৈলী, পিতৃ-মাতৃৰ অপৰ্যাপ্ত যতন আদি। এটা বিজ্ঞানসন্মত দৃষ্টিভংগী তথা যুক্তসংগত আৰু সাধাৰণ জ্ঞানৰ প্ৰয়োগ আদি বিষয়বোৰক সদায় উদগণি দিব লাগে। বিস্তৃত শিক্ষাৰ প্ৰ্চাৰক উৎসাহিত কৰি, আযুক্তিকৰ বা অৱাস্তৱ বিশ্বাস আৰু আচৰণ আদি বিষয়বোৰক বাধা দিব লাগে। শিশুৰোগ বিশেষজ্ঞ হিচাপে মোৰ দায়িত্ব হ’ল- মেদবহুলতা প্ৰতিৰোধ কৰা, সুস্থ জীৱনশৈলীক উৎসাহিত কৰা, ভাল খাদ্য গ্ৰ্হণৰ অভ্যাস গঢ়ি তোলা আৰু সৰ্বোপৰি চিকিৎসকৰ ওচৰলৈ যিমান পাৰি কম ৰোগী যোৱাটো নিশ্চিত কৰা। সেয়ে আমি পিতৃ-মাতৃসকলৰ সঁহাৰি আৰু ভগৱানৰ সহায় আশা কৰিছো।\nউৎস: স্বাস্থ্য আৰু দীৰ্ঘজীৱন(ডাঃ আবিদ আহমেদ)


ভাৰতীয় চলচ্চিত্ৰ জগতত ব্যঙ্গ : বিকাশ দত্ত – ফটাঢোল\nMay 3, 2022 প্ৰবন্ধ\nভাৰতীয় চলচ্চিত্ৰ জগতত ব্যঙ্গ : বিকাশ দত্ত\n“আগে ইছি ফ্লাই-অ’ভাৰ কে নিছে লৌগ ঘৰ বচায়েংগে!”\nমালিগাঁ‌ৱত উৰণীয়া সেঁ‌তুৰ নিৰ্মাণৰ দান সেই বৃহৎ ট্ৰেফিক জামত ফচি থাকোঁতেই হঠাৎ কুন্দন শ্বাহৰ ক্লাছিক “জানে ভী দৌ য়াৰো” (১৯৮৩) ছবিখনৰ এই সংলাপটোলৈ মনত পৰিল। প্ৰকৃতাৰ্থত এখন সুস্থ সবল কমেডি অৰ্থাৎ ব্যঙ্গ ছবিৰ নাম ক’লেই এই ছবিখনৰ নাম প্ৰথম তিনিটা স্থানত নিশ্চয়কৈ থাকিব। দুৰ্নীতিগ্ৰস্ত ৰাজনৈতিক প্ৰেক্ষাপট, সংবাদ মাধ্যমৰ ভীতিগ্ৰস্ততা, গতিশীল কাহিনী, সমাজ জীৱনৰ অগতানুগতিক অথচ স্থিতিশীল কথনশৈলীৰ বাবে “জানে ভী দৌ য়াৰো” নিশ্চিতভাৱে এখন উপভোগ্য ছবি। সততে কোৱা হয় যে ব্যঙ্গ হ’ল কিতাপ, চলচ্চিত্ৰৰ আটাইতকৈ কঠিন genre যাক সফলভাৱে উপস্থাপন কৰিলে বাহ বাহ ল’ব পাৰি আৰু বিফল হ’লে সেয়া দৰ্শক বা পাঠকে ধুলিস্যাৎ কৰিবও পাৰে। ৪০ ৰ দশকৰ পৰা আৰম্ভ হোৱা ভাৰতীয় ছবি উদ্যোগত ব্যঙ্গ সাহিত্য বা ব্যঙ্গ চিত্ৰনাট্যৰ আভাস খুব কম আছিল যদিও সেই সময়ৰ সমাজ ব্যৱস্থা বা আৰ্থ-সামাজিক দিশত ব্যঙ্গই স্থান লাভ কৰাত বিফল হোৱাৰ এটা মূল কাৰণ আছিল ব্ৰিটিছ ঔপনিৱেশিক শাসন। অৱশ্যে স্বৰাজোত্তৰ কালত নিৰ্মিত বেছিভাগ ছবি হয়তো ৰোমাণ্টিক আছিল বা এখন সামাজিক ছবি আছিল য’ত এগৰাকী সৰ্বহাৰা মাক, তেওঁ‌ৰ দুই পুত্ৰৰ সৈতে হোৱা জীৱন সংগ্ৰাম ইত্যাদি ইত্যাদি। কিন্তু তাৰ পিছতেই কিছুসংখ্যক ছবিয়ে ভাৰতীয় ছবিৰ প্ৰেক্ষাপট সলনি কৰে চিটুৱেছন কমেডিৰ জৰিয়তে। এইক্ষেত্ৰত পোন প্ৰথমতেই নাম ল’ব লাগিব শতিকাৰ ছুপাৰষ্টাৰ শিল্পী কিশোৰ কুমাৰৰ। ১৯৬২ ৰ “হাফ টিকেট”ৰ সেই বিখ্যাত সংলাপটো কোনে পাহৰিব পাৰে, “তৌণ্ড মে চুপায়ে হে ছিৰাগ এ আলাডিন”!\nএখন সুস্থিৰ ব্যঙ্গ চিত্ৰনাট্য আৰু কিশোৰ কুমাৰৰ স্বপ্লান্বেসী চাৰিত্ৰিক উপস্থাপন, নিশ্চয়কৈ এখন ক্লাছিক ছবি। তাৰ পিছৰ ব্যঙ্গাত্মক ছবিৰ ভিতৰত ১৯৬৮ ৰ “পড়োচন”ৰ সেই বিখ্যাত গীত “এই চতুৰ নাৰ বড়ী হৌচিয়াৰ”ত কিশোৰ কুমাৰ, মেহমুদ আৰু সুনীল দত্তৰ স্বন্দ-খৰিয়াল শতিকাযুৰি সকলোৰে মনত সজীৱ হৈ থাকিব। প্ৰকৃতাৰ্থত এখন ব্যঙ্গ ছবি তথা আৰ্থ-সামাজিক প্ৰেক্ষাপটত প্ৰতিগৰাকী যুৱক-যুৱতীৰ মন মগজুত ঘৰ কৰিবলৈ সক্ষম হৈছিল “পড়োচন”। একেদৰে পিছৰখিনি সময়ছোৱাত হৃষিকেশ মুখাৰ্জীৰ “চুপকে চুপকে” (১৯৭৫) আৰু ৰমেশ চিপ্পীৰ “সীতা ঔৰ গীতা” (১৯৭২) ৰ দৰে স্বল্পখ্যাত ছবিসমূহক বলিউদৰ একোখন সুন্দৰ ব্যঙ্গ ছবি বুলি সততে মনত পেলোৱা হয়। আৰু এই ছবিসমূহ আছিলেই তেনেকুৱা। নুশুনাটোক শুনাবলৈ আৰু নোকোৱাটোক ক’বলৈ পৰিচালক চিত্ৰনাট্যকাৰ তথা অভিনেতা অভিনেত্ৰীয়ে মাৰ্জিত সংলাপৰ জৰিয়তেই প্ৰতিগৰাকী দৰ্শকৰ মাজলৈ লৈ গৈছিল ছবিৰ কাহিনীক। আৱেগ, পৰিয়ালৰ মাজৰ টনা-আজোৰা, সম্বন্ধৰ গভীৰতা, মানৱীয় প্ৰমূল্যবোধেৰে একোখন ছবি নিৰ্মাণ কৰা হৈছিল ৭০-৮০ ৰ দশকত, যিবোৰ ছবি একে সময়তে আধুনিকো আছিল, আনহাতে একেটা সময়তে নিজৰ মূলসুঁ‌তিক পাহৰিবলৈও দিয়া নাছিল। এতিয়া হয়তো এই ছবিসমূহ চালে আমি খুব ভালদৰে হৃদয়ংগম কৰিব নোৱাৰিম, কিন্তু ছবিকেইখনে আমাৰ মুখমণ্ডলত এক হাঁ‌হি বিৰিঙাবলৈ সক্ষম হয়। অৱশ্যে ৯০-২০০০ ৰ দশকত এই ব্যঙ্গ ছবিৰ পৰা চিটুৱেছন কমেডি আঁ‌তৰি যায় আৰু এক নিম্নখাপৰ চিত্ৰনাট্যৰ পয়োভৰ দেখিবলৈ পোৱা যায়। দুতলীয়া সংলাপ, মহিলা চৰিত্ৰৰ অৱনমিত উপস্থাপন বা এক “পুৰুষতান্ত্ৰিক” চিন্তাধাৰাৰ অতিমাত্ৰিক উপস্থাপনৰ বাবেই হয়তো ছবিসমূহে মিশ্ৰ প্ৰতিক্ৰিয়া লাভ কৰিছিল। অৱশ্যে তাৰ মাজতে ভালেকেইখন কমেডি ছবিয়ে দৰ্শকৰ সঁ‌হাৰি লাভ কৰে আৰু সময়ৰ গতিত একোখনকৈ কাল্ট ক্লাছিক হিচাপেও অভিহিত হয়। ইয়াৰ ভিতৰত অন্যতম আছিল ৰাজকুমাৰ সন্তোষীৰ আমিৰ খান, ছলমান খান অভিনীত “অন্দাজ অপনা অপনা” (১৯৯৫)। বলিউদৰ পূৰ্বৰ সেই চিটুৱেছন কমেডিক এক নতুন ৰূপেৰে উপস্থাপন কৰাত সফল হৈছিল এই ছবিখন। একেদৰে পিছৰটো দশকত ৰাজকুমাৰ হিৰাণীৰ “মুন্নাভাই ছিৰিজ”, “৩ ইডিয়টছ”, “পিকে”, লগতে ২০১৬ ৰ “ফেৰাৰী কি চৱাৰী”ও একোখন সুন্দৰ আধুনিক ব্যঙ্গ ছবি বুলি বিনাদ্বিধাই ক’ব পাৰি। অৱশ্যে ইয়াৰ মাজতে কিছুসংখ্যক নিম্ন মানদণ্ডৰ ছবিও আমাৰ মাজলৈ আহিছিল। কিন্তু এই লেখাটোত সেইখিনি ছবি বিষয় উল্লেখ কৰাতো যুক্তিসংগত নহ’ব।\nশেহতীয়াকৈ হিন্দী ছবি “মিমি” আৰু মালায়লম ছবি “মিন্নল মুড়লী”ৰ নাম নিশ্চয়কৈ ক’ব পাৰি। ছাৰগেছিৰ দৰে এক গুৰুত্বপূৰ্ণ বিষয়বস্তুৰ ওপৰত আধাৰিত “মিমি”ৰ কাহিনী আৰু চিত্ৰনাট্য খুবেই ভাল বুলি ক’ব নোৱাৰিলেও ছবিখন এখন উপভোগ্য ছবি বুলিয়েই ক’ব পাৰি। একেদৰে কম বাজেটত নিৰ্মিত এখন ছুপাৰহিৰো ছবি “মিন্নল মুড়লী” এখন তাৎক্ষণিক ভাৱে মতামত দিব পৰা এখন সুন্দৰ ছবি বুলি ক’ব পাৰি। কাহিনীক সাধাৰণ ভাৱে ৰাখি, সততে ব্যৱহাৰ হোৱা ভিজুৱেল এফেক্টছক নুন্যতম অথচ ৰূপায়ণগত ত্ৰুটিৰ উম্মেষ নঘটোৱাকৈ ক্ষীপ্ৰতাৰে সংযোজন কৰি দৰ্শকক এখন মূলসুঁ‌তিৰ উপভোগ্য ছবিৰূপে উপস্থাপন কৰাৰ বাবে “মিন্নল মুড়লী”ক প্ৰশ্ন অবিহনে এক সফল চিনেকৰ্ম বুলি ক’ব পাৰি।\nছবিখন নেটফ্লিক্সত উপলব্ধ। কমেডিৰ লগতে একশ্যন আৰু কাহিনীৰ গভীৰতাৰ প্ৰতি আগ্ৰহী চিনেমাৰসিক দৰ্শকে “মিন্নল মুড়লী” চাব পাৰে।\nলেখাটোত হলিউদ বা অন্যান্য ছবিৰ উল্লেখ কৰা হোৱা নাই। কিন্তু তাৰ মাজতে এখন অসমীয়া ছবিৰ নাম ল’বলৈ মন গৈছে। ২০০৩ চনৰ “ককাদেউতাৰ ঘৰ-জোঁ‌ৱাই” ছবিখন হয়তো আমি সকলোৱেই চাইছোঁ। মই মাৰ লগত প্ৰাগজ্যোতি চিনেমাহলত চোৱা মনত আছে। বেলকণিৰ টিকট ২৭ টকা আছিল তেতিয়া। বিশ্বাস কৰিব পাৰে যে আমি শাৰী পাতি টিকট কাটিছিলোঁ। আচৰিত যেন লাগে যদিও এয়া সত্য কথা। প্ৰতিখন অসমীয়া চিনেমা চোৱাৰ বাবেই অসমৰ চুকে-কোণে দৰ্শকে টিকট কাটিবলৈ হেতা-ওপৰা লগোৱা স্বচক্ষে প্ৰত্যক্ষ কৰিছিলোঁ ২০০৩ চনতেই। কিন্তু এতিয়া কি হ’ল সেয়া আমি ক’ব নোৱাৰোঁ। ব্যঙ্গ, ড্ৰামা, একশ্যন ছবিৰ ভৰপূৰ সমাহাৰেৰে নিৰ্মিত প্ৰতিখন অসমীয়া ছবিয়েই হিট হৈছিল। সেই দিন ঘূৰি অহাতো বিচাৰোঁ।\nব্যঙ্গ ছবিজগতৰ এক অবিচ্ছেদ্য অংগ। এটা চিৰিয়াছ দৃশ্যত সামান্য Satire বা Sarcastic শাৰী কিছুমানেও আমাক মন্ত্ৰমুগ্ধ কৰিব পাৰে। ড্ৰামা, আৱেগ, মানৱীয় প্ৰমূল্যবোধ, গীত বা একশ্যন এই আটাইবোৰেই ছবি এখনৰ অবিচ্ছেদ্য অংগ। কিন্তু ব্যঙ্গ কিছু পৃথক। কাহিনীৰ একঘেয়ামী সমান্তৰাল গতিৰ গিয়েৰ সলনি কৰি লাভ কৰা সামান্য “ঝাটকা”টোৱেই ব্যঙ্গ, অৰ্থাৎ কমেডি। “মুন্নাভাই”ৰ কথাৰে ক’বলৈ গ’লে কমেডি বা ব্যঙ্গ এটা “ঝাডু কি ঝপ্পী”!\n« অনিমন্ত্ৰিত : প্ৰণীতা গোস্বামী বৰঠাকুৰ


johirul – The Fast News Assam\nHome / johirul\nFebruary 6, 2021\tLocal News, Uncategorized 0\nহাগ্ৰামাই দিলে লুৰিণজ্যোতি গগৈক দিলে উত্তৰ ডিজিটেল ডেস্ক: বিপিএফ দল অবিহনে ৰাজ্যত কোনো দলে চৰকাৰ গঠন কৰিব নোৱাৰে৷ ইয়াৰ বাবে দলে ৰাখিব ষ্ট্ৰেটেজী৷ এই মন্তব্য বিপিএফ দলৰ সভাপতি হাগ্ৰামা মহিলাৰীৰ৷ ৰাজ্যৰ ৰাজনীতিত পুনৰ চৰ্চালৈ আহিছে বিটিআৰৰ আঞ্চলিক ৰাজনৈতিক দলটো৷ কিয়নো সম্মুখত বিধানসভা নিৰ্বাচন৷ ৰাজ্যৰ বিজেপি, কংগ্ৰেছকে ধৰি ৰাজনৈতিক দল সমূহে …\nFebruary 5, 2021\tNational and International 0\nকৃষকৰ মূৰত টাঙোন মাৰি কৃষি আইনৰ সমৰ্থনত আমেৰিকা আমেৰিকাৰ প্ৰকাশ কৰা অনুসৰি, এই আইনে ভাৰতীয় বজাৰৰ প্ৰভাৱ বৃদ্ধি কৰাৰ লগতে ব্যক্তিগত খণ্ডতো অধিক বিনিয়োগ কৰিব পৰাৰ সুবিধা প্ৰদান কৰিব। ডিজিটেল ডেস্কঃ মোদী চৰকাৰৰ নতুন কৃষি আইনৰ বিৰুদ্ধে ভাৰতত পথৰ পৰা সংসদলৈকে প্ৰতিবাদ এতিয়াও অব্যাহত আছে। ইয়াৰ মাজতে ভাৰতীয় কৃষকৰ বিৰুদ্ধে …\nJanuary 29, 2021\tNational and International 0\nযৌন সংগমৰ সময়ত মস্তিষ্কৰ সিৰা ছিঙি মৃত্যু এজন যুৱকৰ। ডিজিটেল ডেস্ক ফাস্ট নিউজ অসম: দক্ষিণ-পূব আফ্ৰিকাৰ মোলাউইৰ ফলাম্বিত এনে এক ঘটনা সংঘটিত হৈছে। ৰাষ্ট্ৰীয় সংবাদ মাধ্যমত প্ৰকাশিত বাতৰি অনুসৰি, এগৰাকী মহিলাৰ সৈতে যৌন সম্ভোগৰ সময়তে বীর্যস্খলনৰ মাজতেই মৃত্যু ঘটে এজন যুৱকৰ। বাতৰি অনুসৰি, যুৱকজনৰ নাম চাৰ্লছ মাজাৱা। মৃত্যুৰ সময়ত তেওঁৰ …\nJanuary 28, 2021\tNational and International 0\nকৃষক বিদ্ৰোহ দমনৰ বাবে কেন্দ্ৰীয় চৰকাৰে দিয়া এক ৰামঠগ বা টোপ কি চাওক? ঔ ডিজিটেল ডেস্ক ফাস্ট নিউজ অসম: কেন্দ্ৰীয় চৰকাৰৰ আগন্তুক বাজেট অহাৰ প্ৰাকমূহুৰ্তত বাজেট সন্দৰ্ভত আৰম্ভ হৈছে কাম-কাজ। কৃষি আন্দোলনৰ মাজতে ১ ফেব্ৰুৱাৰীত কেন্দ্ৰীয় চৰকাৰে বাজেট উত্থাপন কৰিব। এই বাজেটত কৃষি লোণৰ ক্ষেত্ৰত টকাৰ পৰিমাণ ২৫ শতাংশ বৃদ্ধি …\nJanuary 25, 2021\tLocal News 0\nমিছা অভিযোগত ৫ বছৰে কাৰাবাস দম্পতীৰ, হেৰাই আছে দুই কণমানি সন্তান: মিছা অভিযোগত ৫ বছৰে কাৰাবাস দম্পতীৰ, হেৰাই আছে দুই কণমানি সন্তান: ডিজিটেল ডেস্ক: এক আচৰ্য্যজনক ঘটনা। তদন্তকাৰী আৰক্ষীৰ গাফিলতিৰ বাবে মিছা অভিযোগত ৫ বছৰে কাৰাবাস খাটিলে উত্তৰ প্ৰদেশৰ আগ্ৰাৰ এক দম্পতীয়ে। ৫ বছৰীয়া কাৰাবাস শেষ কৰি কাৰাগাৰৰ পৰা ওলায়েই …\nJanuary 23, 2021\tNational and International 0\nআমেৰিকাৰ প্ৰাক্তন ৰাষ্ট্ৰপতি ডনাল্ড ট্ৰাম্পৰ বিপৰীত স্থিতি গ্ৰহণেৰে প্ৰথমটো পদক্ষেপ ললে নৱনিৰ্বাচিত ৰাষ্ট্ৰপতি বাইডেন: ৪৬সংখ্যক আমেৰিকাৰ ৰাষ্ট্ৰপতিৰূপে শপত লোৱাৰ পাছতে অতি সক্ৰিয়তাৰে কামত ধৰিছে জ’ বাইডেনে। কাৰ্যকালৰ প্ৰথম দিনটোতে প্ৰাক্তন ৰাষ্ট্ৰপতি ডনাল্ড ট্ৰাম্পে গ্ৰহণ কৰা এক সিদ্ধান্ত বিৰোধী স্থিতিত থিয় দিয়া দেখা গ’ল বাইডেনক। জলবায়ুৰ পৰিৱৰ্তনৰ সৈতে যুজিঁবলৈ বাইডেনে পুনৰ …\nপ্ৰাক্তন মন্ত্ৰী তথা লাহৰীঘাট সমষ্টিৰ বিধায়ক ডা নজৰুল ইছলামৰ দুৰ্গত খহনীয়া। প্ৰায় শতাধিক পুৰুষ-মহিলা কংগ্ৰেছ কৰ্মীৰ এ আই ইউ ডি এফ দলত যোগদান। po আগন্তুক ২০২১চনৰ বিধান সভা নিৰ্বাচনলৈ মাজত মাত্ৰ কেইটামান মাহ বাকী থকা অৱস্থাত লাহৰীঘাট সমষ্টিত ব্যাপক নিৰ্বাচনী তৎপৰতা আৰম্ভ কৰিছে এ আই ইউ ডি এফ দলৰ নেতা-কৰ্মী …\nJanuary 11, 2021\tLocal News 0\nসম্প্ৰীতিৰ অভিনৱ কাব্যানুষ্ঠান ‘বাটৰ কবিতা’ৰ সপ্তম বৰ্ষত পদাৰ্পণ মৈৰাবাৰী, ১১ জানুৱাৰীঃ মৰিগাঁও জিলাৰ মৈৰাবাৰীৰ ‘খাইৰ প্ৰকাশন’ৰ উদ্যোগত ২০১৫ চনৰ ১০ জানুৱাৰীৰ পৰা প্ৰতি ইংৰাজী মাহৰ ১০ তাৰিখে নিয়মীয়াকৈ অনুষ্ঠিত হৈ অহা সম্প্ৰীতিৰ অভিনৱ কাব্যানুষ্ঠান ‘বাটৰ কবিতা’ই কালি সপ্তম বৰ্ষত পদাৰ্পণ কৰে। যুৱ কবি মুহাম্মাদ আফজালৰ সঞ্চালনত নতুন বছৰৰ প্ৰথম অনুষ্ঠানটি …\nNDRF ৰ উদ্যোগত ধিঙৰ গতিকৰা ঘাটত ব্ৰহ্মপুত্ৰ আমন্ত্রণ “অভিযানৰ প্ৰশিক্ষণ। ধিঙৰ বৰ লুইতৰ তীৰত ঢুলীয়াৰ ৰূপত এদল নাচনী। লগত এডল ৰাষ্ট্ৰীয় শিক্ষার্থী বাহিনী। এই সকলৰ কোনোৱে যদি ঢুলৰ চেৱত বিহু গীত জুৰিছে,আন কোনোৱে আকৌ গীতাৰ বজাই গীত জুৰিছে।কিন্তু তাৰ সমান্তৰাল ভাবে বৰ লুইতৰ বুকুত একাংশ ৰাষ্ট্ৰীয় শিকাৰ্থী বাহিনীৰ লোকে নামি …\n৩৩সংখ্যক গুৱাহাটী গ্রন্থমেলাৰ দেওবাৰে সামৰণী নতুন প্রজন্মই কিতাপ নপঢ়ে বুলি থকা ধাৰণা নস্যাৎ কৰিলে গুৱাহাটী গ্রন্থমেলাই৷ গ্রন্থমেলাত নতুন প্রজন্মৰ পঢ়ুৱৈয়ে বহু টকাৰ গ্রন্থ ক্রয় কৰিছে৷ –এই মন্তব্য অসম সাহিত্য সভাৰ সভাপতি কুলধৰ শইকীয়াৰ৷ গুৱাহাটীৰ চানমাৰিস্থিত অসম অভিযান্ত্রিক প্রতিষ্ঠানৰ খেলপথাৰত যোৱা ৩০ ডিচেম্বৰৰ পৰা প্রকাশন পৰিষদৰ উদ্যোগত অনুষ্ঠিত ৩৩সংখ্যক গুৱাহাটী গ্রন্থমেলাৰ …\nKendall Jenner On Kylie's Pregnancy Rumors & Why She Missed The Family Christmas Card!\nKliff Kingsbury facing long odds in Arizona


ফোঁপোলা প্ৰমাণিত চৰকাৰৰ ইটোৰ পিছত সিটো ঘোষণা; ফলকতে ৰ'ল প্ৰৱাসী অসমীয়া কেন্দ্ৰ\nফোঁপোলা হৈ ৰ’ল চৰকাৰৰ আন এটা ঘোষণা; দুবছৰে ফলকতে সীমাবদ্ধ প্ৰৱাসী অসমীয়াৰ বিনিয়োগ কেন্দ্ৰ\nৰাধাগোবিন্দ বৰুৱা পথৰ এ আই ডি চিত থকা প্ৰবাসী অসমীয়া কেন্দ্ৰটোৰ ফলক।\n“পৰিৱৰ্তন”ক জনগণৰ আগত দেখুৱাবলৈ ইটোৰ পিছত সিটো ঘোষণাৰে চমক সৃষ্টি কৰা বিজেপিৰ তিনি বছৰীয়া চৰকাৰখনৰ ঘোষণা/আঁচনিবোৰ এটাৰ পিছত আন এটাকৈ “ফোঁপোলা” প্ৰমাণিত হ’বলৈ ধৰিছে।\nপ্ৰায় ৪০ কোটি টকীয়া নমানী ব্ৰহ্মপুত্ৰ, নমামী বৰাকৰ মাজেৰে দিয়া ব্ৰহ্মপুত্ৰ-বৰাকৰ ওপৰত লোৱা হ’ব বুলি কোৱা আঁচনিবোৰৰ আজিলৈ একো উমঘাম নহ’ল।\nকেইবাকোটি টকীয়া এডভাণ্টেইজ আছাম শীৰ্ষক আন্তঃৰাষ্ট্ৰীয় বিনিয়োগ মেলাৰ ফল কি সকলোৱে দেখি আছে?\nবিনিয়োগ মেলা পতাৰ পাছত ৰাজ্যত থকা গুৰুত্বপূৰ্ণ কেইবাটাও উদ্যোগ বন্ধ হৈ যোৱাটো চকুৰ আগত লৈ চৰকাৰে চাই আছে।\nএই বিনিয়োগমেলাৰ ঠিক আগে আগে বিদেশত থকা অসমীয়াসকলে যাতে অসমত বিনিয়োগ কৰিব পাৰে তাৰ বাবে ২০১৭ চনৰ ১৮ জুলাইত অসম চৰকাৰে গুৱাহাটীত স্থাপন কৰিছিল ‘প্ৰৱাসী অসমীয়া কেন্দ্ৰ’। অসম চৰকাৰৰ উদ্যোগ আৰু বাণিজ্য বিভাগৰ মন্ত্ৰী চন্দ্ৰমোহন পাটোৱাৰীয়ে মহানগৰীৰ ৰাধা গোবিন্দ বৰুৱা পথত থকা অসম ঔদ্যোগিক উন্নয়ন নিগম (এ আই ডি চি)ৰ চৌহদতে কেন্দ্ৰটোৰ শুভাৰম্ভ কৰিছিল।\nচৰকাৰে ইয়াৰ উদ্দেশ্য ঘোষণা কৰি কৈছিল, প্ৰৱাসী অসমীয়াসকলে ৰাজ্যখনত বিভিন্ন ক্ষেত্ৰত বিনিয়োগৰ অৰ্থে এই কেন্দ্ৰৰ মাধ্যমেৰে সংশ্লিষ্ট বিভাগৰ লগত যোগাযোগ কৰি কাৰ্য্যক্ষেত্ৰত আগ বাঢ়িব পাৰিব।\nকিন্তু দুটা বছৰ সম্পূৰ্ণ নোহাৱা এই কেন্দ্ৰটোৰ নামত এতিয়া এখন ফলক ওলমি থকাৰ বাদে একো নাই।\n২০১৮ চনৰ ফেব্ৰুৱাৰি মাহত অসমত অনুষ্ঠিত ‘এডভান্টেইজ আছাম’ নামৰ বিনিয়োগ মেলাৰ পূৰ্বে মুখ্য মন্ত্ৰী সৰ্বানন্দ সোণোৱাল, মন্ত্ৰী চন্দ্ৰমোহন পাটোৱাৰী, কেশৱ মহন্তকে ধৰি কেইবাগৰাকীও মন্ত্ৰীয়ে গ্ৰেইট বৃটেইন, আমেৰিকা যুক্তৰাষ্ট্ৰ, কানাডা, চিংগাপুৰকে ধৰি কেইবাখনো দেশত প্ৰচাৰ চলোৱাৰ লগতে তাত থকা অসমীয়াসকলৰ সৈতে বৈঠকতো মিলিত হৈছিল। লগতে অসমৰ মন্ত্ৰীসকলে প্ৰৱাসী অসমীয়াসকলক অসমত বিভিন্ন ক্ষেত্ৰত বিনিয়োগৰ বাবে অনুৰোধো জনাইছিল।\nলগতে পঢ়ক ক’ত হেৰাল মন্ত্ৰী হিমন্ত বিশ্বৰ খাদিৰ সপোন!\nকিন্তু চৰকাৰৰ প্ৰৱাসী অসমীয়া কেন্দ্ৰলৈ সঁহাৰি দি আজিলৈ এজনো প্ৰৱাসী অসমীয়াই ৰাজ্যত বিনিয়োগৰ বাবে আগ বাঢ়ি নাহিল।\nৰাধাগোবিন্দ পথৰ এ আই ডি চি চৌহদত এই কেন্দ্ৰটো স্থাপন কৰাৰ সময়ত সেইসময়ৰ এ আই ডি চিৰ জেনেৰেল মেনেজাৰ গীতিমালা বৈশ্যকে ধৰি কেইবাজনো বিষয়া ইয়াৰ লগত জড়িত আছিল। ‘এডভাণ্টেইজ আছাম’ৰ ৱেবছাইটতো কেন্দ্ৰটোৰ লগত যোগাযোগৰ বাবে জেনেৰেল মেনেজাৰ গীতিমালা বৈশ্যৰ ফোন নম্বৰেই দিয়া আছিল।\nকিন্তু কেন্দ্ৰটো মুকলি কৰাৰ পাছতেই চৰকাৰী গুৰুত্বৰ অভাৱত ‘কলিতেই মৰহি যোৱা’ৰ দৰে হ’ল। সেই কথা প্ৰকাশ পাইছে আৰম্ভণিৰ সময়ৰ পৰা এই কেন্দ্ৰৰ সৈতে জড়িত এ আই ডি চিৰ এগৰাকী বিষয়াৰ বক্তব্যত।\nএ আই ডি চিৰ ডেপুটি জেনেৰেল মেনেজাৰ অমিতাভ শইকীয়াই কেন্দ্ৰটো সন্দৰ্ভত নৰ্থ-ইষ্ট নাওক কয়, “এ আই ডি চি চৌহদত এই কেন্দ্ৰটো স্থাপন হ’ল যদিও ইয়াৰ কাম একো আগ নাবাঢ়িল। যি আশালৈ চৰকাৰে কেন্দ্ৰটো স্থাপন কৰিছিল সেয়া ফলপ্ৰসূ নহ’ল। চৰকাৰৰ তৰফৰ পৰাও যিধৰেণে ইয়াক আগুৱাই নিব লাগিছিল তেনে সঠিক পদক্ষেপ নল’লে। ওপৰৰ পৰা কামখিনি অলপ আগুৱাই দিয়া হ’লে হয়টো আগ বাঢ়ি গ’লহেঁতেন”।\nএডভাণ্টেইজ আছামৰ ৱেবছাইটত প্ৰবাসী অসমীয়া কেন্দ্ৰৰ বাবে থকা লিংকড পেইজটো।\nবিষয়াগৰাকীয়ে জানিবলৈ দিয়ামতে কেন্দ্ৰটোৰ আৰম্ভণিৰ পাছতেই আমেৰিকা আৰু ইউৰোপত থকা কেইগৰাকীমান অসমীয়া ব্যক্তিৰ সৈতে যোগাযোগ হৈছিল যদিও তেওঁলোকৰ ফালৰ পৰা বিশেষ সঁহাৰি পোৱা নগ’ল।\nইপিনে, চৰকাৰে প্ৰৱাসী অসমীয়া কেন্দ্ৰ স্থাপন কৰিলে যদিও ইয়াৰ বিষয়ে জানিবলৈ আজিলৈ প্ৰস্তুত নকৰিলে কোনো ৱেবছাইট। ‘এডভাণ্টেইজ আছাম’ৰ ৱেবছাইটত এটা পেইজ এই কেন্দ্ৰ নামত ৰখা হৈছিল আৰু যোগাযোগৰ বাবে এ আই ডি চিৰ জেনেৰেল মেনেজাৰ গীতিমালা বৈশ্যৰ ফোন নম্বৰ দিয়া হৈছিল। কিন্তু জেনেৰেল মেনেজাৰ বৈশ্যও কেতিয়াবাই অৱসৰ ল’লে (যদিও এতিয়াও ছাইটত তেওঁৰ ফোন নম্বৰ দেখা গৈছে)। লগতে ‘এডভাণ্টেইজ আছাম’ শেষ হোৱাৰ পাছত সেই ৱেবছাইটো এতিয়া গুৰুত্বহীন হৈ পৰিল।\nইপিনে, কেন্দ্ৰটোৰ বাবে এ আই ডি চিৰেই কেইগৰাকীমান বিষয়াক দায়িত্ব দিয়া হৈছিল, কিন্তু ইমান দিনে ইয়াৰ কোনো স্থায়ী বিষয়া, কৰ্মচাৰী নিয়োগ নহ’ল। যাৰ বাবে এই কেন্দ্ৰৰ যোগেৰে বিশ্বৰ বিভিন্ন প্ৰান্তত সিঁচৰতি হৈ থকা বিভিন্ন ক্ষেত্ৰৰ লগত জড়িত অসমীয়াসকলৰ সৈতে যোগাযোগৰ ধাৰা এতিয়া আৰু অব্যাহত হৈ থকা নাই।\nইপিনে, কেন্দ্ৰটোৰ বৰ্তমানৰ স্থিতিৰ বিষয়ে দিচপুৰৰ শীৰ্ষ বিষয়াসকল কিমান অৱগত তাতো সন্দেহ আছে। আমি প্ৰথম অৱস্থাত অসম চৰকাৰৰ উদ্যোগ আৰু বাণিজ্য বিভাগৰ সৈতে কেন্দ্ৰটোৰ বিষয়ে কিছু কথা জানিবলৈ চেষ্টা কৰিছিলো যদিও বিভাগটোৰ দিচপুৰত থকা বিষয়াসকলে এই বিষয়ে জনাবলৈ অপাৰগতা প্ৰকাশ কৰি এ আই ডি চিত হে যোগাযোগ কৰিবলৈ কয়।


Happy birthday মাহী – Pratham Khabar\nঘৰ/খেল/Happy birthday মাহী\nজীৱনৰ ৪০টা বৰ্ষ পুৰ্ণ কৰিলে এম এচ ধোনীয়ে\n0 229 1 মিনিট পঢ়া\nHappy birthday মাহী। জীৱনৰ ৪০টা বৰ্ষ পুৰ্ণ কৰিলে এম এচ ধোনীয়ে।\nএটা পৰিচিত নাম এম এচ ধোনী। যাৰ নেতৃত্বত ভাৰতে জয়লাভ কৰিছিল বিশ্বকাপত।\nকোন জয়ী হ’ব? গুজৰাট টাইটানছ বনাম ৰাজস্থান ৰয়েলছৰ ভৱিষ্যদ্বাণী!\nআজি অৰ্থাত ৭ জুলাই ভাৰতীয় ক্ৰিকেট দলৰ প্ৰাক্তন অধিনায়ক মহেন্দ্ৰ সিং ধোনীৰ ৪০ তম জন্ম বাৰ্ষিকী। অতি কম বয়সতে বয়সতে ভাৰতীয় ক্ৰিকেট দলত যোগদান কৰা ধোনীয়ে জন্ম লাভ কৰিছিল ১৯৮১ চনত ঝাৰখণ্ডত। ক্ৰিকেট দলত যোগদান কৰাৰ পাছৰ পৰাই লাহে লাহে সমগ্ৰ দেশবাসীৰ মাজত নিজৰ এক সুকীয়া স্থান বনাবলৈ সক্ষম হৈছিল ক্ৰিকেটাৰ গৰাকীয়ে। অনুৰাগীসকলৰ মাজত মাহী নামেৰে জনাজাত আছিল মহেন্দ্ৰ সিং ধোনী।\nভাৰতীয় ক্ৰিকেট দলৰ অধিনায়ক হিচাপে ক্ৰিকেটাৰ গৰাকীৰ কেইবাটাও অভিলেখ ৰচিছে। ইয়াৰ ভিতৰত সৰ্বাধিক টেষ্ট আৰু এদিনীয়া জয়লাভ কৰা ভাৰতীয় অধিনায়ক আৰু এদিনীয়া একেলেথাৰিয়ে সৰ্বাধিক জয়লাভ কৰা ভাৰতীয় অধিনায়কৰ অভিলেখ উল্লেখযোগ্য।\n২০১১ চনত ভাৰতে ২৮ বছৰৰ পিছত ধোনীৰ নেতৃত্বত বিশ্বকাপত জয়লাভ কৰিবলে সক্ষম হৈছিল। ভাৰতীয় ক্ৰিকেট জগতত ধোনীৰ অৱদান অতুলনীয়।\nCricket Cricketer MSDhoni newstimeassam prathamkhabar24X7 prathamkhabartv\nবৰ্ষীয়ান অভিনেতা দিলীপ কুমাৰ আৰু নাই


মৈদাম - অসমীয়া ৱিকিপিডিয়া\nমৈদাম (ইংৰাজী ভাষা:Moi Dam) হৈছে আহোম জনগোষ্ঠীৰ লোকৰ পৰম্পৰাগত মৃতদেহ সংস্কাৰ প্ৰথা। মৈদাম প্ৰথাৰে সৎকাৰ কৰা মৃতকৰ সমাধিকো মৈদাম বোলে। আহোম ৰাজপৰিয়ালৰ লোক আৰু বিষয়ববীয়াসকলক মৈদাম প্ৰথাৰে সমাধিস্থ কৰা হৈছিল। আহোমসকলে হিন্দু ধৰ্ম গ্ৰহণ কৰাৰ পিছত লাহে লাহে মৃতদেহ সংস্কাৰৰ এই প্ৰথা লাহে লাহে লোপ পায়।\nমৈদাম দিয়া প্ৰক্ৰিয়া[সম্পাদনা কৰক]\nযোৰহাটত থকা শেষ আহোম স্বৰ্গদেউ পুৰন্দৰ সিংহৰ মৈদাম। ৰজাৰ মৈদাম থকাৰ বাবে ঠাইডোখৰ ৰজামৈদাম হিচাপে জনাজাত।\n↑ "বৰ্ণময় আহোম যুগৰ মৈদাম প্ৰথাৰ কিছু আলোকপাত আৰু আহোমসকলৰ বৰ্তমান অৱস্থা". খ্বন মৌঙ. http://www.taiahom.in/2015/08/blog-post_24.html। আহৰণ কৰা হৈছে: 19 December 2015.\n↑ 2.0 2.1 "Group of Maidams, Chararideo". Archaeological Survey of India. http://asi.nic.in/asi_monu_tktd_assam_maidams.asp। আহৰণ কৰা হৈছে: 19 December 2015.\n↑ লীলা গগৈ (1994). টাই সংস্কৃতিৰ ৰূপৰেখা. বনলতা. পৃষ্ঠা. 143-146. ISBN 81-7339-079-7.\n"https://as.wikipedia.org/w/index.php?title=মৈদাম&oldid=278657"ৰ পৰা অনা হৈছে\nএই পৃষ্ঠাখন 24 মে' 2021 তাৰিখে ১৩:৩৫ বজাত অন্তিম সংশোধন কৰা হৈছিল।


Gold Price Today: আকৌ বাঢ়িল সোণৰ দাম ! বজাৰলৈ যোৱাৰ পূৰ্বে চাওক সোণ-ৰূপৰ শেহতীয়া মূল্য ...– News18 assam\nHome » photogallery » business »Gold Price Today: আকৌ বাঢ়িল সোণৰ দাম ! বজাৰলৈ যোৱাৰ পূৰ্বে চাওক সোণ-ৰূপৰ শেহতীয়া মূল্য ...\nশুকুৰবাৰৰ বিক্ৰী মূল্য ৫১,৯৮০ টকাৰ পৰা ১১০ টকা বৃদ্ধি হোৱাৰ পিছত আজি, ২৮ মে'ত ভাৰতত ১০ গ্ৰাম ২৪ কেৰেট সোণৰ ক্ৰয় মূল্য (Gold Price) ৫২,০৯০ টকা।\n| May 28, 2022, 16:33 IST\nশুকুৰবাৰৰ বিক্ৰী মূল্য ৫১,৯৮০ টকাৰ পৰা ১১০ টকা বৃদ্ধি হোৱাৰ পিছত আজি, ২৮ মে'ত ভাৰতত ১০ গ্ৰাম ২৪ কেৰেট সোণৰ ক্ৰয় মূল্য (Gold Price) ৫২,০৯০ টকা। কালিৰ ক্ৰয় মূল্য ৬১,৫০০ টকাৰ পৰা ৬৫০ টকা বৃদ্ধি হোৱাৰ পিছত এক কিলোগ্ৰাম ৰূপৰ ব্যৱসায় ৬২,১৫০ টকাত কৰা হৈছে।\nগুড ৰিটাৰ্ণছ ৱেবছাইট অনুসৰি, মুম্বাই, নতুন দিল্লী আৰু কলকাতাত ১০ গ্ৰাম ২২ কেৰেটৰ সোণ ৪৭,৭৫০ টকাত ক্ৰয় আৰু বিক্ৰী কৰা হৈছে। আনহাতে চেন্নাইত, ইয়াৰ ব্যৱসায় ৪৭,৮০০ টকাত হৈছে।


ভিন্নস্বাদ (জ্যোতিৰূপম দত্ত) - সাহিত্য ডট অৰ্গ\nভিন্নস্বাদ (জ্যোতিৰূপম দত্ত)\nকেইবছৰমান আগৰ কথা৷ মোৰ লগৰ এজনে বিয়া পাতিবলৈ মনস্থ কৰি কইনা বিচৰা কাৰ্য্য আৰম্ভ কৰিলে৷ তাৰ নিজৰ ব্যৱসায় আছে৷ প্ৰতিপত্তি থকা সচ্ছল ঘৰ এখনৰ ডেকা সি৷ গতিকেই মনে মিলা কইনা এজনী বিচাৰি বন্ধুৱে দুই এজনক কাণ চোৱালে৷ তাৰ কইনা বিচৰা কামত নিজৰ ঘৰৰ মানুহো উঠি পৰি লাগিল৷\nসেই সময়ত ফেচবুকৰ যুগ আৰম্ভ হোৱাই নাই৷ মন পচন্দৰ কইনাৰ খবৰ বাতৰি আঁতি-গুৰি মাৰি লোৱাৰ ক্ষেত্ৰত পুৰণিকলীয়া নীতি নিয়মেই চলি আছিল৷ বন্ধুৰ বাবে কইনা বিচৰাত আমিও হাত উজান দিলোঁ৷ ৰূপৱতী, ধনৱতী, গুণৱতী, বিদুষী আদি বিভিন্ন কন্যাৰ খবৰ আনি তাৰ আগত পেচ কৰা হ’ল৷ পিছে কইনা পচন্দ নহয়হে নহয়৷ কিবা নহয় কিবা এটা কৈ সি সকলোবোৰ নাকচ কৰি থাকিল৷ আমিও অৱশ্যে আশা এৰি নিদিলোঁ৷\nএদিন আমাৰ লগৰে এজনে এটা সাংঘাতিক খবৰ আনিলে৷ বিবাহযোগ্যা ছোৱালী এজনীৰ খবৰ, ধনীৰ দুলালী, ৰূপে গুণে অতুলনীয়া, তাতে ছোৱালীয়ে ডাক্তৰি শিক্ষাও অলপতে সাং কৰি চাকৰিত যোগ দিছে৷ কথাটো শুনি বন্ধুৰ খুঁটি অলপ লৰা যেন লাগিল৷ ছোৱালীৰ ফটো এখনো কেনেবাকৈ যোগাৰ হ’ল৷ ধুনীয়া ছোৱালীজনী৷ আমিবোৰেও যতন কৰি বন্ধুৰ ভিতৰত উমি উমি জ্বলি থকা জুইকুৰা ফুঁৱাই, খুঁচৰি ডাঙৰ কৰি দিলোঁ৷ মূৰকত গৈ সিদ্ধান্ত হ’ল যে পৰিয়ালৰ মানুহক জনোৱাৰ আগতে দুয়ো এবাৰ ঘৰৰ বাহিৰতে লগ হৈ কথা বতৰা হ’ব৷ সকলো যদি ঠিক থাকে তেন্তে পৰিয়ালৰ মানুহক সিদ্ধান্তৰ কথা জনাই দিব৷\nছোৱালীৰ ঘৰৰ ফালেও মান্তি হ’ল৷ ভালেই কথা, আত্মীয় স্বজনে গম পোৱাৰ আগতেই ফয়চলা হৈ গ’লে দুই পক্ষৰে মংগল৷ বাহিৰত লগ ধৰাত ছোৱালীৰো কোনো আপত্তি নাই৷ আধুনিকা ছোৱালী৷ সি এদিন অলপ সময় ফোনতেই কথাও পাতিলে৷ ফোনত কথা পাতি সি ভালেই পালে হেনো৷ গতিকে নিৰ্দিষ্ট দিন এটাত ৰেষ্টুৰেণ্ট এখনতে দুয়ো লগ হবলৈ ঠিৰাং কৰিলে৷\nকথা মতেই কাম৷ নিৰ্দিষ্ট দিনটোত ৰেষ্টুৰেণ্ট এখনত আবেলি সময়ত বন্ধু গৈ হাজিৰ হ’ল৷ যথাসময়ত ছোৱালীজনীও আহিল৷ কথা পতা আৰম্ভ হ’ল৷ বন্ধুৱে কিতাপৰ কথা, বজাৰৰ কথা, বতৰৰ কথা, ফুৰিবলৈ যোৱাৰ কথা উলিয়ালে৷ নানা কথাৰ বকলা মেলা গ’ল৷ ছোৱালীও বৰ সপ্ৰতিভ, লাজ নকৰাকৈ উত্তৰ দি গ’ল৷ তায়ো দুটামান কথা সুধিলে৷ বন্ধুৱে কি খাই ভাল পায়? ডেইলি ৰুটিনখন কেনে? খোৱা-বোৱাত কিবা বাচ-বিচাৰ আছে নেকি? পানী-দুনি খায় নে নেখায় ইত্যাদি বহু কথা৷\nএনেতে এপাকত ছোৱালীজনীয়ে ‘হাতখন চাওঁ’ বুলি কৈ বন্ধুৰ হাতখন মুঠি মাৰি ধৰিলে নহয়! বন্ধুৰ হাতখন নিজৰ মুঠিত লৈ আঙুলি কেইটিও হেনো আলফুলে লিৰিকি বিদাৰি চাই কেইটিমান কথা কৈ গ’ল৷ তাইৰ চকু বন্ধুৰ চকুত৷ সেই সময়ত বন্ধুৰ হেনো এটা শব্দও কাণেৰে নোসোমাল৷ বন্ধুৰ মন থৌকি-বাথৌ হ’ল৷ মডাৰ্ণ ছোৱালীৰ বাবে এইবোৰ লাজৰ বিষয় নহয় যেনিবা৷ তাৰমানে মোটামুটি ‘ইয়েছ৷’\nখাদ্য লৈ ৱেইটাৰটো অহাতহে যেনিবা সেই মধুৰ সময়খিনিৰ সমাপ্তি ঘটিল৷ খোৱা বোৱা শেষ কৰি বিদায়ৰ পৰত ছোৱালীজনীয়ে ৱেইটাৰক খুজি কাগজ এখন লৈ খচখচকৈ কিবা দুটামান শাৰী লিখি বন্ধুৰ হাতত দি কলে –\n‘পাৰে যদি এইখিনি এবাৰ চাবচোন৷ কিবা থাকিলে মোক জনাব দেই৷’\nবন্ধুৱে কাগজ টুকুৰা পঢ়ি নোচোৱাকৈ বুকুৰ কাষৰ জেপতে ভৰাই ৰেষ্টোৰাৰ পৰা ওলাই আহিল৷ ছোৱালীজনীয়েও তাক ধুনীয়া হাঁহি এটা উপহাৰ দি বিদায় লৈ গুচি গ’ল৷ ইফালে মোহিনী হাঁহিৰ কামশৰত বিদ্ধ হৈ বন্ধুৰ অৱস্থা একেবাৰে কাহিল৷ বন্ধুৱে কোনোমতে ৰুমলৈ ঘুৰি আহি কাগজ টুকুৰা মেলি চালে৷ কাগজ টুকুৰাত অদ্ভুত আখৰ কেইটামানেৰে বাক্য কেইশাৰীমান৷ মাজে মাজে কিহবাৰ দুটিমান ছবি অঁকাও আছে!\nগধূলি মুৰে কপালে হাত দি বহি থকা বন্ধুৰ কোঠালীত আমি কেইটামানে অশেষ যত্ন কৰিও সেই প্ৰেমপত্ৰৰ পাঠোদ্ধাৰ কৰিবলৈ ব্যৰ্থ হ’লো৷ কেইটিমান শব্দ বুজি পালো যদিও সেই শব্দকেইটাই চিঠিখনক বেছি জটিলহে কৰি তুলিলে৷ যেনে, Liv, Cal, CID এইবোৰ! ফোন কৰি সুধিবলৈও সি নাৰাজ৷\nআমাৰ লগৰ প্ৰকাশ নামৰ এজন একাচেকা ল’ৰা আছিল৷ সি কথাটো অলপ টং কৰি ভাবিলে৷ পিছ মূৰ্হুততে সি গিৰিসাই উঠি কলে –\n‘এটা কাম কৰো ব’ল৷ ইয়াত এনেকৈ বহি থাকিলে নহব৷ এইখনত কি লিখা আছে মই এতিয়াই উলিয়াই দিম! মোৰ লগত ওলা৷ শৰ্মা ফাৰ্মাচীলৈ যাওঁ৷ তাতে তপন বুলি চিনাকি ল’ৰা এটা আছে, বিশ্বাসী মানুহ৷ সি চাই কৈ দিব পাৰিব৷ লাজ কৰি লাভ নাই বুজিছ’, চবেই জানে ডাক্তৰৰ আখৰ ফাৰ্মাচিষ্টেহে পঢ়িব পাৰে!’\nকথামতেই কাম৷ আমি আটাইকেইটাই যাবলৈ ওলালো৷ ইফালে বন্ধুৰ অৱস্থা কাহিল৷ আমি তাক আশা ভৰসা দি ফাৰ্মাচী পোৱালোগৈ৷ ভাগ্যে সেই সময়ত ফাৰ্মাচীখনত আন গ্ৰাহক নাছিল৷ প্ৰকাশে চিধাই গৈ কাগজৰ টুকুৰাটো ল’ৰাজনক দেখুৱাই ক’লে –\n‘এইখন ভালকৈ চাই দে৷ সোনকালে ! আন মানুহ অহাৰ আগতেই৷’\nসি মুৰ দুপিয়াই কাগজখিলা এবাৰ চাই লুটিয়াই থলে৷ তাৰ পিছত লাহেকৈ সুধিলে – ‘কাৰ এইখন?’\nইতিমধ্যে বন্ধুৰ বুকুত ধানবনা আৰম্ভ হৈ গৈছিল৷ লগতে আমাৰো৷\n‘ৰ’ব, এক মিনিটত আহি আছো৷’ – এইবুলি কৈয়েই ভিতৰলৈ গৈ অদৃশ্য হ’ল সি৷\nইফালে আমি এটাইমখাই টেনশ্যনত মৰিছো৷ তথাপিও বন্ধুক সান্তনা দিলোঁ৷ ক্ষন্তেক পাছতেই ফাৰ্মাচীখনৰ সেই তপন বোলা ল’ৰাজন ঘুৰি আহিল৷ হাতত পেকেট এটা৷ সি আহিয়েই ক’লে –\n‘মই মোৰ ফালৰ পৰা চেম্পল এটা লগাই দিছো৷ দুশ ষাঠি টকা দিয়ক৷’\nআমাৰ সকলোৰে খং উঠি আহিল৷ ব্লেকমেইলিং নেকি, পইছা দিলেহে চিঠিখন পঢ়ি দিব?\nপ্ৰকাশে তাক একপ্ৰকাৰ ডবিয়াই উঠিলে –\n‘মোক চিনি পোৱা নাই নেকি তই৷ পিটি লম্বা কৰি দিম৷ চিঠি এখন পঢ়িব দিছোঁ, কিহৰ পইছা লাগে? দিম বাৰু, কিবা ভাল খবৰ থাকিলে পইছা পাই যাবি৷ ক কি লিখা আছে?’\nল’ৰাজনে অলপ আচৰিত হোৱাৰ নিচিনা হ’ল৷ আমাৰ মুখলৈ চাই লাহে লাহে কলে –\n‘কেলচিয়াম টেবলেট এটাকৈ, আইৰণ আৰু লিভাৰৰ টনিকটো দিনে দুচামুচকৈ, লাষ্টৰটো এণ্টাচিড৷ ছবি আঁকি বুজাই দিয়াই আছে দেখোন! কি চিঠিৰ কথা কৈছে বাৰু, এইখন প্ৰেছক্ৰিপশ্যনহে!’\nবহুদিন আগৰ কথা৷ ইণ্টাৰনেটে আমাৰ পদুলি গচকিছেহে মাথোন৷ সেই সময়ত বাতৰি কাকতৰ কাৰ্য্যালয়বোৰলৈ পৃথিৱীৰ বিভিন্ন প্ৰান্তৰৰ বাতৰিবোৰ টেলিপ্ৰিণ্টাৰতেই আহিছিল৷ দীঘল দীঘল কাগজবোৰত প্ৰিণ্ট হৈ বিভিন্ন বাতৰিবোৰ আহি থাকে৷ তাকে চাই চাই পিছদিনা প্ৰকাশিত হ’বলগীয়া বাতৰিবোৰ সজাই পৰাই লিখিব লাগে৷\nসম্পাদনাৰ মেজত বিভিন্নজনে ভাগে ভাগে বিভিন্ন পৃষ্ঠাবোৰৰ বাবে বাতৰি বাচি লৈ কাম কৰি যায়৷ সাধাৰণতে সৰু সুৰা বাতৰিবোৰ বা ভিতৰৰ পৃষ্ঠাবোৰৰ বাতৰিবোৰৰ দায়িত্ব কনিষ্ঠ সহ-সম্পাদকসকলকেই অৰ্পণ কৰা হয়৷ এজন জ্যেষ্ঠ সহকাৰী সম্পাদকে নিৰ্দিষ্ট পৃষ্ঠাসমূহৰ দায়িত্ব লয় আৰু কনিষ্ঠসকলে যতনাই দিয়া বাতৰিবোৰ চালি-জাৰি চাই প্ৰকাশিত হ’বলগীয়া বাতৰিবোৰ বাছনি কৰে৷\nএদিন এজন চটফটীয়া ডেকা সহ:সম্পাদকে সম্পাদনাৰ মেজলৈ আহি তেওঁ লিখি অনা বাতৰি এটা দেখুৱালে৷ বাতৰিটো চায়েই সেই সময়ত সম্পাদনাৰ মেজত থকা সকলোৰে চকু কপালত উঠিল৷\nবাতৰিৰ শিৰোনামা আছিল এনে –\n‘হিলাৰী ক্লিণ্টনৰ দ্বাৰা দুজনকৈ কৰ্মচাৰীক গুলীয়াই হত্যা!’\nসেই সময়ত বিল ক্লিণ্টন আমেৰিকাৰ ৰাষ্ট্ৰপতিৰ পদত অধিস্থিত হৈ আছিল৷ যথাৰ্থতে সেই বাতৰিটোৱে সকলোকে চমকিত কৰি তুলিলে৷\nসকলোৱে একেমুখে ডেকাক সুধিলে,\n‘খবৰটো ক’ত পালাহে? সঁচানে? এইটো একেবাৰে ‘ফ্ৰণ্ট পেজ’ৰ নিউজ দেখোন!’\nতেওঁ লাহেকৈ কলে, ‘টেলিপ্ৰিণ্টাৰতে আহিছে৷ এইমাত্ৰ পালো৷ মই Translate কৰি নিউজটো লিখি লৈ আহিছো’\nসকলোৱে বাতৰিটো পঢ়িলে–\n“আজি হিলাৰী ক্লিণ্টনে হোৱাইট হাউচত কৰ্মৰত তেখেতৰ দুগৰাকী কৰ্মচাৰীক গুলীয়াই হত্যা কৰে৷ ঘটনাৰ কাৰণ হিচাপে উনুকিওৱা হৈছে যে তেখেতৰ ব্যক্তিগত কামত আওহেলা কৰাৰ বাবেই তেখেতে অনিচ্ছাসত্বেও এই পদক্ষেপ ল’বলগীয়া হয়৷”\nসেই সময়ত আন্তঃৰাষ্ট্ৰীয় বাতৰিবোৰৰ বাবে টেলিপ্ৰিণ্টাৰত অহা বাতৰিবোৰেই ভৰষা৷ ইণ্টাৰনেটৰ ব্যৱহাৰ একেবাৰে নাছিল৷ কিবা ঘটনাৰ সত্যাসত্যৰ বাবে টেলিফোন, ফেক্স মেছিনেই ভৰসা৷ এই বাতৰিটোৰ গুৰুত্ব বুজি সকলোৱে কোৱাকুই কৰাত লাগিল৷ আমেৰিকা যুক্তৰাষ্ট্ৰৰ ইতিহাসত নোহোৱা নোপোজা ঘটনা এটি৷ আমেৰিকা যুক্তৰাষ্ট্ৰৰ মহামান্য ৰাষ্ট্ৰপতিৰ সহধৰ্মিনীৰ দ্বাৰা দুজনকৈ কৰ্মচাৰীক গুলীয়াই হত্যা! অচিৰেই এই ঘটনাটোৱে পৃথিৱী তোলপাৰ লগোৱাটো খাটাং৷\nএজন জ্যেষ্ঠ সহকাৰী সম্পাদকে কথাটো অলপ ভাবি চাই ডেকাজনক ক’লে– ‘চাওঁ, মোক টেলিপ্ৰিণ্টাৰত অহা নিউজটো দেখুওৱাচোন৷’\nকথামতেই কাম৷ ইতিমধ্যে সকলোৰে অনুসন্ধিৎসাৰ কেন্দ্ৰবিন্দু হৈ পৰা সেই ছাব-এডিটৰজনে টেলিপ্ৰিণ্টাৰত অহা বাতৰিটো থকা কাগজৰ টুকুৰাটো আনি জ্যেষ্ঠ সহকাৰী সম্পাদকৰ হাতত দিলে৷\nবাতৰিটো আছিল এনেধৰণৰ –\nHillary Clinton fired two staffs of her office due to negligence in duty! !\n← এটা চাইনা কলম (মণ্টু কুমাৰ ডেকা)\nমানৱ প্ৰতিম (প্ৰতাপ বৰুৱা) →\nগোঁহাইকুঁৱৰী পুখুৰী- প্ৰতিম প্ৰতাপ বৰুৱা


Contact Us - News18 Assam/North-East\nমুখ্যপৃষ্ঠা | আমাক যোগাযোগ কৰক\nAt CNN-News18 we are always looking forward to hearing from you. If you have any questions, comments, suggestions for us please send them to editor.news18assam@nw18.com on e-mail or SMS us with your suggestions at 51818.\nNews18 Assam North East,\n3rd floor, Protech Tower, Ganeshguri, Guwahati-06, Kamrup(M), Assam\nনিয়োগ প্ৰৱঞ্চনা এলাৰ্ট!!\nকৰ্পৰেটৰ পৃথিৱীত প্ৰৱঞ্চকৰ অভাৱ নাই আৰু এয়া বছৰ বছৰ জুৰি এক ভয়ংকৰ গতিত বৃদ্ধি পোৱাব দেখিবলৈ পোৱা গৈছে। Network18 Media & Investments Limited–ত আমি লক্ষ্য কৰিছো এনে কিছু পৰিঘটনা য’ত একাংশ প্ৰৱঞ্চক ব্যক্তি তথা দুই নম্বৰী কোম্পানীয়ে নিৰীহ চাকৰিপ্ৰাৰ্থীক বিচাৰি উলিয়াই আমাৰ কোম্পানীত আকৰ্ষণীয় চাকৰি দিয়াৰ প্ৰলোভনেৰে কাষ চাপিছে। এনে প্ৰাৰ্থীবোৰৰ বিশ্বাস জয় কৰিব পাৰিলেই এই প্ৰৱঞ্চকসকলে নিৰ্দিষ্ট বেংক একাউণ্টত বা ম’বাইল পেমেণ্ট গেটৱেত তেওঁলোকক টকা পঠিয়াবলৈ কয়। তেওঁলোকক কোৱা হয় যে ইণ্টাৰভিউৰ তাৰিখ কাষ চাপিছে।\nএইক্ষেত্ৰত এনেক কাম হয়ঃ\nপ্ৰথমে পেমেণ্ট কম কমকৈ কৰিবলৈ দিয়া হয় যাতে প্ৰাৰ্থীৰ মনত সন্দেহ নোপজে।\nযেতিয়াই প্ৰাৰ্থীজন জালত ভালকৈ সোমাল তেতিয়াই প্ৰৱঞ্চকে ইণ্টাৰভিউৰ তাৰিখ কাষ চাপি অহাৰ কথা কৈ টকাৰ পৰিমাণ বঢ়াই দিয়ে।\nএনেকুৱা ঘটনাও ঘটিছে য’ত ষ্টাৰ্টআপ কিট জাতীয় সামগ্ৰী ক্ৰয় কৰিবলৈ বৃহৎ ধনৰাশিও বিচৰা হয়। এই ধন লেপটপ, কম্পিউটাৰ বা কোনো ধৰণৰ ট্ৰেইনিং আদিত খৰছ কৰিব বুলি দেখুৱা হয়।\nধন–টকা–পইচাৰ লগতে প্ৰাৰ্থীৰ ব্যক্তিগত তথ্যও প্ৰৱঞ্চকে বিচাৰে কেতিয়াবা। এই তথ্য বজাৰত পৰৱৰ্তী সময়ত বিক্ৰী কৰি দিয়া হয়।\nএই প্ৰৱঞ্চক এলাৰ্টৰ জৰিয়তে সকলো চাকৰি প্ৰাৰ্থীক জনাব বিচৰা হৈছে যে Network18 Media & Investments Limited আৰু ইয়াৰ গ্ৰুপ কোম্পানীসমূহেঃ\nকোনো চাকৰি প্ৰাৰ্থীৰ পৰা কোনো ধৰণৰ টকা বা ডিপ’জিট নিয়োগ অফাৰ আৰু ইণ্টাৰভিউ বা লেপটপ/ইউনিফৰ্ম আদিৰ কাৰণে নিবিচাৰে।\nকোনো এজেণ্ট, এজেন্সী বা বাহিৰৰ ব্যক্তিৰ জৰিয়তে কোম্পানীৰ চাকৰিৰ অফাৰ দিয়া নহয় বা এই কামৰ কাৰণে তেওঁলোকক নিয়োগ কৰা নহয়।\nব্যক্তিগত নথি যেনে মাৰ্কশ্বীট, PAN Card, Aadhaar Card, CV আদি WhatsAppত নিবিচাৰে।\nব্যক্তিগত মেইল আই ডি যেনে Gmail, Yahoo, Hotmail, Outlook, আদি ব্যৱহাৰ কৰি যোগাযোগ নকৰে। নিয়োগ সম্পৰ্কীয় সকলো অফিচিয়েল কথা–বতৰা এনে ইমেইল এড্ৰেচৰ জৰিয়তে কৰা হয় যিটোৰ শেষত “@nw18.com” থাকে।\nএনে এজেন্সী, এম্পলয়মেণ্ট পৰ্টেল বা ব্যক্তিৰ সৈতে কথা–বতৰা চলোৱা ব্যক্তি সম্পূৰ্ণ নিজৰ ৰিস্কত থাকিব আৰু ইয়াত Network18 আৰু ইয়াৰ গ্ৰুপ কোম্পানীসমূহ এই কাৰ্যৰ পৰা হ’বলগীয়া ক্ষতিৰ কাৰণে প্ৰত্যক্ষ অথবা পৰোক্ষভাৱে জগৰীয়া নহ’ব।\nআমাৰ পৰস্পৰৰ আগ্ৰহৰ কাৰণে এই ক্ষেত্ৰত সন্দেহজনক কোনো কাৰ্য বা চাকৰি দিয়াৰ নামত প্ৰৱঞ্চনাৰ বিষয় দৃষ্টিগোচৰ হ’লে আমাৰ Fraud & Misconduct Investigations teamক যোগাযোগ কৰিব পাৰে recruitment.fraud@nw18.com এই মেইল এড্ৰেচত।\nভাৰতবৰ্ষৰ সৰ্বাধিক গাহৰি মাংসৰ মুখ্য ৰপ্তানি তথা বিপণন কেন্দ্ৰত পৰিণত হ'ব ন


কেৱল শব্দহীন কংকাল\nকেতিয়াবা ভাগৰি পৰা অনুভৱ\nজাগি উঠে মৰিশালিত\nসেউজীয়া কৰিব বিচাৰে শব্দৰ পথাৰখন;\nএক দুঃসাহসিক কচৰৎ ।\nআজিৰ এই সন্ধিক্ষণত নক'বলগীয়া কথা আৰু নেভাৱিবলগীয়া ভাৱৰ মোহনাত পাকঘূৰণী খাই তল-ওপৰ হৈছে মোৰ মৃত্যুমুখী কলিজাটো । বহু প্ৰশ্ন ,বহু কথাই খুটি খুটি খাইছে অবিৰাম ,অবিৰত ; যেন ময়েই প্ৰশ্ন , ময়েই উত্তৰ। পাহৰণিৰ গৰ্ভত লীন যোৱা যৌৱনৰ বলীয়া বান এতিয়া মৰিশালিৰ তৈল চিত্ৰ ।\nমৰম ল'বা । বহু চেষ্টাৰ পিছতো আঁকিব পৰা নাই মোৰ অনুভৱৰ পৃষ্ঠাত আজি শব্দৰ যাদুঘৰ । তথাপি এই অপচেষ্টা । আশাকৰোঁ তুমি মোৰ এই হৃদয় নিসৃত চিঞৰবোৰ এবাৰ অন্তত পঢ়িবা । কুশলে আছাতো ?\nসাম্প্ৰতিক সময় আৰু সময়ৰ চাহিদাত জীৱন এক কম্পমান পৃষ্ঠভূমি । তুমি হয়তো নাজনা ! অনুভৱো কৰা নাই । তুমি এৰা প্ৰতিডাল শব্দ শৰ কিদৰে নিবিন্ধাকৈয়ে সোমায় হৃদয়ৰ বেষ্টনী ছিঙি । তচনচ্ কৰে মোৰ সেউজীয়া সপোনবোৰ । সময় পালে আহিবাচোন মোৰ ভগ্নপ্ৰায় উৱঁলি যোৱা পঁজালৈ । আপ্যায়নত কিছু তিক্ততা বাকি দিম মোৰ অনুভৱৰ পিয়লাত । আহিলে আহিবা , গধূলি গোপালজোপা ফুলি উঠা বতৰত । অন্ধকাৰত মাতাল নিশাত নীৰৱতা ভাঙি আমি উজাই যাম জোনৰ দেশলৈ । জুখি চাম মোৰ প্ৰেম আৰু তোমাৰ ঘৃণাৰ তীব্ৰতা , য'ত ঘৃণা , অকৃতজ্ঞ , প্ৰতাৰক আদি শব্দবোৰো তেনেই নিশকতীয়া যেন অনুভৱ হ'ব । কিমানলৈ শিপাইছে বাৰু তোমাৰ ঘৃণাৰ তীব্ৰতা ? এবাৰ জানিবলৈ মন যায় তুমি সুখী নে অনামিকা ? তুমিতো জানাই অভিনেতা মই , অভিনয় মোৰ চিনাকি পথাৰ । সেয়ে আঁতৰি আছোঁ আজি তোমাৰ অনুভৱৰ বেলকণিৰ পৰা । মোৰ সান্নিধ্যই হয়তো তোমাক আমুৱাই তোলে কেতিয়াবা ! উপায়ন্তৰ মই ।\nবিশ্বাসহীনতাত নিমজ্জিত এতিয়া তোমাৰ সমগ্ৰ সত্তা । শত চেষ্টা কৰিও বিফল মই আৰু মোৰ আত্মা । কেতিয়াবা তোমাৰ মুখত এচমকা হাঁহিৰ ফিৰিঙতি আহে যদিও সেয়া বিজুলীৰ চিক্‌মিক্‌নিহে বুলি অনুমান হয় । জীৱনে কেতিয়া , ক'ত গৈ থিয় দিয়ে , কোনেও নাজানে । সেয়ে জীৱনৰ বাটত ধৈৰ্য আৰু সংযমৰ অতিকৈ আৱশ্যক । জীৱন মানেই একা-বেঁকা বাট । পাৰা যদি আকৌ এবাৰ বিশ্বাসৰ দলিচাখন পাৰি দিয়া তোমাৰ হৃদয় থলিত , য'ত মই আকৌ নিজকে এবাৰ জুখি চাম প্ৰতাৰকৰ দীঘল ৰছীডাল ।\nদুদিনীয়া জীৱন । নাজানো কোন মুহূৰ্তত খহি পৰে মূধচ ভাঙি । য'ত বাস কৰিছিল এজাক সুখৰ মইনা চৰাই । অপৰাধ নামাখন বৰ দীঘলীয়া , হয়তো লিখিও শেষ কৰিব নোৱাৰিম । অপৰাধ , অপৰাধেই । ক্ষমা জানো অপৰাধৰ শেষ উত্তৰ হ'ব পাৰে ? নোৱাৰে , কেতিয়াও নোৱাৰে । কাৰণ বগা কাপোৰত এবাৰ যদি ক'লা দাগ লাগে সেয়া কেতিয়াও নিঃশেষ নহয়। তুমি হয়তো নাজানা তোমাৰ অভিমানে মোৰ মৃত আত্মাত কিদৰে খলকনি তোলে , ধ্বংসস্তূপত পৰিণত হয় মোৰ সমগ্ৰ সত্তা ।\nএক জটিল সম্পৰ্কৰ মায়াৱী পথাৰ যেন ধৰণীখন । আজি স্বাৰ্থান্বেষীতাৰ চূড়ান্ত পৰ্য্যায়ত অৱস্থিত আধুনিক সমাজ । কি সামাজিক , কি তেজৰ সম্পৰ্ক , সকলোতে যেন অঘোষিত ভাবে স্বাৰ্থান্বেষী কথাবোৰ সোমাই পৰিছে ইচ্ছা-অনিচ্ছাকৃতভাবে । 'সম্পৰ্ক' - এক ব্যাপক অৰ্থবহ শব্দ হোৱাৰ লগতে ই সংজ্ঞাহীন । যাৰ অন্তৰালত সোমাই আছে সৃষ্টিকৰ্তাৰ অসীম কৃপা আৰু আন্তৰিকতা । মহান সৃষ্টিকৰ্তা অসীম কৃপালু । যাৰ কৃপাত সৃষ্টি এই বিশ্ব ব্ৰহ্মাণ্ড তথা অগণন জীৱ-অণুজীৱ । যাৰ ভিতৰত মানুহ হৈছে শ্ৰেষ্ঠ জীৱ । মহান সৃষ্টিকৰ্তা হৈছে প্ৰেম আৰু ভালপোৱাৰ শ্ৰেষ্ঠ আকৰ । তেখেতে এশ ভাগ ভালপোৱাৰ মাত্ৰ এভাগহে সমগ্ৰ জীৱ জগতৰ বাবে উপহাৰ হিচাপে দান কৰিছে। যাৰ ফলশ্ৰুতিত মাতৃয়ে সন্তানক দিয়ে মৰম-চেনেহ আৰু অনাবিল ভালপোৱা । মাত্ৰ এভাগ ভালপোৱাৰ বাবেই সন্তানৰ কাৰণে যদি পিতৃ-মাতৃয়ে নিজৰ জীৱন উচৰ্গা কৰিবলৈও কুণ্ঠাবোধ নকৰে ,তেন্তে যিজনৰ ওচৰত নিৰানব্বৈ ভাগ ভালপোৱা সংৰক্ষিত তেখেতে সৃষ্টিকুলৰ বাবে কিমান কি কৰিব পাৰে , ভাবিবলগীয়া নিশ্চয় ? এইবোৰ অপ্ৰাসংগিক কথা পঢ়ি হয়তো তুমি আমনি পাইছা ! তথাপিও আহা কিছু বিনিময় কৰোঁ মোৰ আৰু তোমাৰ নোকোৱা কথাবোৰ । কোনে জানে ? কাইলৈ বা কি হ'ব !\nজীৱনতো নহয় চিৰযুগমীয়া নহয় ক্ষয়হীনো ।\nআজিৰ শৌৰ্য-বীৰ্য হয়তো নাথাকিব কাইলৈ । সেয়েহে , সময় থাকোঁতেই আহা এক্ষন্তেক সান্নিধ্য লওঁ , জীৱনৰ য'ত বুজি উঠিবা তুমি তোমাক আৰু মই মোক ।\nউভতনি যাত্ৰাত আজি\nহৃদয়খনে হাহাকাৰ কৰিছে\nবিচ্ছেদিত তোমাৰ অপলক দৃষ্টিত\nযেন ক'বলগা বহু কথাই কোৱা নহ'ল তাগিদাৰ তাড়নাত\nনাজানো আকৌ কেতিয়া লগ হ'ম তোমাৰ অনুভৱৰ বেষ্টনী ফালি উজাই গৈ তোমাৰ নিৰিবিলি কুটিৰত ।\nহয়তো জীৱন এনেকুৱাই\nপোৱাতকৈ নোপোৱাৰ তৃষ্ণাই বেছিকৈ কন্দুৱায়\nদীৰ্ঘজীৱি হওক তোমাৰ জীৱন\nসুখী হোৱা মনৰ জোখাৰে\nএই প্ৰত্যাশাত আজি উভতনি যাত্ৰা---" !\nTags: জহিৰুল ইছলাম নীলা খামৰ চিঠি


কোভিড আক্ৰান্ত হৈ মৃত্যু হোৱা লোকৰ নাম চৰকাৰী তালিকাত অন্তৰ্ভুক্ত নকৰি কি ইংগিত দিছে মন্ত্ৰী হিমন্তই?\nগুৱাহাটীত দিনে এখন শ্মশানত সৰ্বাধিক ১০-১২ টাকৈ মৃতদেহ সৎকাৰ, দুই তিনি গৰাকীকৈ দিয়া হৈছে কবৰ!\nগুৱাহাটী , September 14, 2020 5:59 pm\nঅপ্ৰতিৰোধ্য ক’ৰ’ণাৰ ত্ৰাস তথা কোভিডৰ চেকেণ্ড ৱেভত ভৰি দিলে অসমে। ৰাজ্যত দ্ৰুতগতিত বৃদ্ধি পাইছে ক’ৰ’ণাত আক্ৰান্ত হৈ মৃত্যু হোৱা লোকৰ সংখ্যা।\nবৰ্তমানলৈকে চৰকাৰী তথ্য অনুসৰি ৪৬৯ গৰাকী লোকে মৃত্যুক আকোৱালি লৈছে। শনিবাৰৰ দিনটোত সৰ্বাধিক ২৩ গৰাকী লোকে মৃত্যুক আকোৱালি লৈছিল।\nকিন্তু ইমানতো এক প্ৰশ্ন হৈছে যে কোভিডত আক্ৰান্ত হৈ মৃত্যুক আকোৱালি লোৱা লোকৰ সংখ্যা প্ৰকৃতাৰ্থত এই সংখ্যাতকৈও বেছি নেকি?\nকিয়নো কোভিডত মৃত্যু হোৱা বুলি চিকিৎসালয় কতৃপক্ষ বা জিলা প্ৰশাসনে ধৰি লোৱাৰ পাছতো কিন্তু ৰাজ্য চৰকাৰে যোৱা ১১ জুলাইত গঠন কৰি দিয়া কোভিড ৰোগীৰ হিচাপ নিৰীক্ষক ব’ৰ্ডৰ মতেহে চৰকাৰে কোভিড ৰোগীৰ হিচাপ ধৰিব।\nতাৰেই এক জলন্ত উদাহৰণ কোভিডত আক্ৰান্ত হৈ মৃত্যুক আঁকোৱালি লোৱা এজন জ্যেষ্ঠ সাংবাদিক।\nসাংবাদিকগৰাকী হৈছে দৈনিক প্ৰান্তজ্যোতিৰ জ্যেষ্ঠ সাংবাদিক অসীম দত্ত। তেওঁ ৭ ছেপ্তেম্বৰৰ দিনা পুৱা ৬:৪৫ বজাত শিলচৰ মেডিকেল কলেজৰ কোভিড আইচিয়ুত মৃত্যুক আকোৱালি লৈছিল। আনকি সাংবাদিকগৰাকী কোভিড-১৯ত আক্ৰান্ত লৈ মৃত্যুক আকোৱালি লোৱা বুলি উল্লেখ কৰি বন মন্ত্ৰী পৰিমল শুক্লবৈদ্যই টুইটাৰযোগে গভীৰ শোক প্ৰকাশ কৰিছিল।\nইয়াৰ পাছতো যোৱা ৭ ছেপ্তেম্বৰৰ দিনা মন্ত্ৰী হিমন্ত বিশ্ব শৰ্মাই ছ’চিয়েল মেডিয়াত আপলোড কৰা তালিকাত নাম নাহিল জ্যেষ্ঠ সাংবাদিকগৰাকীৰ।\nআনকি জিলা প্ৰশাসনে ধাৰ্য কৰি দিয়া নিয়ম মতেই সাংবাদিকগৰাকীৰ পৰিয়ালৰ লোকে পিপিই কীট পৰিধান কৰি শ্মশানত অন্তিম সৎকাৰত অংশগ্ৰহণ কৰিছিল।\nপ্ৰশ্ন হয়, কোভিডত মৃত্যু হোৱা লোকৰ নাম তালিকাত অন্তৰ্ভুক্তি হোৱাক লৈয়ো কিয় সৃষ্টি কৰা হৈছে নেকি বৈষম্য?\nজাৰ্ণেলিষ্ট ফৰাম অৱ আসামে ৰাজ্যত মৃত্যুৱক আকোঁৱালি লোৱা দুগৰাকী সাংবাদিক ক্ৰমে অসীম দত্ত আৰু ফটো সাংবাদিক ধনেশ্বৰ ৰাভা (৩৫) লৈ ৫০ লাখ টকাৰ জীৱন বীমা আগবঢ়োৱাৰ বাবে দাবী জনাই ৰাজ্যৰ মুখ্য মন্ত্ৰী সৰ্বানন্দ সোণোৱাল আৰু স্বাস্থ্য মন্ত্ৰী ড০ হিমন্ত বিশ্ব শৰ্মাক।\nউল্লেখ কৰিব লাগিব যে, কোভিডত মৃত্যুক আকোৱালি লোৱা চিকিৎসক, নাৰ্ছ, সাংবাদিক ইত্যাদিৰ পৰিয়ালে ৫০ লাখ টকাৰ জীৱন বীমা লাভ কৰিব বুলি ঘোষণা কৰিছিল মুখ্যমন্ত্ৰী সৰ্বানন্দ সোণোৱালে।\nইপিনে, স্ক্ৰ’ল নামৰ সংবাদ প্ৰতিষ্ঠানটোৰ সাংবাদিক অৰুণাভ শইকীয়াই প্ৰকাশ কৰা বাতৰিৰ আন এক ঘটনা অনুসৰি ১৪ জুলাইৰ দিনা ৭০ বছৰীয়া নাৰায়ণ মিত্ৰ নামৰ লোকজন অসুস্থ হৈ তেওঁৰ শৰীৰৰ উত্তাপ বৃদ্ধি পোৱাত শিলচৰ মেডিকেল কলেজত ভৰ্তি কৰোৱা হৈছিল।\nচিকিৎসালয়ত ভৰ্তি হোৱাৰ পাছত তেওঁক কোভিড টেষ্ট কৰাবলৈ পৰামৰ্শ দিয়ে চিকিৎসকে।\nতেনে সময়তে তেওঁৰ দেহত অক্সিজেনৰ মাত্ৰা অত্যাধিক পৰিমাণে হ্ৰাস পায়। লগে লগে তেওঁক জৰুৰীকালীন বিভাগত ভৰ্তি কৰাই অক্সিজেন দিয়াৰ ব্যৱস্থা কৰা হয়।\nতথাপি নাৰায়ণ মিত্ৰৰ অৱস্থা বেয়াৰ ফালে ঢাল খায়। সেইদিনা সন্ধিয়া তেওঁৰ কোভিড টেষ্ট কৰোৱা হয় যদিও পাছদিনা পুৱা মৃত্যু মুখত পৰে।\nমৃত্যুৰ দিনা সন্ধিয়াৰ ভাগলৈ অৰ্থাৎ কাছাৰ জিলা প্ৰশাসনে প্ৰকাশ কৰা মেডিয়া বুলেটিনত নাৰায়ণ মিত্ৰাক কোভিড পজিটিভ আছিল।\nকিন্তু যোৱা ছেপ্তেম্বৰ মাহৰ ৭ তাৰিখলৈকে মিত্ৰৰ নামটো হিমন্ত বিশ্ব শৰ্মাই ঘোষণা কৰা চৰকাৰী তথ্যত প্ৰকাশ পোৱা নাছিল।\nআনহাতে, নাৰায়ণ মিত্ৰ কোভিডত নহয়, অন্য ৰোগতহে মৃত্যু হোৱা বুলি কোভিড ডেথ ষ্টেট অডিট ব’ৰ্ডে উল্লেখ কৰা বুলি বাতৰিটোত প্ৰকাশ পাইছে।\nইপিনে, উক্ত বাতৰিটোত পৰিয়ালৰ লোকে অভিযোগ কৰা অনুসৰি কোভিডত মৃত্যু হোৱা বাবেই নাৰায়ণ মিত্ৰাৰ মৃতদেহটোৰ মুখখন শেষবাৰৰ বাবে চোৱাৰ পৰা বঞ্চিত কৰিলে কাছাৰ জিলা প্ৰশাসনে।\nতেনেক্ষেত্ৰত কিয় চৰকাৰী পক্ষই মিত্ৰৰ মৃত্যু কোভিডত হোৱা নাই বুলি ক’লে বুলি পৰিয়ালৰ লোকে প্ৰশ্ন কৰে।\nপ্ৰশ্ন হয়, কোভিডৰ নীতি-নিয়ম অনুসৰি যদি সৎকাৰ কৰা হয় বা মৃত্যুৰ পূৰ্বে কৰা টেষ্টৰ ফলাফল মৃত্যুৰ পিছত পজিটিভ আহে তেনেহ’লে কিয় মৃত লোকজনক কোভিডৰ তালিকাত অন্তৰ্ভুক্ত কৰা নহয়?\nইপিনে, গুৱাহাটীৰ উলুবাৰী আৰু ভুতনাথ শ্মশানত জ্বলিছে এখনৰ পাছত আন এখন চিতা।\nউলুবাৰী শ্মশানৰ চণ্ডাল ৰমানন্দ চৰকাৰে জনোৱা অনুসৰি তেওঁ দৈনিক ১০-১২ টাকৈ মৃতদেহ সৎকাৰ কৰে।\nযিকেইটা মৃতদেহ সৎকাৰ কৰিব নোৱাৰে সেইকেইটা মৃতদেহ তেওঁ ভুতনাথ শ্মশানলৈ প্ৰেৰণ কৰে।\nতেওঁ সঠিক হিচাপ দিব নোৱাৰিলেও যোৱা ২২ জুনৰ পৰা বৰ্তমানলৈকে ৪০০ তকৈয়ো অধিক ৰোগীৰ মৃতদেহ সৎকাৰ কৰা বুলি জানিবলৈ দিয়ে।\nআনহাতে, আঠগাঁও কবৰস্থানৰ দায়িত্বত থকা মুৰতাজা ইছলামে জনোৱা অনুসৰি উক্ত কবৰস্থানত পুৰুষ মহিলা, যুৱক যুৱতী, শিশু মিলাই মুঠ ৬৯ গৰাকীক কবৰ দিয়া হ’ল।\nএই তথ্যসমূহৰ পৰা এক প্ৰকাৰ নিশ্চিত যে চৰকাৰী তথ্যতকৈয়ো বৃদ্ধি পাইছে কোভিডত মৃত্যুক আকোৱালি লোৱা মৃতকৰ সংখ্যা।


ভয়ংকৰ! দ্ৰুতবেগী i20 বাহনে একেলগে ৪খন বাইকক মাৰে খুন্দা; থিতাতে প্ৰাণ হেৰুৱাই ৩জন বাইক আৰোহীয়ে, গুৰুতৰভাবে আহত মহিলাসহ ৫ গৰাকী পথচাৰী, দুৰ্ঘটনাটো ইমানেই ভয়ংকৰ আছিল যে আটাইকেইখন বাহনে সম্পূৰ্ণৰূপে বিধ্বস্ত\nHealth Tips: ৰাতিপুৱা শুই উঠি খালি পেটত কেঁচা হালধি (Raw Turmeric) খোৱা আৰম্ভ কৰি দিয়ক; কাৰণ হালধিৰ আছে বহু আশ্চৰ্যকৰ লাভলাভ, আহক জানো কি কি?\nসৰ্থেবাৰীৰ (Sarthebari) নামশালাত (Namsala) এক ভয়ংকৰ পথ দুৰ্ঘটনা (Horrific Road Accident) সংঘটিত হয়\nসৰ্থেবাৰীৰ (Sarthebari) নামশালাত (Namsala) এক ভয়ংকৰ পথ দুৰ্ঘটনা (Horrific Road Accident) সংঘটিত হয়। সোমবাৰে নিশা সংঘটিত হয় এই দুৰ্ঘটনাটো। দ্ৰুতবেগী i20 বাহনে একেলগে ৪খন বাইকক মাৰে খুন্দা (i20 Car And Four Bike Colided)। ঘটনাস্থলীতে কৰুণ মৃত্যুক সাৱটি লয় ৩জন বাইক আৰোহীয়ে (3 Bike Riders Died)। দুৰ্ঘটনাটোৰ ফলত আন ৫ গৰাকী পথচাৰী গুৰুতৰভাবে আহত হয় (5 Person Injured)। আহত লোককেইগৰাকীৰ ভিতৰত আছে এগৰাকী মহিলাও।\nদুৰ্ঘটনাটোত নিহত ৩জন বাইক আৰোহীৰ নাম ক্ৰমে নামশালাৰ প্ৰণব ভূঞা, চিত্ত ভূঞা আৰু কাৰাকুছিৰ বিশিষ্ট ব্যৱসায়ী হৰগোবিন্দ ডেকা। আনহাতে আহত লোককেইগৰাকীৰ নাম হ’ল- হৰবল্লভ ভূঞা, হৰেকৃষ্ণ ভূঞা, সুৰজিত ডেকা, মনজিৎ ভূঞা আৰু গীতুমণি ভূঞা। আহক লোককেইগৰাকীক সংকটজনক অৱস্থাত নলবাৰীলৈ প্ৰেৰণ কৰা হয়। ইয়াৰে গীতুমণি ভূঞাৰ অৱস্থা যথেষ্ট সংকটজনক।\nদুৰ্ঘটনা সংঘটিত কৰা বাহনখনৰ চালকে দুৰ্ঘটনাটো সংঘটিত কৰিয়ে ঘটনাস্থলীৰ পৰা পলায়ন কৰে। ঘটনাস্থলীত উপস্থিত ক্ষুব্ধ লোকে দুৰ্ঘটনা সংঘটিত কৰা চাৰিচকীয়া বাহনখনেই বেয়াকৈ ক্ষতিগ্ৰস্ত কৰে।\nজানিব পৰা মতে, চাৰিচকীয়া বাহনখন নলবাৰীৰ (Nalbari) দিশৰ পৰা গৈ আছিল। আৰু দুৰ্ঘটনা সংঘটিত কৰিয়েই চালকৰ লগতে বাহনখনৰ আৰোহীয়ো ঘটনাস্থলীৰ পৰা পলায়ন কৰে।\nPhoto & Input: কমল ডেকা\nআৰু পঢ়কঃ https://khatangkhobor.com/news/tragic-road-accident-truck-and-scooty-colided-at-guwahati/9030/\nTags:3Bike Riders Died৩জন বাইক আৰোহী নিহত5 Person Injured৫ গৰাকী পথচাৰী গুৰুতৰভাবে আহতAssamHorrific Road Accidenti20 Car And Four Bike Colidedi20 বাহনে একেলগে ৪খন বাইকক মাৰে খুন্দাKhoborSarthebariSarthebari Policeঅসমখবৰভয়ংকৰ পথ দুৰ্ঘটনাসৰ্থেবাৰীসৰ্থেবাৰী আৰক্ষী


পুৰণা নিউজ পেপাৰৰ কেইটামান চমৎকাৰী ব্যৱহাৰ । জানি আচৰিত হব । Surprising Uses Of Old News Paper - Assamese Infotainment\nMarch 8, 2021 November 21, 2020 by Arif\n7 – আইনা লেতেৰা হ’লে পৰিষ্কাৰ কৰিবলৈ অলপ পানী স্প্ৰে কৰি পুৰণি বাতৰি কাকত দি মছি চাফা কৰক । খিৰকীৰ কাচ আৰু গাড়ীৰ কাচো চাফা কৰিবলৈ ই এক সহজ উপায় ।\n14 – যদি আপুনি নখ কাটিব বিচাৰে তেন্তে বাতৰি কাকতখন লৈ তাৰ ওপৰত নখবোৰ কাটক। নখ সংগ্ৰহ কৰিবলৈ আৰু পেলাই দিবলৈ সহজ হ’ব।\n“Every effort has been made to ensure the accuracy, timeliness and genuineness of the information provided here. All the content here is given only for reader’s information and knowledge enhancement. We request you to contact your doctor before trying any of the remedies here.”


xukhdukh.com August 27, 2013\n(হাস্য ব্যংগ গ্ৰন্থপঞ্জী)\nগ্ৰন্থমেলা আহিবলৈ দেৰি আছে, তথাপি আগতীয়াকৈ জনপ্ৰিয়তাৰ অভিলেখ গঢ়িব লগীয়া প্ৰকাশৰ পথত থকা দহখন আপুৰুগীয়া গ্ৰন্থৰ খবৰ ইয়াৰে দিব খুজিছো৷\n১. "কিৰিপ-দাৰ কথাৰে" নামৰ গ্ৰন্থখন যুগুতাই উলিয়াইছে অসম স্বদেশ মহিলা আয়োগে৷ চৰকাৰী মহিলা বিষয়া বিষয়ক মন্তব্য কেনেকৈ সংবাদ মাধ্যমত দিব লাগে সেই সম্পৰ্কে অনুভৱৰ মাজেৰে অভিজ্ঞতাৰ সংকলনখন স্বদেশ কংগ্ৰেছে দ্ৰুতপাঠ্য ৰূপতো প্ৰবৰ্তন কৰাৰ ব্যাপক সম্ভাৱনা আছে৷ সেয়ে আপোনাৰ কপিটো আজিয়েই বুক কৰি ৰাখক৷\n২. "অভাৰটেক" নামৰ ড্ৰাইভিঙৰ হাতপুথিখন লিখি উলিয়াইছে মৰিয়নিৰ ভদ্ৰ পুৰুষ ৰূপৰাজ কুৰ্মীয়ে৷ আৰক্ষীৰ ডিজিপিয়ে দিয়া ক্লীনচিটৰ পাতনিৰে সমৃদ্ধ এই গ্ৰন্থখনো অনাগত দিনত সকলো পুলিচ ড্ৰাইভাৰৰ হাতপুথি ৰূপত প্ৰৱৰ্তন কৰাৰ বাবে যো-জা চলিছে৷ উদ্বোধক হিচাবে কেইজন বিধায়কে যোগদান কৰিব সেয়া এতিয়াও নিৰ্ধাৰণ হোৱাগৈ নাই৷\n৩. "হিমু জ্বৰৰ প্ৰতিষেধক" নামৰ ৰাজনৈতিক জ্বৰ বিধৰৰ সজাগতামূলক কিতাপখন প্ৰকাশ কৰি উলিয়াইছে কইনাধাৰা বুক ষ্টলে৷ কেনে ধৰণৰ আঠুৱা ব্যৱহাৰ কৰিব লাগিব, কি কি ঔষধ আঠুৱাত সানিব লাগিব আদি কথা সৰলকৈ বৰ্ণনা কৰাৰ লগতে, এইবিধ ৰোগ বিয়পোৱা প্ৰাণীবিধৰ পাখি কেনেকৈ কাটিব লাগিব আদি সকলো যুগুতাই উলিয়াইছে গুঞ্জন দত্ত আৰু কৰৎ বৰকটকীয়ে৷ দুয়োগৰাকী লেখকে শেহতীয়াকৈ এই বিষয়ত দিল্লীতো গৱেষণা কৰি অহা বুলি প্ৰকাশকে জনাইছে৷\n৪. "মাচুল উচুল কেনেকৈ কৰিব", শক্তি বৰদলৈৰ কৰ্ম অভিজ্ঞতাৰ আতকধুনীয়া সংকলনখন প্ৰকাশ কৰিলে বিজুলীবাতি প্ৰকাশনে৷ আপুনি চাৰ্ভিছ দিয়ক বা নিদিয়ক, মাচুল উচ্চ হাৰত ঠিক কেনেকৈ কৰিব, নিয়ামক আয়োগত প্ৰতিবাদক কেনেকৈ পানী কৰিব আদি সকলো টিপচ সহ এই কিতাপখন সমৃদ্ধ হৈছে৷ মোবাইল কোম্পানীবোৰেও এই গ্ৰন্থখন ইংৰাজীলৈ মুকলি কৰি বিশ্ব সভালৈ এই টিপচ সমূহ লৈ যোৱাৰ গুণাগঁথা কৰি থকাৰ খবৰ আহিছে৷\n৫. "লাই হালে জালে" নামৰ গ্ৰন্থখন হ’ল বৰ্তমান হিমেন বৰগোহাঞি চাৰৰ কলমত নিগৰি থকা শেহতীয়া প্ৰৱন্ধ সংকলন৷ এই গ্ৰন্থত কোন কোন লেখিকাৰ বেলকনীৰ টাবত লাই পাত ডাঙৰ হৈছে, হালিছে জালিছে এই বিষয়ে এক উন্নত বৌদ্ধিক বৰ্ণনা দিবলৈ চেষ্টা কৰা হৈছে৷ লগতে দেশে বিদেশে লেখিকা সকলৰ লাই গছৰ পাতৰ ওপৰত বিদূষক লেখক সকলে কি মতামত দিছিল সেই কথাৰো এক তুলনামূলক বীক্ষাৰ সন্ধান এই গ্ৰন্থত কৰা হৈছে৷ নিউৱৰ্ক টাইমছত লাইপাত, ফ্ৰান্স মেডিয়াত লাইপাত আদি লেখাই অসমীয়া বৌদ্ধিক জগতক সমৃদ্ধ কৰি তোলাৰ সম্ভাৱনাৰ বাবেই সমগ্ৰ বৌদ্ধিক মহল এই গ্ৰন্থৰ অপেক্ষাত ৰৈ থকাৰ বাতৰি৷\n৬. "ৰাহুল বাবাৰ স্বপ্নফল" নামৰ জ্যোতিষ বিষয়ক কিতাপখন লিখি উলিয়াইছে অসমৰ খ্যাতনামা বিধায়ক ইয়ং বিগ্ৰেডে৷ সোমবৰীয়া স্বপ্নফলৰ পৰা শনিবাৰৰ চেটাৰডে নাইটৰ স্বপ্নফললৈকে ইয়াত লিপিবদ্ধ কৰা হৈছে৷ কোন দিনা কি কাপোৰ পিন্ধিব, কোন দিনা কোন দুখীয়াৰ ঘৰত চাহ একাপ খাই হেডলাইন লভিব, শনিবাৰৰ নাইট ক্লাৱটো কেনেকৈ নিৰ্বাচন কৰিব ইত্যাদি কথা বাবাৰ স্বপ্নৰ লগত সংগতি ৰাখি অতি আকৰ্ষণীয়কৈ যুগুত কৰা হৈছে৷ প্ৰকাশক মাছ-পুঠি প্ৰকাশন, ৰহা৷\n৭. আলু-পিয়াজ মন্ত্ৰীৰ নতুন আত্ম-জীৱনী "দানবীৰ" ইতিমধ্যেই বজাৰলৈ আহিছে৷ সকলো বেপাৰীয়ে একপিকৈ লৈ যোৱাৰ বাবে প্ৰথম সংস্কৰণ ইতিমধ্যেই শেষ হৈছে৷ দ্বিতীয় সংস্কৰণৰ কাম-কাজ ছপাশালত৷ মূল্যবৃদ্ধি, চোৰাং মজুত, ৰাজহুৱা বিতৰণৰ বস্তু ক’লা বজাৰলৈ নিবলৈ অবাধ স্বাধীনতা দান কৰাৰ বাবেই যোগানীয়াৰ নহৰুল চাৰক ব্যৱসায়ী সন্থাই এই দানবীৰ উপাধি প্ৰদান কৰিছিল৷ এই গ্ৰন্থ অসমৰ বেপাৰী কুলৰ বাবে এক ঐতিহাসিক গ্ৰন্থ বুলি প্ৰকাশক কলা বেপাৰী সন্থাই মত প্ৰকাশ কৰিছে৷\n৮. "মাথাউৰিত ঐনিতম" নামৰ বিহুসুৰীয়া গীতৰ সংকলনখন লিখি উলিয়াইছে জীভ লোচাই পেগুৱে৷ পুৰণি হৈ যোৱা সকলো মাথাউৰি উটি গ’লে মাথাউৰিয়েদি ম’হটো লৈ পিঠিত ঐনিতম জোৰা দৃশ্য অচিৰেই নাইকীয়া হৈ যোৱাৰ প্ৰৱল সম্ভাৱনাৰ বাবেই এইবোৰ সংৰক্ষণৰ বাবে লোচাই পেগুৱে এই গ্ৰন্থ যুগুত কৰিছে৷ মাথাউৰি হেৰাই গ’লেও গান হেৰাব নোৱাৰিব বুলি মাজুলীপৰীয়া জনে দৃঢ়মত ব্যক্ত কৰিছে৷\n৯. "গাঁওবুঢ়া শব্দাৱলী", ৰসাল গগৈৰ মুখৰ শব্দ সম্ভাৰক এক বৃহৎ কলেবৰৰ ৰূপত সংকলিত কৰাৰ এই প্ৰয়াসক ৰূপ দান কৰিছে কইনাধাৰা প্ৰকাশনে৷ সংবাদমেলত কি কি শব্দ ক’লে সাধাৰণ গঞাই ভাল পায়, সেই কথা গাঁওবুঢ়াই অনুধাৱন কৰিবই লাগিব বুলি মত প্ৰকাশ কৰি সংকলকজনক পূৰ্ণ সহযোগিতা কৰে ৰসাল গগৈয়ে৷ মিচা ক’লে কি ডাল হবৰ পৰা ধৰি সকলো খণ্ড-বাক্য, ৰাজনৈতিক জতুৱা থাচ আদিকো ইয়াত ঠাই দিয়া হৈছে৷\n১০. "হিন্দুত্বৰ ইফতাৰী" নামৰ গ্ৰন্থৰে নিজৰ ধৰ্ম-নিৰপেক্ষ সত্বাক নতুনকৈ পৰিচয় দিয়াৰ বাবে চেষ্টা চলালে আনন্দময় সোনোৱালে৷ ইফতাৰী ৰাজনীতিত এজন নেতাই কেনেকৈ ভেল্কীবাজী কৰিব লাগে তাৰ সম্পূৰ্ণ টিপচ ইয়াত সংকলিত কৰা বুলি পদুম প্ৰকাশনৰ পৰা আমাক জনাইছে৷


শোণিত কুঁৱৰী - অসমীয়া ৱিকিপিডিয়া\nচিত্ৰ গ্ৰহনৰ সময় আৰু স্থান\nশোণিত কুঁৱৰী এখন মূলতঃ এখনি পৌৰাণিক আখ্যানমূলক ৰোমাণ্টিক নাট। এইখন জ্যোতিপ্ৰসাদ আগৰৱালা বিৰচিত প্ৰথম পূৰ্ণাংগ নাট। ১৯১৭ চনত চৈধ্য বছৰ বয়সত লিখি উলিওৱা এই নাটকখনত মুঠ পাঁচটা অংক আছে। তেজপুৰৰ বাণ থিয়েটাৰত সৰ্বপ্ৰথম মঞ্চস্থ হোৱা এই নাটখনিত প্ৰথম বাৰৰ বাবে অসমীয়া লোকগীতৰ সুৰেৰে গীত-মাত আৰু লোকনৃত্যৰ আধাৰত নৃত্য পৰিৱেশন কৰা হৈছিল। এই নাটকখন শোণিতপুৰৰ বাণৰজাৰ জীয়ৰী ঊষা আৰু দ্বাৰকাৰ অনিৰুদ্ধৰ প্ৰেম কাহিনীৰ ওপৰত ৰচিত।\nজ্যোতিপ্ৰসাদ আগৰৱালাই ১৯১৭ চনত মাত্ৰ চৈধ্য বছৰ বয়সত শোনিত কুঁৱৰী নাটখন লিখিছিল। সেই সময়ত পৌৰাণিক আৰু বুৰঞ্জীমূলক নাট অসমৰ দৰ্শক-পাঠকসকলৰ মাজত অতি জনপ্ৰিয় আছিল। জ্যোতিপ্ৰসাদেও অসমৰ এক অতি পৌৰাণিক আখ্যানৰ আধাৰত তেওঁৰ প্ৰথম নাটখনি ৰচনা কৰে। কিন্তু পুৰণি আখ্যানসমূহৰ দৰে ইয়াত নাট্যকাৰৰ ঘাই উদ্দেশ্য হৰি হৰৰ যুদ্ধ বা কৃষ্ণৰ মাহাত্ম্য দেখুওৱাটো নহয়। বৰঞ্চ শোণিতকুঁৱৰী হৈছে ঊষা-অনিৰুদ্ধৰ প্ৰেম কাহিনীত ৰোমাণ্টিকতাৰ বোল সনা এক আধুনিক ৰোমাণ্টিক নাট। চিত্ৰলেখাক ইয়াত এগৰাকী ৰহস্যময় নাৰী হিচাপে দেখুওৱাৰ সলনি এগৰাকী চিত্ৰকুশলী মানৱ কন্যা হিচাপেহে দেখুওৱা হৈছে। তদুপৰি বিশদ মঞ্চ নিৰ্দেশনা, নাটকীয় সাজ-সজ্জাৰ বৰ্ণনা, আধুনিক নাটকৰ উপযোগীকৈ প্ৰাচীন অসমীয়া সংগীতৰ ব্যৱহাৰ, ভাৰতীয় মঞ্চত নিষিদ্ধ বুলি বিবেচিত চুম্বনৰ দৃশ্যৰ সূচনা আদি কাৰণত এই নাটকখনক এক অভিলেখী পদক্ষেপ বুলি ক'ব পাৰি।\nশোণিত কুঁৱৰী নাটৰ চৰিত্ৰসমূহ হ'ল-\nবাণ ৰজাৰ চৰিত্ৰটি নাটকখনৰ মেৰুদণ্ড বুলিব পাৰি। বাণৰ সদৃশ বীৰ কামনা আৰু ঊষাৰ সদৃশ পতি কামনা, এই দুই কথাৰ সংঘাতেই হ'ল নাটকৰ মূল আখ্যান। উপযুক্ত প্ৰতিদ্বন্দ্বীৰ বাণৰ দম্ভ আৰু অভিমানেই বাণৰ চৰিত্ৰৰ বিশেষত্ব। বাণৰ নিচিনা অপৰাজেয় বীৰে তেওঁৰ পুত্ৰী ঊষাৰ বাবে উপযুক্ত বীৰ-যোদ্ধা বৰ বিচাৰি নাপাই পূৰ্নযৌৱনা ঊষাক সমাজ-সংসাৰৰ পৰা আঁতৰাই অগ্নিগড়ত সুমুৱাই থোৱাটো স্বাভাৱিক কথা। বাণ জাতত দানৱ আছিল যদিও তেওঁৰ হৃদয়ৰ বিতৰত লুকাই থকা মনুষ্যত্বৰ ওপৰত সত্য আৰু সুন্দৰৰ প্ৰভাৱ আছিল আৰু তাৰেই পৰিপ্ৰেক্ষিতত ঊষা-অনিৰুদ্ধক অলিংগনাৱদ্ধ দেখি তেওঁ কৈ উঠিছিল "কি সুন্দৰ!" কিন্তু পিছমুহূৰ্ততে অনিৰুদ্ধৰ হীনতা দেখি ক্ৰোধান্ধ হৈ অনিৰুদ্ধক নাগপাশেৰে বান্ধি ক্ৰোধ চৰিতাৰ্থ কৰে। আৰু অযোগ্য, অবীৰৰ সংগ লোৱা বাবে ঊষাৰ প্ৰতিও তেওঁ অভিমান কৰে।\nনাট্যকাৰৰ কল্পনাত অনিৰুদ্ধ চৰিত্ৰটিৰ হৃদয় যৌৱনৰ মায়া পৰশত প্ৰেমময় হৈ পৰিছে। যৌৱন বসন্তই অনিৰুদ্ধৰ শৰীৰ আৰু প্ৰানক অতুল সৌন্দৰ্যৰ অধিকাৰী কৰি তুলিছে। অনিৰুদ্ধই এক বস্তুৰ আকাংখ্যা কৰিছে যদিও তাৰ ৰূপ কি, মূৰ্তি কি সেই বিষয়ে সন্দিহান। সেই আকাংক্ষিতৰ অনুসৰণত মত্ত হৈ শেষত তাক হাতত পোৱা অনিৰুদ্ধৰ সাফল্য এক অনুপম সাহিত্য সম্পদ।\nচিত্ৰলেখা এনে এক সুন্দৰী যাৰ মানৱীয হিয়া সুন্দৰৰ সংগীতৰ সাধনত চিৰ ব্যাকুল। চিত্ৰলেখাই মায়াজাল তৰি অনিৰুদ্ধক নিমিষতে বাস্তৱৰ পৰা কল্পনা দিব্য উপবনত উপনীত কৰে। চিত্ৰলেখাই ঊষা-অনিৰুদ্ধৰ যোগেদি অগ্নিগড়ৰ অভিমান ভেদ কৰে।\nৰূপৰ মোহৰ পৰা চিৰন্তন দাম্পত্য প্ৰেমলৈ পৰিৱৰ্তনেই ঊষাৰ চৰিত্ৰৰ বিশেষত্ব।\nনাট্যকাৰে ইয়াত মোহন বংশী লোৱা কৃষ্ণক দেখুওৱা নাই বৰঞ্চ অনিৰুদ্ধৰ পিতামহ, ৰাষ্ট্ৰনীতিবিশাৰদ, কুটনীতিজ্ঞ ভগৱান শ্ৰীকৃষ্ণকহে দেখুৱাইছে।\nঊষা-অনিৰুদ্ধৰ প্ৰেম কাহিনী পুৰণি অসমীয়া সাহিত্যত গীতৰ আকাৰত পীতাম্বৰ কবিৰ ঊষা পৰিণয় আৰু কাব্যৰ আকাৰত চন্দ্ৰভাৰতীৰ কুমাৰ হৰণ পুথিত পোৱা যায়। পৌৰাণিক আখ্যানত বাণৰ বৰ্দ্ধিত বলদৰ্পই উপাস্য দেৱতা শংকৰকেই প্ৰতিযোদ্ধা ৰূপে কামনা কৰে। শংকৰেও প্ৰতিযোদ্ধা পাব বুলি বৰ দিয়ে কিন্তু এই যোদ্ধা যে ঊষাৰ পতি-কামনাৰ সফলতা স্বৰূপে আহে সিয়ে আখ্যানটোক প্ৰহেলিকাময় কৰে। কিন্তু শোণিত কুঁৱৰী নাটত সেই সংঘাতৰ পৰিৱৰ্তে ঊষা-অনিৰুদ্ধৰ প্ৰেম-কাহিনীতহে নাট্যকাৰে অধিক মনোনিবেশ কৰিছে। শোণিত কুঁৱৰী নাটকৰ এক বৈশিষ্ট্য হ'ল কাব্যধৰ্মিতা। কল্পনাৰ সুদূৰ প্ৰসাৰতা, প্ৰেমানুভূতিৰ কোমলতা, আৱেগমধুৰ ভাষাৰ লালিত্যৰে শোণিত কুঁৱৰী নাটৰ কাব্যিক আবেদনেৰে হৃদয় পৰশা। কাব্যিক আবেদনৰ দিশত শোণিত কুঁৱৰী নাটক পাশ্চাত্য কাব্য নাটকৰ সমপৰ্যায়ৰ হ’লেও পাশ্চাত্য কাব্য নাটকৰ প্ৰভাৱৰ পৰা ই মুক্ত।\nহৰিবংশত চিত্ৰলেখাই অনিৰুদ্ধক হৰণ কৰোঁতে তামসীবিদ্যাৰ সহায় লয় আৰু ভাগৱতৰ মতে চিত্ৰলেখাই নাৰদৰ পৰা হৰলুকি মায়া শিকি এই মায়াৰ দ্বাৰাই অনিৰুদ্ধক হৰণ কৰে। জ্যোতিপ্ৰসাদে এই অলৌকিকতা পৰিহাৰ কৰি চিত্ৰলেখাক চিত্ৰবিক্ৰেতা বালকৰ ছদ্মবেশেৰে দ্বাৰকালৈ প্ৰেৰণ কৰিছে আৰু চিত্ৰলেখাই ঊষাৰ অপূৰ্ব চিত্ৰপটেৰে অনিৰুদ্ধৰ মন চঞ্চল কৰি, নৃত্য-গীতেৰে সন্মোহিত কৰি তেওঁক ঊষাৰ অগ্নিগড়ত গোপনে প্ৰৱেশ কৰাইছে আৰু ঊষা-অনিৰুদ্ধৰ গান্ধৰ্ব বিবাহ সম্পন্ন কৰাইছে। এইদৰে সমগ্ৰ দৃশ্যটো মঞ্চ উপযোগী হৈ উঠিছে। তদুপৰি শোণিত কুঁৱৰী নাটকত চৰিত্ৰৰ বৈশিষ্ট্য মন কৰিবলগীয়া। চৰিত্ৰবোৰে পুৰাণৰ অতিলৌকিক আৱেষ্টনীৰ পৰা ওলাই আহি সাধাৰণ মানুহৰ লগত মিলি গৈছে। নাটকৰ কাহিনীত বাধাৰ সৃষ্টি নোহোৱাকৈ নাটখনত ভগৱতী, ৰতি, মদন, স্বপ্নদেৱী আদি চৰিত্ৰবোৰক পুৰাণৰ অলৌকিকতাৰ বেষ্টনীৰ পৰা মুক্ত কৰি বাস্তৱসন্মত ৰূপে সজাই তোলা হৈছে। এয়া জ্যোতিপ্ৰসাদৰ মৌলিকতাৰ উৎকৃষ্ট নিদৰ্শন।\nজ্যোতিপ্ৰসাদৰ নাটবোৰৰ ভিতৰত শোণিতকুঁৱৰী, কাৰেঙৰ লিগিৰী, ৰুপালীম নাটকেইখনত সন্নিবিষ্ট গীতৰ সংখ্যা অধিক আৰু প্ৰায়বোৰ গীতেই জনপ্ৰিয়। কিন্তু জ্যোতিপ্ৰসাদে এই গীতবোৰ সংশ্লিষ্ট নাটবোৰৰ বক্তব্যৰ তাগিদাত সংযোজন কৰিছে। প্ৰতিটো গীতৰ পৰিবেশনৰ বাবে ৰচনা কৰা হৈছে কিছুমান বিশেষ পটভূমি। দৰাচলতে জ্যোতিপ্ৰসাদে ল'ৰাকালিতে পদ্মধৰ চলিহাৰ পৰা অসমীয়া গীতৰ বিষয়ে অনুপ্ৰেৰণা পাইছিল। সেই সময়ত অসমীয়া সমাজত হিন্দুঃস্থানী সংগীতৰ প্ৰভাৱ বেছিকৈ পৰিছিল আৰু অসমীয়া চহৰীয়া সমাজত বৰগীত, বনগীত, বিহুগীত আদিৰ আদৰ কমকৈ হোৱা দেখা গৈছিল॥ কিন্তু শোণিত কুঁৱৰীৰ গীত আৰু সুৰে অসমীয়া সংগীত জগতলৈ এক নতুন যুগ আনে আৰু শিক্ষিত সমাজত বিহুগীত, আই নাম, দেহ-বিচাৰৰ গীত, টোকাৰী গীত, বনগীত আদিৰ বহুল প্ৰচলন হ'বলৈ ধৰে। তেজপুৰৰ বাণ থিয়েটাৰত শোণিত কুঁৱৰী মঞ্চস্থ হোৱাৰ আগে আগে জ্যোতিপ্ৰসাদে আন অনুবাদ নাটক সমূহত অভিনয় কৰিছিল আৰু কলিকতাত সেই নাটকবোৰৰ অভিনয় চাই সুৰ সংগ্ৰহ কৰি আনিছিল। কিন্তু জাতীয় আবেগৰ সোঁতত তেওঁ গানসমূহত নিজে সুৰ দিয়াৰ কথা চিন্তা কৰে আৰু হিন্দুঃস্থানী সংগীতৰ সুৰৰ বাহিৰে অন্য সুৰৰ সন্ধান কৰে। এদিন শোণিত কুঁৱৰীৰ আখৰা কৰি উভতিবৰ সময়ত পিতৃ পৰমানন্দ আগৰৱালাই মাউথ অৰ্গেনত কৃষ্ণৰ বিক্ৰম দেখি ঋক্ষৰাজ পৰম বিস্ময় মনে পদটি শুনা পাই আৰু তেওঁৰ মনত নতুন গানসমূহত অসমীয়া গানৰ সুৰ দিয়াৰ কথা মনলৈ আহে। প্ৰথম তেওঁ গছে গছে পাতি দিলে গীতটি অসমীয়া নামৰ সুৰত গালে আৰু আন আন গীতসমূহো আইনাম, বিহুগীত আদিৰ সুৰত সকলোকে গাবলৈ দিয়ে। কিন্তু সকলোৱে তেওঁৰ গান শুনি ঠাট্টা-মস্কৰা কৰাত তেওঁ নতুন সুৰত গান নাগালে শোণিত কুঁৱৰী নাটকখন কাকো কৰিবলৈ নিদিয়ে বুলি অভিমান কৰে। পিছত অৱশ্যে প্ৰফুল্লচন্দ্ৰ বৰুৱাই গীতবোৰৰ প্ৰশ্ংসা কৰাত সেই সুৰে সকলোৰে মন আকৰ্ষণ কৰে। তাৰ পিছত লক্ষ্মীনাথ বেজবৰুৱাৰ সভাপতিত্বত গুৱাহাটীত অসম সাহিত্য সভাৰ সপ্তদশ বাৰ্ষিক ৰ্অধিৱেশন বহাত প্ৰফুল্লচন্দ্ৰ বৰুৱাই গছে গছে পাতি দিলে আৰু ৰূপহ কোঁৱৰৰ চুমা পৰশতে গান দুটা গাবলৈ ঠিক কৰে। প্ৰথমাৱস্থাত তেওঁ অপমানিত হ'ব বুলি লাজ কৰে যদিও পিছত সকলোৱে তেওঁৰ গীত আৰু সুৰৰ ভূয়সী প্ৰশংসা কৰে।\nশোণিত কুঁৱৰী নাটখনৰ নৃত্যৰ মাজেৰে জ্যোতিপ্ৰসাদে অসমৰ বিহুনাচ আৰু কামৰূপী নাচক মঞ্চত তুলিবলৈ চেষ্টা কৰে। চিত্ৰলেখাৰ পদুমকলি নাচটি অসমীয়া বিহুনাচ আৰু ভাওনাৰ ভংগীৰ সমাৱেশ কৰি দেখুওৱা হৈছিল। কোনো কোনোৱে ইয়াক হনুমান নাচ বুলি সমালোচনা কৰিছিল। কিন্তু পিছলৈ শিক্ষিত সমাজে অসমীয়া লোকনৃত্যৰ মোল বুজা হয় আৰু ইয়াৰ প্ৰশংসা কৰে।\nবাণীকান্ত কাকতিয়ে নাটখনৰ দৃশ্যসমূহৰ ক্ৰম সজ্জাত ত্ৰুটী হোৱা বুলি কৈছে। তেওঁৰ মতে ইয়াৰ ফলত নাটকখনৰ শেষৰছোৱা নিস্তেজ হৈ পৰিছে। তেওঁ আৰু কৈছে যে পিতৃৰ যোদ্ধাৰ কামনা আৰু দুহিতাৰ বৰৰ কামনা- এই দুইটা ভাৱ সমানে সজীৱ হৈ থকা নাই। শংকৰৰ বৰ লোৱাৰ পিছত ঊষা-অনিৰুদ্ধৰ প্ৰেম লীলাৰ শেহলৈকে বাণক আৰু দেখা নাযায়। ইয়ে দৰ্শকক আমনি দিয়ে। কিছুমান নাম অতি কবিত্বপূৰ্ণ। কোনো কোনো ক্ষেত্ৰত কিছুমান নিৰৰ্থক কথাৰ অৱতাৰনা কৰা হৈছে যিয়ে ঘটনাক্ৰমৰ চলনত বাধা দিছে। শোণিত কুঁৱৰী নাটখন নাট্যকাৰে চেমনীয়া অৱস্থাত লিখা হ'লেও ই গতানুগতিক আখ্যানমূলক নাট অথবা কবিতাতকৈ সুকীয়া বুলি কোৱা হৈছে।\nৱিকিউৎসত শোণিত কুঁৱৰী বিষয় সংক্ৰান্তীয় মূল পাঠ্য আছে।\n↑ 1.0 1.1 1.2 জ্যোতিপ্ৰসাদ আগৰৱালা (২০০৪). [জ্যোতিপ্ৰসাদৰ নাটক দ্বিতীয় তাঙৰণৰ পাতনি]. অসম প্ৰকাশন পৰিষদ. জ্যোতিপ্ৰসাদৰ নাটক.\n↑ উমেশ চন্দ্ৰ বৰুৱা (২০০৪). জ্যোতিপ্ৰসাদৰ নাটক. অসম প্ৰকাশন পৰিষদ. পৃষ্ঠা. ৪০১.\n↑ 3.0 3.1 লক্ষেশ্বৰ হাজৰিকা (January 14, 2013). "ৰূপকোঁৱৰ জ্যোতিপ্ৰসাদ আগৰৱালাদেৱৰ ‘শোণিত কুঁৱৰী’ নাটৰ এটি চমু বিশ্লেষণ". সহায়ক গ্ৰন্থঃ- জ্যোতি মনীষা – ড॰ প্ৰহ্লাদ কুমাৰ বৰুৱা. xahitya.org. http://www.xahitya.org/2013/01/14/%E0%A7%B0%E0%A7%82%E0%A6%AA%E0%A6%95%E0%A7%8B%E0%A6%81%E0%A7%B1%E0%A7%B0-%E0%A6%9C%E0%A7%8D%E0%A6%AF%E0%A7%8B%E0%A6%A4%E0%A6%BF%E0%A6%AA%E0%A7%8D%E0%A7%B0%E0%A6%B8%E0%A6%BE%E0%A6%A6-%E0%A6%86%E0%A6%97/। আহৰণ কৰা হৈছে: 13 April 2020.\n↑ ড॰ পোণা মহন্ত (২০০৪). "জ্যোতিপ্ৰসাদৰ নাটক সমাজ-সচেতনতা". জ্যোতিপ্ৰসাদৰ নাটক. অসম প্ৰকাশন পৰিষদ.\nবিষ্ণু প্ৰসাদ ৰাভা\n"https://as.wikipedia.org/w/index.php?title=শোণিত_কুঁৱৰী&oldid=245244"ৰ পৰা অনা হৈছে\nএই পৃষ্ঠাখন ০৪ ছেপ্টেম্বৰ, ২০২০ তাৰিখে ১৬:১১ বজাত অন্তিম সংশোধন কৰা হৈছিল।


★ ইতিহাস - ইতিহাস, ইতিহাস, চলচ্চিত্ৰ, মানৱজাতিৰ ইতিহাস, পৃথিৱীৰ ইতিহাস, বিপন্ন সময়, জেৰিফা ৱাহিদ, লক্ষ্মীনাথ বেজবৰুৱা, নলবাৰী মহাবিদ্যালয়, মৃদুলা বৰুৱা ..\nলক্ষ্মীনাথ বেজবৰুৱা আধুনিক অসমীয়া সাহিত্যৰ এজন পথ-প্ৰদৰ্শক। কবিতা, নাটক, গল্প, উপন্যাস, প্ৰবন্ধ, ৰম্যৰচনা, সমালোচনা, প্ৰহসন, জীৱনী, আত্মজীৱনী, শিশুসাহিত্য, ইতিহাস অধ্যয়ন, সাংবাদিকতা আদি সকলো দিশতে বেজবৰুৱাৰ অৱদান অমূল্য। কৃপাবৰ বৰুৱা ছদ্মনামত বেজবৰুৱাই "কৃপাবৰী ৰচনা"সাহিত্য সৃষ্টি কৰি এজন সমাজ সংস্কাৰক হিচাপেও চিনাকি দিছে।\nনলবাৰী মহাবিদ্যালয় অসমৰ নলবাৰী চহৰৰ পৰা এক কিঃমিঃ দূৰত জাপাৰকুছি গাঁৱত অৱস্থিত এক শৈক্ষিক প্ৰতিষ্ঠান। এই মহাবিদ্যালয়খন প্ৰতিষ্ঠা হৈছিল ১৯৪৫ চনত। ইয়াৰ প্ৰতিস্থাপক অধ্যক্ষ আছিল ত্ৰৈলোক্য নাথ গোস্বামী। বৰ্তমান গুৱাহাটী বিশ্ববিদ্যালয়ৰ অন্তৰ্গত এই মহাবিদ্যালয়খন ৰাষ্ট্ৰীয় মূল্যাংকন আৰু প্ৰত্যাপন পৰিষদ ৰ দ্বাৰা B+ শ্ৰেণীৰ মহাবিদ্যালয় হিচাপে চিহ্নিত হৈছে।\nমৃদুলা বৰুৱা হৈছে অসমীয়া চলচ্চিত্ৰ জগতৰ এগৰাকী অভিনেত্ৰী। চলচ্চিত্ৰৰ উপৰিও মৃদুলা বৰুৱাই ৩০ খনৰো অধিক ভিচিডি ছবি, কেইবাখনো হিন্দী আৰু অসমীয়া দূৰদৰ্শনৰ ধাৰাবাহিক আৰু টেলিফিল্মতো অভিনয় কৰিছে। ২০০০ চনত তেওঁ প্ৰযোজক হিচাপে আত্মপ্ৰকাশ কৰি দূৰদৰ্শনৰ দুখনমান ধাৰাবাহিকো প্ৰযোজনা কৰে। তেওঁ অসম চৰকাৰৰ বাবে দহখনমান ডকুমেণ্টৰীয়ো প্ৰযোজনা কৰিছিল।\nঅসম চিকিৎসা মহাবিদ্যালয় অসমৰ পূব প্ৰান্তত অৱস্থিত উত্তৰ-পূৰ্বাঞ্চলৰ অন্যতম আৰু আটাইতকৈ পুৰণি চিকিৎসা মহাবিদ্যালয়। এই মহাবিদ্যালয়খন ডিব্ৰুগড় নগৰৰ "বৰবাৰী"অঞ্চলত অৱস্থিত। অসম চিকিৎসা মহাবিদ্যালয়খন আনুস্থানিকভাৱে ১৯৪৭ চনৰ ৩ নৱেম্বৰৰ দিনা উদ্বোধন কৰা হয়। ইয়াৰ আগেয়ে ই "বেৰী-হোৱাইট মেডিকেল স্কুল নামেৰে জনাজাত আছিল, যিখন ১৯০০ চনত স্থাপিত হৈছিল।\nশান্তনুকুলনন্দন হৈছে পূৰবী বৰমুদৈৰ দ্বাৰা ৰচিত এখন উপন্যাস। অসমীয়া সাহিত্য ক্ষেত্ৰত গৱেষণাধৰ্মী দৃষ্টিকোণেৰে এই উপন্যাসখন ৰচনা কৰা হৈছে। এই উপন্যাসখনে ২০০৭ বৰ্ষৰ বাবে সাহিত্য অকাডেমিৰ বঁটা লাভ কৰিবলৈ সক্ষম হৈছিল। এই গ্ৰন্থখনত প্ৰাচীন কামৰূপৰ মূলাধাৰ নদী ব্ৰহ্মপুত্ৰৰ উৎপত্তি আৰু ইয়াৰ নামকৰণৰ সন্দৰ্ভত লেখিকাই ব্যাখ্যা আগবঢ়াইছে। লেখিকাই ইতিহাস চেতনা আৰু বৰ্ণনীয় উপস্থাপন শৈলীৰে এই উপন্যাসখন ৰচনা কৰিছে।\nউপন য স, প ৰবন ধ, ৰম যৰচন সম ল চন প ৰহসন, জ ৱন আত মজ ৱন শ শ স হ ত য, ইত হ স অধ যয ন, স ব দ কত আদ সকল দ শত ব জবৰ ৱ ৰ অৱদ ন অম ল য ক প বৰ বৰ ৱ\nঅসম য ঐচ চ ক ব ষয য ক ন চ ৰ ট ক অৰ থন ত খ ৰ জন ত ব জ ঞ ন গ ইত হ স ঘ তৰ ক আৰ দৰ শন ঙ ঐচ চ ক অসম য চ গণ ত ছ স স ক ত জ ভ গ ল ঝ পৰ স খ য\nক লসন ধ য ৰ চৰ ত ৰট ত অত থ শ ল প অলপ ঋণ ত মক পৰশ আছ ল আৱৰ তন ইত হ স গ ণ গ ণ গ ন গ ন আদ ব লছব সম হত কৰ অভ নয ৰ ব ব ও ত ও\nউৎপত ত আৰ ইয ৰ ন মকৰণৰ সন দৰ ভত ল খ ক ই ব য খ য আগবঢ ইছ ল খ ক ই ইত হ স চ তন আৰ বৰ ণন য উপস থ পন শ ল ৰ এই উপন য সখন ৰচন কৰ ছ প ৰব বৰম দ\nত জপ ৰ নগৰৰ পৰ প ৰ য প চ ক ল ম ট ৰ পশ চ ম দ - পৰ বত য ন মৰ গ ৱত ইত হ স প ৰস দ ধ দ - পৰ বত য ৰ শ লৰ দ ৱ ৰ অৱস থ ত এই স থ ন ভ ৰত য প ৰ তত ত ব জৰ প\nড প ল ম ই ৰ জ শ ক ষণ প ঠ যক ৰম কল ই ৰ জ ব ভ গ শ ক ষ ব ভ গ অৰ থন ত ব ভ গ ইত হ স ব ভ গ ৰ জন ত ব জ ঞ ন ব ভ গ ব জ ঞ ন: জ ৱ ব জ ঞ ন ব ভ গ ৰস য ন ব জ ঞ ন ব ভ গ\nম ন জম ন ট ছফটৱ ৰ ড ভ লপম ন ট এণ ড চ ষ ট ম এডম ন ষ ট ৰ শ যন অসম য ই ৰ জ ইত হ স শ ক ষ অৰ থন ত ব জ ঞ ন দৰ শন ৰ জন ত ব জ ঞ ন ভ গ ল ব জ ঞ ন Pub Kamrup\nপৰ স খ য কম প উট ৰ ব জ ঞ ন উদ ভ দ ব জ ঞ ন জ ৱ ব জ ঞ ন অসম য হ ন দ ই ৰ জ ইত হ স শ ক ষ অৰ থন ত ক ব জ ঞ ন দৰ শন শ স ত ৰ ৰ জন ত ক ব জ ঞ ন ভ গ ল ব ণ জ য Affiliated\nবন দ ম কল কৰ আন ছ ল ন উভ ল চ হ ব ই য ৰহ টল সদৰ আন অফ চ প ত ছ ল ভ ৰতৰ ইত হ স প ৰস দ ধ চনৰ স ব ধ নত স গ ৰ মত য ৰহ ট ব ইয ৰ দ ত ক ষৰ য অঞ চলৰ\nমহ ব দ য লয খনত বৰ ত তম ন তলত উল ল খ ত ব ভ গসম হ আছ অসম য অৰ থন ত ব জ ঞ ন ইত হ স ই ৰ জ উদ ভ দ ব জ ঞ ন গণ ত তৰ কব জ ঞ ন আৰ দৰ শন ব ণ জ য ভ গ স ৰ জন ত ব জ ঞ ন\nStanford University The Index on Africa from The Norwegian Council for Africa ইত হ স African Kingdoms The Story of Africa from BBC World Service Africa Policy\nমহ ত ম গ ন ধ ৰ বছৰ য জন ম - জয ন ত উপলক ষ প ৰক শ হ ছ ল ভ ৰত য ইত হ স অন সন ধ ন পৰ ষদৰ হ ক ত পখন ন শ যন ল ব ক ট ৰ ষ ট, ইণ ড য ই প ৰক শ কৰ ছ ল\nভব ন দ ৰ ন থ শইক য আৰ জ হ ন বৰ ৱ ৰ ন ম উল ল খয গ য যদ ও এই উদ য গৰ ইত হ স প ৰণ আৰ বহ স খ যক ছব য ৰ ষ ট ৰ য স তৰত সন ম ন ল ভ কৰ ছ তথ প ও ৰ ষ ট ৰ য\nনহয স হ ত য - ভ গ ল আদ ব ষয ত ত ও ৰ অগ ধ জ ঞ ন আছ ল অলঙ ক ৰ স হ ত যৰ ইত হ স ল খ ত ও স ণৰ পদক ল ভ কৰ ৰ য গ যত অৰ জন কৰ ছ ল মহ ৰ ষ ট ৰৰ প ৰ চ ন ভ গ ল\nইতিহাস, ইতহস, বলর, আধনক, ভরতর, উততরবঙগর, চরচ, বলদশর, উপদন, পরয, উততরবঙগরইতহস, বলরইতহস, ইতহসচরচক, ইতহসউপদন, বলদশরইতহস, পরযইতহস, আধনকভরতরইতহস, ইসলমর, ইসলমরইতহস, ইতিহাস (চলচ্চিত্ৰ), অসময, চলচচতৰৰ, চলচচতৰ, সমলচন, কথছবৰ, ষটৰয, গতধৰ, সনমন, কৰছল, জযতপৰসদ,\nঅসমচকৎসমহবদযলয চকৎসবদয অসমযচলচচতৰসমলচন চনতকনখনঅসমছবষটৰযসনমনভকৰছল জযতপৰসদআগৰৱলৰবণ তজপৰবশববদযলযইতহস কৰছল ইতিহাস (চলচ্চিত্ৰ) মদল আগৰৱলৰ সনমন তজপৰৰজলবয উততরবঙগর জনসখয আধনকভরতরইতহস বৰতম বৰৱ মনৱজতৰইতহস ভসকৰয দৰণ শনতনকলননদন বিপন্ন সময় দপৰবতভসকৰয তজপৰ কনখন অসম এনটৰকটক অসমযকথছবৰইতহস মনৱজতৰ শলৰ\nBuy Bharater Itihas Adhunik Yug ভারতের ইতিহাস. জলবায়ুর আকস্মিক পরিবর্তনেই জেরেই ধ্বংস হয়েছিল সিন্ধু সভ্যতা? জানুন কি বলছে নয়া গবেষণা. 8 months 16 days ago. হ্যাপি ফাদার্স ডে! একনজরে বাবাদের সমর্পিত এই দিনটির ইতিহাস. ইসলামের ইতিহাস. History paper 1 Directorate of Open and Distance. বিক্রমপুরের ইতিহাস. Author: ঘোষ, অম্বিকা চরণ. Keywords: India History. Publisher: সুলভ যন্ত্র, ঢাকা. Source: National Library of India, Kolkata. Type: Monograph. Received From: National Library of India. Dublin Core View Parts of PDF & Flipbook.\n2018 চনত কোনখন অসমীয়া ছবিয়ে ৰাষ্ট্ৰীয় সন্মান লাভ কৰিছিল.\nগায়ক আৰু নায়কে ঘূৰাই আনিছে ভাল. তেখেতে মধ্যস্থতা নিৰীক্ষণ সমিতিৰ শীৰ্ষপদত কাৰ্যনিৰ্বাহ কৰা সময়ত সাঁকো ব্ৰিজ নামৰ এখন চলচ্চিত্ৰ নিৰ্মাণ কৰা হয়, আৰু মধ্যস্থতা অনুষ্ঠানসমূহত এই চলচ্চিত্ৰখন. অসমীয়া চলচ্চিত্ৰৰ গতিধাৰা. আদিল হুছেইনলৈ অসম অভিনয় ৰত্ন বঁটা. অলিম্পিকত ভাৰত ভাৰত চৰকাৰ ভাৰত সম্পৰ্কীয় তালিকা ভাৰতীয় সমাজ ভাৰতীয় সাহিত্য ভাৰতৰ অৰ্থনীতি ভাৰতৰ ইতিহাস ভাৰতৰ কেন্দ্ৰীয় শাসিত অঞ্চল ভাৰতৰ চলচ্চিত্ৰ ভাৰতৰ. অসমীয়া চলচ্চিত্ৰ. College Automation. আজি ঘোষণা হল ৬৭ সংখ্যক ৰাষ্ট্ৰীয় চলচ্চিত্ৰ বঁটা। চন্দ্ৰ মুদৈৰ পৰিচালিত ছবি ৰনুৱা Who Never Surrenders য়ে লাভ কৰিছে শ্ৰেষ্ঠ অসমীয়া চলচ্চিত্ৰ ছবিৰ বঁটা।.\nএন ফ্ৰাংকৰ ডায়েৰী, অসমীয়া অনুবাদ.\nনতুন ইতিহাস ৰচনা কৰিলে ভাৰতৰ বেডমিন্টন তাৰকা পি ভি পৰাজিত কৰি এই ইতিহাস ৰচনা কৰে। মহাভাৰত কেৱল ভাৰতীয়সকলৰ বাবেই নহয়, সমগ্র মানৱজাতিৰ বাবেই এখনি মূল্যবান মহাকাব্য. Saddam Hussain Quotes YourQuote. ইতিহাস সাক্ষী যে তেও কেৱল ইছলাম গ্ৰহণ কৰিয়ে বহি থকা নাছিল,বৰঞ্চ ইছলামক সত্য আৰু কোৰান,ইছলাম যে আতংকবাদৰ কাৰণ নহয় বৰং মানৱজাতিৰ শান্তি আৰু মুক্তিৰ একমাত্ৰ বিধান বা.\nCurrent affair Archives The Naa. এই ক্ষুদ্রগ্ৰহটো পৃথিৱীৰ পৰা বহু দূৰত অৰ্থাৎ পৃথিৱীৰ পৰা দূৰত্ব ২০ কোটি ৭০ লক্ষ. দ্ৰোণী. Asteroids to come near earth after 200 years. Dainandin Barta. ভূতাত্বিকসকলে পৃথিৱীৰ এটা নতুন ইতিহাস ৰচনা কৰিছে আৰু এই যুগটোক মেঘালয়ান যুগ নাম. সাগৰ মহাসাগৰ. জনগোষ্ঠী আৰু সংস্কৃতি কাৰবি আংলং. ধৰা বন্ধা নীতি নাই৷ পৃথিৱীৰ ইতিহাস সলনি ইত্যাদি৷ কিন্তু ইতিহাসে আৰু কয়– আধুনিক. পৃথিৱীৰ বৃহত্তম নদী. DL ADD PART 1 501.p65 NIOS. পৃথিৱীৰ উৎপত্তি. পৃথিৱী এটা গ্ৰহ। পৃথিৱীৰ বিষয়ে এতিয়ালৈকে যিখিনি তথ্য আহৰণ কৰিব পৰা হৈছে তাৰ ভিতৰত উল্লেখযোগ্য তথ্যটো হল যে সৌৰজগতৰ ভিতৰত একমাত্ৰ পৃথিৱীতেই জীৱৰ.\nনিজের জীবন বিপন্ন করেও দ্বিতীয়.\nবিপন্ন মানুষের মনে আশার আলো জাগাচ্ছে অশোকনগরের আশার প্রদীপ. Bengal Review23 নভেম্বর ১৫, ২০২০,এই সময়. প্রসূন বন্দ্যোপাধ্যায়ঃ অশোকনগরে করোনা পরিস্থিতিতে বিপন্ন মানুষকে. দেশের নিরাপত্তা বিপন্ন Najarbandi. Facebook पर বিপন্ন সময় বর্ণবাদ, জাতীয়তাবাদ, বাকস্বাধীনতা ও আজকের ভারত को और देखें.\nবৰক্ষেত্ৰী মহাবিদ্যালয়ত ৰক্তদান.\nনলবাৰী মহাবিদ্যালয় নিযুক্তি ২০২০ পদৰ নাম অধ্যক্ষপদৰ সংখ্যা ০১ বয়স ৫৫ বছৰ ।. ৰাজ্যত শ্ৰীঘে স্থাপন হব তিনিখন. নতুনকৈ বিজ্ঞান শাখা প্ৰৱৰ্তন কৰা মহাবিদ্যালয় কেইখন আনুষ্ঠানিক ভাৱে ঘোষণা কলেজ, বৰক্ষেত্ৰি কলেজ নলবাৰী, ৰঙাপাৰা কলেজ শোণিতপুৰ, শদিয়া কলেজ তিনিচুকীয়া,. Trailokya Nath Goswami ত্ৰৈলোক্য নাথ. বিশাল ৰেলীৰে নলবাৰীত আজি মনোনয়ন পত্ৰ দাখিল ইয়াৰ পূৰ্বে নলবাৰী মহাবিদ্যালয়. টিহুত নলবাৰী জিলা সাহিত্য - Redtimes. নলবাৰী মহাবিদ্যালয় আৰু. কৃষ্ণকান্ত সন্দিকৈ ৰাজ্যিক মুক্ত বিঃ. ১০ আৰু ১১ ড° নৱনীতা ফুকন, পাণ্ডু মহাবিদ্যালয় আৰু. মৃদুৎপল গােস্বামী, দুধনৈ মহাবিদ্যালয়. ড° নৱনীতা ফুকন.\nঅন্যান্য চিৰ চেনেহী মোৰ ভাষা জননী.\nপ্রয়াত মৃদুলা দেৱী চৌধুৰী. আজি ৬ জেঠ, ১৪২৭ পত্নী স্বপ্নৰ অসম চিকিৎসা মহাবিদ্যালয়লৈ নিয়াৰ পথত আৰু অধীক্ষক সদৰ পদ্মনাভ বৰুৱা, ডিব্ৰুগড় সদৰ থানাৰ ভাৰপ্ৰাপ্ত । চশমা. শিল্পী মৃদুলা বৰুৱা, মৃদুল ভূঞা আৰু. দিপালী বৰঠাকুৰক ২০১৮, বিশিষ্ট অভিনেত্ৰী মৃদুলা বৰুৱা ২০১৯ ক ইতিমধ্যে প্ৰদান কৰা. নগাঁও গ্ৰন্থমেলাত শিশুৰ দিন. दिखाने के लिए कोई कार्यस्थान नहीं है. कॉलेज. Renaissance jr college, Nagaon में पढ़ाई की. Nagaon Girls.\nঅসমীয়া জি কে.\nঅসম চিকিৎসা মহাবিদ্যালয়ত Zion News. পৰা প্ৰৱেশিকা আৰু জে,বি মহাবিদ্যালয়, ডিব্ৰুগড়ৰৰ কানৈ মহাবিদ্যালয়ৰ পৰা বিজ্ঞান শাখাত প্ৰাক স্নাতক লোৱাৰ পাছতে ডিব্ৰুগড় অসম চিকিৎসা মহাবিদ্যালয়ৰ পৰা চিকিৎসকৰ. চিকিৎসা বিদ্যা. ৪৮ ঘণ্টাৰ ভিতৰত বন্ধ হৈ যাব G Plus News. অসুস্থ লুৰীণজ্যোতি গগৈৰ মাতৃ, ডিব্ৰুগড় চিকিৎসা মহাবিদ্যালয় হাস্পতাললৈ ৰাওনা… – Asomiya Pratidin – অসমীয়া প্ৰতিদিন Highest Circulated Assamese News Paper & News Portal. By admin On Mar 29, 2021. 0. Share. 0.\nশান্তনুকুলনন্দনৰ স্ৰষ্টা পূৰৱী.\nP.O Salbari হিচাপে গণ্য কৰা সাহিত্যিকগৰাকীয়ে লিখি উলিয়াইছিল গজৰাজৰ প্রেম ব. Dist Baksa 781318 আৰু বন্দিত্ব ১৯৯৯, ৰূপােৱালী নৈ সােণণাৱালী ঘাট, শান্তনুকুলনন্দন, বাঘ ৈ. M 910196716. Notun Somoy শান্তনুকুলনন্দন উপন্যাসৰ. পূৰৱী বৰমুদৈ গজৰাজ, প্ৰেম আৰু বন্দীত্ব, বাঘশাল, বাঘজাল আৰু মানুহ, ৰূপোৱালী নৈৰ সোণোৱলী ঘাট, এটা আলিবাটৰ ইতিকথা, শান্তনুকুলনন্দন আদি সাহিত্যৰ যোগেদিয়েই তেওঁৰ. শান্তনুকুলনন্দনৰ স্ৰষ্টা পূৰবী. শান্তনুকুলনন্দনৰ স্ৰষ্টা পূৰবী বৰমূদৈ বাইদেউ আজি আমাৰ মাজৰ পৰা আঁতৰি গলগৈ! তেজপুৰৰ দেউৰী গাঁৱত ১৯৫০ চনৰ মে মাহৰ ৮ তাৰিখে পিতা চন্দ্ৰনাথ তামুলী আৰু মাতৃ.\nতেজপুৰ নগৰৰ পৰা প্ৰায় পাঁচ. Возможно, вы имели в виду:. তেজপুৰৰ জলবায়ু. Bhujolor Atyadhik Byobahar aru Iyar Vigyan Prasar. উত্তৰঃ দ – পৰ্বতীয়াৰ শিলৰ তােৰণখন খ্রীষ্টিয় ষষ্ঠ শতিকাত নির্মিত হৈছিল । উত্তৰঃ চাংৰুং ফুকনৰ প্রধান দায়িত্ব আছিল ৰাস্তা – ঘাট, প্রাসাদ, মঠ – মন্দিৰ, ঘৰ – দুৱাৰ আদিৰ. তেজপুৰৰ বামুণী পাহাৰ. মনোমোহা তেজপুৰ চহৰৰ কিছু আলোকচিত্ৰ. প্রতিবাদকাৰীসকলে চৰকাৰবিৰােধী বিভিন্ন শ্লগান দি। কার্য হাস্যকৰ বুলি কয় গৰ্ভতে পৰি আছে পুত্র সুধনা আৰু দ পৰ্বতীয়াৰ শিলৰ তােৰণৰ. পাঠক, বৰপেটা জিলা ছাত্ৰ.


এটা শব্দ! যাৰ বাবে কেওঁফালে উচ্চাৰিত হৈছে 'যুৱৰাজ, ক্ষমা খোজা' ধ্বনি - Olympia Sports\nHomeNewsএটা শব্দ! যাৰ বাবে কেওঁফালে উচ্চাৰিত হৈছে 'যুৱৰাজ, ক্ষমা খোজা' ধ্বনি\nএটা শব্দ! যাৰ বাবে কেওঁফালে উচ্চাৰিত হৈছে ‘যুৱৰাজ, ক্ষমা খোজা’ ধ্বনি\nসততে বিতৰ্কৰ আৱৰ্তত সোমাই পৰা প্ৰাক্তন ক্ৰিকেটাৰ যুৱৰাজ সিং এইবাৰ বিপদত পৰিছে এটা শব্দৰ বাবে। ভাৰতীয় ক্ৰিকেট দলৰ স্পীনাৰ যুজবেন্দ্ৰ চাহালক ধেমালিতে কোৱা এষাৰ কথাৰ কাৰণে এতিয়া টুইটাৰত ট্রেণ্ড হৈছে, ‘যুৱৰাজ ক্ষমা খোজা’ ধ্বনি।\nটুইটাৰত এই ট্রেণ্ড সৃষ্টি হৈছে যোৱা মঙ্গলবাৰৰ পৰা। অৱশ্যে যিটো ভিডিঅ’ ক্লিপিঙৰ বাবে এই ট্রেণ্ড সৃষ্টি হৈছে সেইটো এমাহ পুৰণি। আন এজন ভাৰতীয় ক্ৰিকেট তাৰকা ৰোহিত শৰ্মাৰ সৈতে জনপ্ৰিয় সামাজিক মাধ্যম ইনষ্টাগ্ৰামৰ জৰিয়তে হোৱা এটা কথোপকথনত যুৱৰাজ সিঙে যুঁজৱেন্দ্র চাহালৰ টিকটক প্ৰীতি সম্পৰ্কে মন্ত্যব প্ৰদান কৰিছিল। মন্তব্য কৰোতে ক্ৰিকেটাৰজনে এটা বিশেষ সম্প্রদায়ৰ নাম লৈ চাহালক তেওঁৰ টিক-টক ভিডিঅ’বোৰৰ বাবে ঠাট্টা কৰিছিল।\nতেওঁ ‘ভঙ্গী’ জনগোষ্ঠীটোৰ নাম লৈ চাহালক কৈছিল যে “এই ‘ভঙ্গী’বোৰৰ কাম নাই। তুমি পৰিয়ালৰ সৈতে চাহালৰ ভিডিঅ’ দেখিছা নে?” ভিডিঅ’টো ভাইৰেল হৈ পৰাৰ লগে লগে এতিয়া ‘ভঙ্গী’ জনগোষ্ঠীটোক হেয় জ্ঞান কৰাৰ অভিযোগ উঠিছে যুৱৰাজৰ বিৰুদ্ধে ।\nউল্লেখযোগ্য যে ‘ভঙ্গী’ জনগোষ্ঠী হৈছে দলিত সম্প্ৰদায়ৰ এটা জনগোষ্ঠী। , গুজৰাট আদি ৰাজ্যত এই জনগোষ্ঠীৰ লোকক দেখিবলৈ পোৱা যায়।\nইয়াৰ আগতে যুৱৰাজ সিঙে পাকিস্তানৰ ক্ৰিকেটাৰ ছাহিদ আফ্ৰিদীৰ এন জি অ’ এটাক সহায়ৰ হাত আগবঢ়াবলৈ গৈয়ো তীব্ৰ সমালোচনাৰ সন্মুখীন হৈছিল। পিছত ছাহিদ আফ্ৰিদীয়ে পাকিস্তান অধ্যুষিত কাশ্মীৰত ভৰি থৈ ভাৰতৰ প্ৰধানমন্ত্ৰী নৰেন্দ্ৰ মোডীক সমালোচনা কৰাৰ পিছত যুৱৰাজ সিঙে নিজৰ ভুল হোৱা বুলি অনুধাৱন কৰি আফ্ৰিদিক সহায় কৰাৰ বাবে অনুসূচনাও কৰিছিল।\nPrevious articleমহানগৰীত চাইকেল আৰু খোজকাঢ়ি ৪২ শতাংশ মানুহ অহাযোৱা কৰে, কিন্তু ৰাজপথৰ ৯০ শতাংশ ঠাই গাড়ীৰ বাবে দিয়া হৈছে : আৰ্ছেল আখতাৰ\nNext articleশৰীৰ চৰ্চাবিদৰ দুৰ্দশা; জন্ম হ’ল অল আছাম জীমনেছিয়াম সন্থাৰ\nঅধিনায়ক বিৰাটৰ বাবেই পৰাজয় হ’ল ভাৰতৰ : IPL ৰ প্ৰদৰ্শনৰ ওপৰত ভিত্তি কৰি অধিনায়ক নিৰ্বাচিত কৰাৰ পোষকতা\nতিনিচুকীয়াত ক্ৰিকেটৰ বাচনি শিবিৰ


জিন্স পেণ্ট পিন্ধাই দোষ! জিন্স পিন্ধাৰ বাবেই অভব্য আচৰণৰ বলি যুৱতী\nNo Entry with Jeans! জিন্স পেণ্ট পিন্ধাই দোষ! জিন্স পিন্ধাৰ বাবেই অভব্য আচৰণৰ বলি যুৱতী\nNo Entry with Jeans! বিশ্বনাথ চাৰিআলিত জিন্স পেন্ট পিন্ধাৰ বাবেই এগৰাকী মুছলমান যুৱতীক দুৰ্ব্যৱহাৰ কৰিছে এজন ইছলাম ধৰ্মী লোকে। আনকি জিন্স পেন্ট পিন্ধি যোৱাৰ বাবে নুৰুল আমিন নামৰ লোক জনে ঘৰৰ পৰা গতিয়াই বাহিৰ কৰি দিয়ে যুৱতী গৰাকীক।\nউল্লেখ যে বিশ্বনাথ নগৰৰ দৈনিক বজাৰৰ সমিপৰ আয়োব খান নামৰ লোকজনৰ কন্যাই যোৱা ২৫ তাৰিখে ঘৰৰ কাষৰে ভাৰাতীয়া হিচাপে থকা নুৰুল আমিন নামৰ লোকজনৰ ঘৰৰ পৰা হেডফোন ক্ৰয় কৰিবলৈ গৈছিল।\nকিন্তু যুৱতী গৰাকীয়ে হেডফোন ক্ৰয় কৰিবলৈ যোৱা মুহুৰ্তত জিন্স পেন্ট পৰিধান কৰাৰ বাবেই নুৰুল আমিন নামৰ লোকজনে যুৱতী গৰাকীক দুৰ্ব্যবহাৰ কৰাৰ লগতে যুৱতী গৰাকীক গতিয়াই ঘৰৰ পৰা উলিয়াই দিয়ে।\nযুৱতী গৰাকীক নুৰুল আমিন নামৰ ব্যক্তিজনে “মোৰ ঘৰৰ সকলো মহিলাই বুৰ্খা পৰিধান কৰে,হিজাব পৰিধান কৰে।তুমি আমাৰ ঘৰত জিন্স পৰিধান কৰি আহিবলৈ সাহস ক’ত পালা বুলি” মন্তব্য কৰি যুৱতী গৰাকীক এনে দুৰ্ব্যবহাৰ কৰে।\nআনহাতে যুবতী গৰাকীক এনে দুৰ্ব্যবহাৰ কৰাৰ সন্দৰ্ভত যুৱতী গৰাকীৰ পিতৃ আয়ুব খানে নুৰুল আমিনক প্ৰশ্ন কৰে।যাৰ বাবে নুৰুল আমিনৰ দুই পুত্ৰ ক্ৰমে ৰফিকুল ইছলাম আৰু ছহিদুল ইছলামে পৰবৰ্তী সময়ত ৰাস্তাত ধৰি আয়ুব খানক আক্ৰমণ কৰে।\nআক্ৰমণৰ বলি হোৱা আয়ুব খানেবিশ্বনাথ সদৰ আৰক্ষী থানত এক এজাহাৰ দাখিল কৰে।যাৰ ভিত্তিত বিশ্বনাথ সদৰ থানাই নুৰুল আমিনৰ দুই পুত্ৰক আটক কৰে। আনফালে নুৰুল আমিন নামৰ লোকজনেও বিশ্বনাথ সদৰ আৰক্ষী থানাত আয়ুব খানৰ বিৰুদ্ধে এক এজাহাৰ দাখিল কৰিছে।